*Úrad Bratislavského samosprávneho kraja*

*Číslo 3 / 2017*

*Zápisnica z XXVI. pracovného zasadnutia Zastupiteľstva*

*Bratislavského samosprávneho kraja,*

*ktoré sa uskutočnilo 12. mája 2017*

*v rokovacej sále*

*Úradu Bratislavského samosprávneho kraja*

*Zápisnicu vyhotovila: Ing. Adriána Hanková, Mgr. Terézia Rožková a Mgr. Jana Vaculová*

*V Bratislave*

*-----------------------------------------------------------------------------------------------------------------*

*Poznámky zapisovateľky:*

1. *K záznamu vystúpení nebola žiadna autorizácia*
2. *Zápisnica neprešla jazykovou korektúrou*

*Úrad Bratislavského samosprávneho kraja*

*Zápisnicu vyhotovila:*

*Ing. Adriána Hanková*

*Mgr. Diana Kovačovská*

*Mgr. Terézia Rožková*

*Mgr. Jana Vaculová*

*Overovatelia zápisnice:*

Ing. Eduard Demel Mgr. Martin Macejka

Poslanec Zastupiteľstva poslanec Zastupiteľstva Bratislavského Bratislavského samosprávneho kraja samosprávneho kraja

RNDr. Martin Zaťovič

poslanec Zastupiteľstva

Bratislavského samosprávneho kraja

Za úrad Bratislavského samosprávneho kraja

MUDr. Valerián Potičný, MPH

riaditeľ

Úradu Bratislavského samosprávneho kraja

Zápisnicu schválil:

Ing. Pavol F R E Š O

predseda

Bratislavského samosprávneho kraja

*Ing. Pavol Frešo, predseda BSK*

Vážené dámy, vážení páni, vážené poslankyne, vážení páni poslanci.Otváram XXVI. pracovné zasadnutie Zastupiteľstva Bratislavského samosprávneho kraja.Ako už tradične aj Vás dnes poprosím aby ste vstali a na úvod máme štátnu hymnu.Ďakujem veľmi pekne. Vážené dámy, vážené poslankyne, poslancivítam medzi nami v rokovacej sále žiakov SOŠ, Ivanská 21.Dovoľte mi tiež privítať medzi nami žiakov SOŠ, Račianska 105, Centrum odborného vzdelávania a prípravy pre oblasť osobných služieb – budúce kozmetičky, kaderníčky, fotografky sa Vám prezentujú vo vestibule úradu a samozrejme dnes medzi nami žiakov SOŠ Hotelových služieb a obchodu na Pántoch 9 ktoré sa postarajú dnes o vaše občerstvenie.Takže prejdeme koficiálnej časti nášho dnešného zasadnutia*.* Z dnešného zasadnutia sa ospravedlnili: pani poslankyňa Černá*,* pán poslanec Pomichal*,* pán poslanec Lauko a podľa prezenčnej listiny konštatujem, že nás dnes je 31 zo 44 takže sme uznášania schopní.Prikročíme k voľbe overovateľov zápisnice.V zmysle čl. V bod 8 Rokovacieho poriadku Zastupiteľstva BSK, zastupiteľstvo volí z poslancov, poslankýň troch overovateľov zápisnice. Pred sebou mám návrhy na nasledovné poslankyne, poslancov*.* PoslanecMartin Zaťovič*,* poslanec Martin Macejka *a* poslanec Eduard Demel. Nejaké iné návrhy na overovateľku, overovateľa? Keďže nie sú tak poprosím prezentujte sa, hlasujte o overovateľoch zápisnice teraz*.* Za bolo 33 poslankýň, poslancov z prítomných 30, takže overovateľmi sú: pán Martin Zaťovič*,*  Martin Macejka *a* Eduard Demel.Prikročíme k voľbe návrhovej komisie. Predkladáme návrhy na nasledovných poslankýň a poslancov do návrhovej komisie:pani poslankyňa Tatiana Mikušová*,* pán poslanec Lukáš Pokorný*,* pán poslanec Peter Mach. Poprosím vážené pani poslankyne máme nejaké ďalšie návrhy? Keďže nie tak poprosím pekne aby ste sa prezentovali a hlasovali o návrhu teraz. Za bolo 32 poslankýň, poslancov z prítomných 32, takže takto. Najlepšia trojica, správne pán Šrámko, táto najlepšia trojica bude dnes navrhovateľmi, budú navrhovatelia. Takže prechádzame ďalej. Dnes ráno vám boli na stôl rozdané nasledovné dokumenty, aktualizácia uznesení v dvoch materiáloch a to Informácia o plnení uznesení Zastupiteľstva Bratislavského samosprávneho kraja s termínom plnenia apríl 2017 a odpočtu projektov audi Aktualizovaného Akčného plánu BSK označených prioritou jeden 2017+, za ďalšie Návrh na II. zmenu uznesenia Zastupiteľstva Bratislavského samosprávneho kraja č. 133/2016 zo dňa 16. 12. 2016. Týmto materiálom ste sa oboznámili na pracovnom stretnutí predsedov poslaneckých klubov a komisií v stredu 10.mája a nové materiály. Materiál, ktorý sme prerokovali na stretnutí predsedov poslaneckých klubov a komisií Návrh na schválenie zámeru výskumu možností dekontaminácie environmentálnej záťaže Bratislava – Vrakuňa – Vrakunská cesta, skládka CHZJD, ktorý navrhujem prerokovať ako bod č. 13 a ďalším materiálom je

Informácia o stave realokácie IROP a progrese prípravy obchvatu Modra – Pezinok s napojením na D1, tu chcem veľmi pekne poprosiť, je to materiál kde došlo k výraznej dohode so starostami, primátormi ohľadne obchvatu Pezinka, Modry a Svätého Jura. Ten navrhujem ako bod 14. Ďalej stiahnutý bod máme vzhľadom na to, že riadiaci orgán IROP Ministerstva pôdohospodárstva a rozvoja vidieka nevyhlásil v stanovenom termíne výzvu pre prioritnú os číslo 2 ľahší prístup efektívne a kvalitnejším verejným službám. Sťahujem materiál číslo 5 z pozvánky a to je materiál Návrh na predloženie žiadosti o nenávratný finančný príspevok pre projekt Podpora deinštitucionalizácie zariadení sociálnych služieb v Bratislave DSS ZPS Rača v rámci Integrovaného regionálneho operačného programu 2014 – 2020. Ešte, ešte sekundu k programu. 3 poznámky, lebo sa viacerí na to pýtali. Boli tam 2 veľké predaje, ktoré prešli komisiami, ale stiahli sme ich presne preto, že boli na to rôzne názory. Ja som jasne povedal, že pokiaľ budeme v situácií, že chceme v tejto časti volebného obdobia čokoľvek predávať tak na to musí byť absolútne jednomyseľná zhoda. Tie materiály prešli, ale hovorím to úplne zrozumiteľne, nebol na to jednotný názor, preto tie materiály tu dnes nie sú. Rovnako tu nie je materiál ohľadne, ohľadne nemocnice Malacky, presne z tých istých dôvodov, stále nemáme vyrokované zrušenie poplatkov v Malackách a riaditeľ úradu tam vedie rokovanie, ale upozornil ma, že vôbec sme sa nepohli do takého bodu, aby sme boli schopní bod nejako posunúť sem na zastupiteľstvo, pritom to vždy bola, že aby poplatky sa tam nevyberali keď Už tam nejakým spôsobom investujeme do materiálu. A ešte by som vás veľmi pekne poprosil. Materiály č. 7 a 8. Takisto som zistil, že nemáme zhodu ohľadne župného majetku a jeho prístupu k nemu. Ja viem, materiál 7 a 8 sťahujem, ten dôvod je úplne jednoduchý. Dostal som výzvu z jednej z týchto strán, ktoré sú tu, aby som sa správal zodpovedne k župnému majetku, že to je potrebné cez celé volebné obdobie a nielen krátko pred voľbami. Ja to beriem ako vážnu kritiku podžupana za SaS pre správu majetku Igora Bendíka, kým si to nevyjasníme tieto dva materiály musia ísť dole. Preto, lebo je tam jeden z materiálov tam pojednáva totiž o predaji za tretinovú cenu. A ak mám takúto akože takúto pochybnosť úplne nahlas, tak poprosím vás pekne nedávajme tie materiály aby sme proste neboli zasa nejak, že sa nezodpovedne správame, za tretinovú cenu predávame. A na jednej strane Igor to tu dá za tretinovú cenu, na druhej strane budeme mať takéto výzvy proste aby sme sa zodpovedne správali. Ja vám úplne otvorene hovorím, ja stojím za Igorovou prácou, ale znova, budeme konať v majetkových veciach len vtedy, pokiaľ budeme mať absolútnu zhodu. A ja toto berem ako výraz nezhody. Takže takto. A toto upravíme autoremedúrou a nech sa páči otváram debatu k návrhu programu. Poprosím nech sa páči. Dve faktické na ten môj úvod. Vlado Sloboda, Igor Bendík.

*Ing. Vladimír Sloboda, poslanec zastupiteľstva BSK ,,*

Ďakujem. Nemyslím si, že to je problém s predajom majetku zrovna pri týchto materiáloch o ktorých sme sa bavili tej 7, 8 kde tam bolo vecné bremeno, šak predpokladám, že Igor to asi povie detailnejšie. Tu sa skôr bavíme o tom, že samotní vlastníci, ktorí sú tam tých bytov, ktorí potrebujú to vecné bremeno na prechod k svojmu bývaniu v súčasnosti pri nich prebieha stavba. Kde samozrejme budú určite účastní toho konania, budú dávať k nemu pripomienky tak aby to nebolo o tom, že budeme zbytočne vydierať týchto obyvateľov, aby nedávali žiadne pripomienky k stavbe a potom tým pádom môžu dostať vecné bremeno následne. Teda to by som bol veľmi nerád keby to takto dopadlo, preto ja navrhujem aby ste, keď sa dá naozaj tie materiály predložili.

*Ing. Pavol Frešo, predseda BSK*

*Nech sa páči, pán podžupan Bendík.*

*Ing. Igor Bendík, podpredseda BSK*

*Ďakujem pekne, no* pán župan nie je pravda to čo si povedal, že ten materiál sa sťahuje z toho dôvodu, že tam je tretinová cena. Tretinová cena je tam z toho dôvodu, že majetková komisia sa vyjadrila, že si tento materiál a následne aj materiál č. 8 predaj vie predstaviť, že vysporiadanie majetku pod nejakými budovami bude za hodnotu 1/3 znaleckého posudku. To znamená, je to rozhodnutie majetkovej komisie, tak ten materiál bol aj pripravený. A povedzme si otvorene, naozaj sú tam nejaké problémy, kde nejaký nájomník robí problémy pri vydávaní stavebného povolenia pre nájomcov susedného pozemku Saleziánov, čo mne je osobne ľúto, hej? Že niekto dobrý projekt, ktorý má slúžiť širokej verejnosti takým spôsobom sa snaží zhadzovať, aspoň podľa informácií, ale nemyslím si, že toto má byť dôvod na to aby sme takýto materiál sťahovali. A chceme týchto ľudí, ktorí si potrebujú vysporiadať svoje pozemky len preto aby mali nejaký právny vzťah, aby mali vôbec prístup na verejnú komunikáciu pretože inač napríklad si nevedia zobrať hypotéku, hej? Nevedia čerpať pôžičky len presne kvôli tomu, lebo žiadna banka im takýto úver nedá. A sťahovať to kvôli tomu myslím si je veľká hlúposť. To znamená, ešte raz zopakujem, nie je tam žiadne pochybenie zo strany ani mňa, ani úradníkov, ktorí to pripravovali, skôr to vidím, že je to dehonestácia práce ľudí, ktorí na tomto materiály pracovali. Ďakujem.

*Ing. Pavol Frešo, predseda BSK*

Ďakujem pekne. Igor ja si nemyslím, že v žiadnom materiály, ktorý si vypracoval vrátane materiálu na predaj Patrónky, ktorý si robil totálne exkluzívne ty je nejaká chyba. Tam nie sú chyby, len hovorím, že môžeme robiť čokoľvek pokiaľ máme úplnú zhodu. Keď ju nemáme ja to musím zastaviť. Ak tú zhodu nadobudneme, že ideme predávať za tretinovú cenu proste tak ja presne poviem čo s tým treba spraviť tak nech sa páči bude to v júnovom zastupiteľstve. Tým je to pre mňa uzavreté a ak si viacerí myslíte, že to treba teraz rozhodnúť, teraz to predať za tretinovú cenu tak si to dajte ako poslanecký návrh, odhlasujte to, ale ja ako župan hovorím to sťahujem. Nech sa páči Dušan Pekár.

*Dušan Pekár, poslanec BSK*  .

Ďakujem veľmi pekne za slovo pán predseda. Nedivím sa, že tá politika je taká vulgárna keď teraz na navrhovateľa a predkladateľa programu povieme, že je hlúposť stiahnuť materiál. To vôbec nie je hlúposť a žiadne, nejde ani o žiadne vydieranie, prečo hovoríte len o bode číslo 7, prečo nepovieme o bode číslo 8 za akú cenu predávame, prečo sa nevrátime k tomu, že keď ideme dôsledne po majetku a hospodárime s majetkom tak čo predchádzajúce obdobia? Toto všetky by sme si mali povedať, vydiskutovať a potom sa k tomuto materiálu vrátiť

*Ing. Pavol Frešo, predseda BSK*

Nech sa páči, pán poslanec Kusý

Mgr. Rudolf Kusý, poslanec BSK

Ďakujem pekne pán župan , kolegyne, kolegovia navrhujem zrušiť obchodnú verejnú súťaž na predaj nehnuteľného majetku stavby, súpisné číslo 3235 situovanej na pozemku parcelné číslo 1948 v katastrálnom území Petržlka vedené na liste vlastníctva číslo 3302. Materiál máte pred sebou, ide o už známu bývalú škôlku na Znievskej ulici, neskôr dievčenskú odbornú školu, ktorá od roku 2011 je opustená, chátra. Uznesenia, zastupiteľstvo Bratislavského samosprávneho kraja po prerokovaní materiálu zrušuje obchodnú verejnú súťaž na odpredaj nehnuteľného majetku vo výlučnom vlastníctve Bratislavského samosprávneho kraja stavby súpisné číslo 3235 budova pre školstvo s príslušenstvom, situovaná parcela číslo 1948, katastrálne územie Petržalka , okres Bratislava V., obec Bratislava, mestská časť Petržalka vedené na liste vlastníctva 3302 vo výlučnom vlastníctve Bratislavského samosprávneho kraja v súlade s podmienkami obchodnej verejnej súťaže bodu 7 písmeno A. Cieľ je jasný, je to spôsob ako zabrániť do budúcnosti zbytočnej výstavbe, ktorú ľudia nechcú vo vnútrobloku a zároveň je to spôsob ako zachovať pre obyvateľov do budúcnosti priestor na to aby tam kraj mohol niečo vybudovať a resp. v spolupráci s inou samosprávou niečo zmysluplné pre ľudí z okolia. Práve za týmto účelom predsa táto budova bola v minulosti budovaná ako súčasť vybavenosti územia škôlky, územia Petržalky.

*Ing. Pavol Frešo, predseda BSK*

Ďakujem veľmi pekne aj za rozsiahlejšie uvedenie tohto bodu. Rudo poprosím vás veľmi pekne, máte samozrejme v tomto pravdu a ideme to zrušiť a ja si to osvojím ako bod 14, za bodom 14 to normálne dáme, nemusíme o tom hlasovať, máte to v programe. Čiže za tým vloženým bodom, ktorý sme tam dali, myslíme14, 15 mínus 2 ako 13. Ďakujem pekne. Elena Pätoprstá

*Ing. Arch. Mgr. Art. Elena Pätoprstá, poslankyňa BSK*

Ja som chcela poprosiť všetkých o podporu toho materiálu keďže ste si to zobral autoremedurou tak ďakujem. Ešte chcem doplniť aj pána Kusého, že vlastne podporujú to všetci poslanci za mestskú časť Petržalka.

*Ing. Pavol Frešo, predseda BSK*

Ďakujem veľmi pekne, nech sa páči pán podžupan Bendík.

*Ing. Igor Bendík, podpredseda BSK*

Ďakujem pekne. Ešte k tým dvom bodom 7 a 8. Všetky tieto dva materiály prešli všetkými komisiami a všetky komisie odporúčali aby nastal za 1. zriadenie vecného bremena, za 2. aby sa tie pozemky Záhorskej Bystrice predali. Ja si myslím, že bolo by úplne korektné si povedať, hlavne aby sme sa prestali týrať, idú voľby a možno by bolo dobré keby sme si tu schválili uznesenie, že majetkovými materiálmi sa už nebudeme zaoberať, pretože na jednej strane vyhlasujeme OVSky, následne ich ideme rušiť. To znamená možnože aj, Juraj neviem či ty sa vyjadríš k tomu čo s tým majetkom ďalej.Naozaj idú voľby a neviem či to má nejaký, nejakú efektivitu. Tak toto naše konanie.

*Ing. Pavol Frešo, predseda BSK*

Ja vás poprosím jedinú vec, ja by som na to tiež vedel zareagovať, ale dávajme teraz návrhy do programu. Fakt ak chceme debatu k majetku ja ju hneď na jún urobím a ešte raz to Igor poviem zrozumiteľne. Ja stojím za každým materiálom, ktorý si urobil za 4 roky na tejto župe a ja som jasne povedal, prečo to sťahujem, presne preto .......... že sa nesprávame zodpovedne k župnému majetku, no sorry, tak teda správaj sa zodpovedne k župnému majetku a to dojdem vysvetliť aj na váš klub aj tuto Ďurovi Drobovi, že to neexistuje Ďuro, že sa nestará o náš majetok, stará sa. Juraj Káčer.

*Ing. Juraj Káčer, poslanec BSK*

Ďakujem pekne za slovo. Bola tu spomenutá majetková komisia tak ako predseda majetkovej komisie považujem za nutnosť sa vyjadriť. Či idú voľby, alebo nejdú voľby máme tam niekoľko rukojemníkov v tom materiály o ktorom hovoríme. Sú to obyčajní ľudia, ktorí potrebujú si zrekonštruovať dom, ale žiadajú keďže tu bolo nejaké prerozdelenie majetku, že nemajú k nemu v zásade prístup tak nás žiadajú o vecné bremeno k svojmu bytu. Úplne bežná záležitosť. Kedysi sa pozemky pod bytmi prevádzali za úplne iné peniaze a smiešne peniaze, čiže robíme tu na základe politiky rukojemníkov z obyčajných rádových obyvateľov, ktorí si nemôžu zrekonštruovať dom. To len toľko k tej téme aby sme nehovorili len o tej cene, ale aby sme hovorili o vecnosti celého toho materiálu. Takže keď to stiahneme tak si nemôžu zatepliť opraviť atď., pretože nevedia konať voči stavebnému úradu, gratulujem k tomuto rozhodnutiu. Ďakujem.

*Ing. Pavol Frešo, predseda BSK*

Znova platí, ak budeme mať zhodu, v júni to kľudne schválime. Nech sa páči pani Pätoprstá.

*Ing. Arch. Mgr. Art. Elena Pätoprstá, poslankyňa BSK*

Ja tiež celkom nerozumiem. Tým ľuďom ide tiež o čas, takže ja dávam návrh aby sme o tom bode 7 hlasovali samostatne či ho zaradíme, alebo nezaradíme do programu.

*Ing. Pavol Frešo, predseda BSK*

Nech sa páči pán poslanec Šramko.

*Ing. Peter Šramko, poslanec BSK*

Ďakujem za slovo. Poprosím pána Šaraya. Pán Šaray chvíľočku. Nepočuje. Pán Šaray. Chcem len procesne pán predseda osvojili ste si bod, ktorý bol nad rámec pozvánky, neviem či takýmto jednoduchým spôsobom sa dá zaradiť bod, podľa mňa treba o ňom hlasovať, to čo predložil pán starosta Kusý. Neviem či sa dá nad rámec pozvánky povedať len, že si osvojujem. Číže len aby sme si aby sme neporušili náhodou nejaký rokovací poriadok.

*Ing. Pavol Frešo, predseda BSK*

Matúš povedzte akože či to treba o tom hlasovať.

*Ing. Peter Šramko, poslanec BSK*

Aby to niekto nenapadol.

*JUDr. Matúš Šaray, vedúci Právneho oddelenia*

Ak môžem ďakujem. Čo sa týka doplnenia tak tam naozaj pre tú právnu istotu by som navrhoval, pán poslanec predložil ten materiál písomne tak ako hovorí rokovací poriadok a hlasovať o tom zaradení. Čo sa týka doplnenia. Čo sa týka stiahnutia, to je právo župana, ktorý podpisuje pozvánku môže stiahnuť. Ale čo sa týka doplnenia bodu by som navrhoval hlasovať.

*Ing. Pavol Frešo, predseda BSK*

Nech sa páči s faktickou pán poslanec Bendík.

*Ing. Igor Bendík, podpredseda*

Len procedúra Matúš, ešte v rokovacom poriadku sa píše, že materiál môže stiahnuť ten kto ho predkladá. Neviem, na tomto materiály vidím svoje meno, takže poprosím ešte naozaj k tomu vysvetlenie kto vlastne sťahuje materiály, pretože materiály môže stiahnuť iba ten materiál predkladá. Predkladateľ tohto materiálu, obidvoch materiálov som ja.

*Ing. Pavol Frešo, predseda BSK*

Ďakujem veľmi pekne. Skôr ako dám pánu poslancovi Baxovi faktickú poznámku, naozaj ako je to zbytočné sa okolo toho naťahovať. Za prvé fakt Igor, myslím si, že predkladať materiál, ktorý akože normálne ako vedenie nemáme na neho zhodu, že just teda predajme to za tretinovú cenu v majetkovej veci, hej, keď máme o tom pochybnosti. Že predávajme hlboko pod znalecký posudok, hej? Fakt Igor neviem či je, či je rozumné ako silou mocou pretláčať predaj za tretinovú hodnotu znaleckej ceny. Nemyslím si, že to je správne. Keď naozaj chceš niečo predávať a za tretinu a znaleckej ceny prosím ťa pre to získať ako podporu aj ostatných. Presne k tomu smerovala tá výzva aby sme sa správali zodpovedne k župnému majetku, tak ako naozaj vyrukovať s tým, že za tretinovú cenu to teda predajme, že to je zodpovedné správanie župného majetku nie som si istý. A keď chceš už konkrétne k tomu rokovaciemu poriadku, realita je taká, že program predkladá ako ho predkladám teda ja ako župan a z programu môžem autoremedurou čokoľvek vypustiť, je to holý fakt. Je to holý fakt a o tom sa netreba nejako sporiť. Znova ťa veľmi zmierlivo odporúčam, kľudne tie materiály daj na jún, alebo ich tuna navrhni ako svoje body, nech ich odhlasujú poslanci, ale ja fakt mám problém aj proste za takýchto okolností niečo bez zhody, bez zhody posúvať ďalej. Ja si neviem predstaviť, že budem tuna podpisovať zmluvy na ktorých nemáme všeobecnú zhodu. A proste toto sme tu nikdy tak nerobili. Pán poslanec Kusý.

*Mgr. Rudolf Kusý, poslanec BSK*

Pán župan, kolegyne, kolegovia. Z dôvodu právnej istoty navrhujem zaradiť materiál, ktorý sa tam predložil Návrh na zrušenie obchodno verejnej súťaže ako bod 5.

*Ing. Pavol Frešo, predseda BSK*

Neviem, to je akože, sekundu. Takže máme jeden návrh do, máme jeden návrh do ako bod programu tak vás poprosím resp. jeden doplňujúci návrh pána poslanca Kusého, nech sa páči, prezentujme sa, hlasujme o tom, že jeho materiál dávame ako bod, Návrh na zrušenie obchodno verejnej súťaže dávame ako bod 5. Za bolo 27 poslankýň, poslancov z prítomných 31, 2 sa zdržali, 2 nehlasovali, takže návrh bol prijatý. Poprosím vás pani poslankyne, páni poslanci aby sme hlasovali o programe ako celku aj s tými úpravami, ktoré som autoremedurou spravil, prezentujte sa prosím hlasujte teraz. Za bolo 26 poslankýň, poslancov, 3 boli proti, zdržali sa 2, 1 nehlasoval z prítomných 32, takže sme schválili program ako celok. Poprosím, pani poslankyňa Pätoprstá niečo hovorí.

*Ing. Arch. Mgr. Art. Elena Pätoprstá, poslankyňa BSK*

Ja som dala návrh aby sme samostatne hlasovali o bode 7.

*Ing. Pavol Frešo, predseda BSK*

Ale bod 7 bol stiahnutý bol z toho programu ako takého vypustený, čiže vy navrhujete čo? Vrátiť ho?

*Ing. Arch. Mgr. Art. Elena Pätoprstá, poslankyňa BSK*

Aby sme ho, aby sme o ňom hlasovali, že ho zaradíme, či ho zaradíme.

*Ing. Pavol Frešo, predseda BSK*

To nejde.

*Ing. Arch. Mgr. Art. Elena Pätoprstá, poslankyňa BSK*

Ja som to dala ako návrh poslanca.

*Ing. Pavol Frešo, predseda BSK*

To nejde, Matúš povedzte.

*JUDr. Matúš Šaray, vedúci Právneho oddelenia*

Nie, ešte raz tuto pokiaľ sa bavíme o schvaľovaní programu a vypustenie, toto je v plnej kompetencii župana povedať, že niektorý bod z toho rokovania ako takého vypúšťa, to znamená tá pozvánka sa autoremedúrou upravuje do tej podoby, že tam ten materiál nie je. To znamená, hlasovalo sa o tom, že tie body 7 a 8 z pôvodnej pozvánky sú vypustené na základe autoremedúry predsedu. Ešte raz, materiál sa dá zaradiť len pri predložení, ak je poslanecká iniciatíva musel by byť písomne spracovaný, predložený všetkým poslancom pred zaradením, pred začatím celkom zastupiteľstva, obdobne to, čo urobil pán poslanec Kusý.

*Ing. Pavol Frešo, predseda BSK*

Ďakujem pekne. Pozrite sa, je to jednoduché, naozaj ak ten materiál chceme mať, ak chceme fakt predávať majetok, tak to nemôžeme lámať cez koleno. To proste nejde. Do júna to vydrží. Nikomu sa nič do júna nestane. Pokúsime sa tú zhodu získať, v tejto chvíli ju nemáme tak sa rešpektujme ten fakt, že ako župa fungujeme spôsobom, že snažíme sa nájsť konsenzus aj v zložitých veciach. Dobre to tu zažívate so mnou 4 roky, takže kvôli jednému predaju, ktorý sa zdrží cca o 30 dní, hej? Pokiaľ by bola na ňu všeobecná zhoda aj to za tretinovú cenu oproti znaleckej, fakt to neuháňajme. Nemá to zmysel. Buďme ako voči svojim kolegom normálni a ohľaduplní. Nič sa nestane, ako je to mimoriadny zreteľ, treba tam 27 hlasov a budeme tlačiť, lámať cez koleno 27 hlasov len preto aby sa ten predaj uskutočnil hneď? Šak to vyzerá totálne čudné. Pani poslankyňa Pätoprstá.

*Ing. Arch. Mgr. Art. Elena Pätoprstá, poslankyňa BSK*

Ja som navrhovala bod 7, to znamená nie predaj, ale zriadenie odplatného vecného bremena.

*Ing. Pavol Frešo, predseda BSK*

Elen tam si pozrite takisto aký je znalecký posudok a koľko je proste za to odplatné a koľko by sa malo za to normálne platiť. Fakt to netlačme akože za každú cenu. Pán poslanec Šramko.

*Ing. Peter Šramko, poslanec BSK*

Ďakujem pekne za slovo. Ja by som poprosil, chcem len upozorniť na koniec predchádzajúceho zastupiteľstva, naťahovali sme mnohé body a potom sme nakoniec bez rozpravy rýchle schvaľovali všetky body aby sme dotiahli zastupiteľstvo. Takže akceptujme rokovací poriadok, bod bol stiahnutý a každý musí akceptovať túto demokraciu. Bohužiaľ, no tak sme poslanci. Bodka.

*Ing. Pavol Frešo, predseda BSK*

Ďakujem veľmi pekne. Ja len opravím pán poslanec Šramko, že nie je pravda, že to bolo bez rozpravy. Rozpravu som vždy otvoril a vždy som ju aj uzavrel. Ja dodržiavam rokovací poriadok tak poďme ďalej. Bod č. 1 Informácia o plnení uznesení Zastupiteľstva Bratislavského samosprávneho kraja s termínom plnenia apríl 2017 a odpočte projektov Aktualizovaného Akčného plánu BSK označených prioritou jeden 2017 a ďalej máte pred sebou predmetný materiál, poprosím pána riaditeľa úradu Potičného aby nám ho uviedol.

*MUDr. Valerián Potičný, MPH riaditeľ Úradu BSK*

Ďakujem pekne. Vážené pani poslankyne vážení páni poslanci. Bod číslo 1 je Informácia o plnení uznesení Zastupiteľstva Bratislavského samosprávneho kraja s termínom plnenia apríl 2017. Materiál obsahuje: 1. Plnenie uznesenia, 2. Časť splnené uznesenie Zastupiteľstva Bratislavského samosprávneho kraja 3. časť 2 - Dlhodobo splnené uznesenia Zastupiteľstva BSK, časť 3 - Odpočet projektov aktualizovaného Akčného plánu a časť 4 – Informácie o stave prípravy súťažných podkladov verejného obstarávania investičných akcií, ktoré sú uvedené v tabuľke zároveň zo splnených sa vypúšťa uznesenie č. 36 z r. 2017 a presúva sa do časti B, zmena termínu plnenia uznesenia a termín je 30.6.2017, to znamená presun termínu z konca apríla na koniec júna. Ďakujem pekne.

*Ing. Pavol Frešo, predseda BSK*

Otváram diskusiu k tomuto bodu programu. Nech sa páči. Pani poslankyňa Zemanová.

*RNDr. Anna Zemanová, poslankyňa BSK*

Ďakujem pekne za slovo. By som bola veľmi rada keby sme nielen takto v tichosti prešli tú druhú časť tohto materiálu a to je vlastne odpočet, plnenie Akčného plánu, pretože je to vec o ktorú sme sa tuna 3 roky snažili na župe aby sme ju takto dostali predkladanú a ja to veľmi vítam, že naozaj na každom zastupiteľstve máme konkrétne projekty presne rozpísané v akom sú aktualizovanom stave, pretože je to dôležité poznať aj pre tie ďalšie body, ktoré nasledujú pretože s týmto súvisí, úzko súvisí finančný plán a hospodárenie župy. S tým súvisí aj ďalší bod Zmena rozpočtu a zároveň aj čerpanie, čerpanie úverov, čiže rada by som poukázala na to, na tento materiál a na informácie v ňom nielen pre poslancov, ale aj verejnosť. Materiál je dostupný, je myslím, že na web stránke úradu a chcem naňho upozorniť aby ste si ho študovali a priebežne kontrolovali jednotlivé aktivity na ktorých sme sa dohodli, že budú v rámci Akčného plánu realizované. Takže ja len dúfam, že sa v tomto bude naďalej pokračovať ako či tomu ostane takto, alebo sa to do budúcnosti snáď nejako premietne do rozpočtu o tom môžeme potom neskôr, resp. nové zastupiteľstvo môže o tom debatovať, ale zatiaľ tento forma sa mi zdá prehľadná a dobrá. Takže ďakujem za ten materiál.

*MUDr. Valerián Potičný, MPH riaditeľ Úradu BSK*

Ďakujem pekne.

*Ing. Pavol Frešo, predseda BSK*

Nevidím nikoho ďalšieho prihláseného do diskusie, poprosím vás veľmi pekne keby ste. Dajme hlasovať o, alebo pardon, ešte dáme návrh, návrh uznesenia k tomuto bodu.

*RNDr. Peter Mach poslanec BSK*

Ďakujem pekne. Návrhová komisia nedostala k návrhu uznesenia žiadne doplňujúce ani pozmeňujúce návrhy a preto predkladá na hlasovanie návrh uznesenia tak ako bol písomne upravený dnes ráno, predložený poslancom. Zrekapitulujem ho. V časti A v bode A1 berieme na vedomie v časti 1 informáciu o 10 splnených uzneseniach, v časti 2 tabuľku obsahujúcu prehľad dlhodobo plnených uznesení, časti A2 informáciu o odpočte projektov, v časti A3 informáciu o stave prípravy súťažných podkladov a v časti B uznesenia schvaľujeme zmenu termínu plnenia dvoch uznesení.

*Ing. Pavol Frešo, predseda BSK*

Vážené pani poslankyne, vážení páni poslanci poprosím prezentujte sa, hlasujte o návrhu uznesenia tak ako ho predniesla návrhová komisia teraz. Za bolo 31 poslankýň, poslancov, 1 nehlasoval z prítomných 32. Takže návrh bol schválený tak ako ho predniesla návrhová komisia. Prechádzame k bodu číslo 2- Návrh záverečného účtu Bratislavského samosprávneho kraja za rok 2016. Pred sebou máte pani poslankyne, páni poslanci Návrh záverečného účtu Bratislavského samosprávneho kraja za rok 2016. Poprosím pána podžupana Zaťoviča, aby nám ho uviedol

*RNDr. Martin Zaťovič, podpredseda BSK*

Ďakujem pekne. Najprv sa chcem poďakovať za hymnu slovenskú, lebo už tento rok ju asi nezažijeme na majstrovstvách sveta v hokeji tak aspoň teraz sme si trocha tej hymny užili miesto hokeja. A teraz k záverečnému účtu. K uvedenému materiálu uvádzam, že Bratislavský samosprávny kraj v uplynulom roku hospodáril priaznivo a plnil zákonom regulačné kritéria vysokou rezervou. Celkovo hospodársky výsledok je prebytku v sume 4,87 milión Eur, ktorý navrhujeme celý previesť do rezervného fondu. Po 2. celkový dlh BSK bol vykázaný v sume 37,1 milióna eur. Zákonom stanovený limit je 60%, plnilo BSK na 29,67%. Medziročne BSK dokázalo znížiť svoj dlh o 2 597 495,46 eur teda za 33,24% na 29, 67%. Po 3. výdavky súvisiace s obsluhou dlhu, tzv dlhová služba dosiahli hodnotu 2,31%, čo znamená, že BSK nemal problémy s plnením zákonom stanoveného limitu 23%. Priemerný úrok z úverov bol 0,62%. Prílohou materiálu je správa nezávislého auditora, ktorá bola bez akýchkoľvek negatívnych zistení. K dispozícií máte aj stanovisko hlavného kontrolóra BSK s odporučením schváliť záverečný účet bez výhrad. Materiál bol prerokovaný v príslušných komisiách bez pripomienok a odporúčam schváliť. Ďakujem za pozornosť.

*Ing. Pavol Frešo, predseda BSK*

Ďakujem veľmi pekne. Skôr ako otvorím diskusiu k tomuto programu veľmi pekne poprosím krátku prezentáciu. Veronika. Ďakujem veľmi pekne. Bude to veľmi rýchle aj tú prezentáciu potom vám rozošleme, lebo ju považujeme za dosť, dosť dobrú. Majo Múdry ma poprosil aby som ho podporil v tomto, ja to veľmi rád urobím, ja som hrdý na tú našu skoro 8 ročnú robotu, takže poďme na to. Poďme prvý slide. Dlhodobo znižujeme dlh, to znamená, že v zásade naša politika je, že dlh, ktorý sme zdedili niekde v r. 2009-2010. Ja to tu už nebudem pripomínať, lebo si pripadám, že sme trochu starí na ktorý sme s bývalým riaditeľom Bystríkom Žákom a s Majom Múdrym obratom, prakticky s krátkodobých záväzkov pretransformovali na dlhodobý bankový úver, iným slovami boli sme, mali sme po splatnosti krátkodobé záväzky a tieto krátkodobé záväzky sme pretransformovali na dlh a pomohli k tomu v zásade. Ja nechcem sa nikoho dotknúť, je viacero ľudí, ale z tých, ktorí sú tu teraz v miestnosti ešte Anka Zemanová, ktorá s nami jednala s bankami. A prakticky to je ten dlh, ktorý postupnými mnohými viacerými rokmi umorujeme. Niečo sa navýšilo keď boli povodne, niečo sa navýšilo keď sme brali reštrukturalizáciu toho dlhu, ale vždy to zasa ide dole. Takže postupne keď si pozriete ten graf ďalší, tak tam zbadáte aké je terajšie úverové zaťaženie, čiže cez tých 8 rokov prejdete úmerne pomerne hladko. To čo bolo na začiatku žlté to sú tie nevysporiadané záväzky. Niečo tam ostalo v roku 2013, ale to sú všetko veci, ktoré sa iba cez rok prenášajú. Čiže Interact v zásade, povedzme si otvorene, je to súdny spor Interactu, ktorý my zásade ešte súdne chceme dočistiť. Pre tých vás, čo ste tu neboli, bola to kauza tiež v roku 2009 kedy hrozilo, že prídeme o túto, o túto, o tento program, ale ostatné držíme tak, že všetko, všetko splácame, všetko splácame načas. Keď prejdeme ďalej a to je presne to čo chceme aby ste počuli. Jedná sa o to, že keď jednáme s bankami a znova chcem poďakovať Anke Zemanovej, ale aj celému tímu Maja Múdreho aj ďalším, ktorí sa na tom podieľajú. Ja to nemám preverené, ale som si skoro istý, že máme najnižšie úročenie z celej samosprávy. Edo Demel je ďalší, ktorý nám s tým pomáhal. Skoro najnižšie, alebo som si skoro istý, že máme najnižšie úverové, úverové zaťaženie na úročenie, úročenie na z vlastne celej samosprávy preto, lebo župa je finančne zdravá. To znamená, že preto nám ponúkajú najnižšie úroky, preto máme partnerov z EIBčky, preto nám sem oni chodia podporovať projekty. Ináč sú to tvrdí auditori. Ktokoľvek budete mať záujem na ďalšie jednanie s nimi príďte si pozrieť, ako skúmajú podrobne naše jednotlivé projekty a vlastne s výsledkom sme potom aj tým, že sme auditovaní nezávislými audítormi, aj tým, že sme pod pomerne prísnou kontrolou hlavne to sa týka eurofondov z ministerstva financií a máme prakticky celý ten track a to je už snáď sto kontrol bez výhrad tak nám dôverujú ako inštitúcií, že je finančne zdravá a vo všetkých tých rebríčkoch, INECO a neviem čo ďalej sme prví, resp. druhí a druhí len preto, že nemôžme čerpať eurofondy, lebo keby sme čerpali eurofondy tak to zadlženie znížime tak rýchlo, že aj tú Nitru predbehneme hravo. Chcem aby tú debatu sme mali aj teraz medzi nami a aj to o sebe vedeli, lebo je to výsledok aj vašej práce ako tu sedíte. To, že je to tak finančne zdravá inštitúcia, ktorá sa nedá ani, ani na sekundu porovnať napríklad s krajskými mestami v rámci celého Slovenska a v tom zmysle, že sme jasní lídri tak si myslím, že aj vašou zásluhou. Tu sme popisovali zrejme projekty, ktoré sme spolu robili. Tak toto je jasné, Edo Demel Monset, takisto toto čo sme robili, prezentovali sme to ako spoločný projekt, ktorý sme vlastne čerpali naňho zdroje a veľmi veľmi výhodne, časť nám vrátili, už máte prvé výsledky od riaditeľov, -37%, -37% na energiách. Čiže aj to, čo sme zobrali za našej éry, napriek tomu, že stále znižujeme úvery, tak išli na takéto projekty, žiadne hlúposti, hovorím to úplne zrozumiteľne aby to bolo každému jasné. Podieľame sa rovnako na obnove cestnej infraštruktúry, to znamená, to je ten milión o ktorom viacerí debatujú, kedy ide na mesto, kedy ide na mestské časti. Poviem to úplne otvorene. Dali sme ho na mestské časti preto, lebo boli sťažnosti a to, že keď sme ho dali do mesta, tak nebolo spravodlivo rozdelené. Poviem ďalej otvorene, snažíme sa do júna, hoci to bude ťažké, aby sme to znova zopakovali na viac obcami v rámci celého kraja. Ja si veľmi dobre uvedomujem ich situáciu s cestami a hovorím si keď sme finančne zdraví a vieme pomôcť, no tak to spravme. Ja budem mať jedinú podmienku ako tradične, aby to robil niekto, komu veríme a potom to vieme skontrolovať, lebo už sme mali skúsenosť, že sme poslali len peniaze a dopadlo to tak, že sa to dva roky auditovalo. Dotačné schémy, detto. Veľmi dobré ohlasy z celého regiónu. Prakticky je to vec, ktorú robíme v rámci nášho plánu hospodárskeho sociálneho rozvoja, čiže máme na to normálne schválený rámec, ale robíme to v takom rozsahu, ktorý jednoducho tomu regiónu pomáha. Kohokoľvek sa opýtate bez ohľadu na politické tričko, musí uznať, že táto župa naozaj výrazným spôsobom tvorí vlastne metropolitný región ak to môžem povedať a do veľkej miery supluje úlohu metropoly ako celku. Ja som sa vždy vystríhal aby som tu kritizoval na tomto mieste z nejakého dôvodu Bratislavu. Ja rešpektujem, že je to, že je to, že proste, že tam je ťažký stav. Ja nebudem kritizovať jak k tomu stavu došli, ja si myslím, že je tam ešte od čias pred predošlého primátora, ale napríklad fakt je ten, že keby ste sa vrátili späť na nezaplatené faktúry krátkodobé, čo si myslím, že naozaj už by s tým mohli aj prestať. Ale dobre, nemajú peniaze na kultúru, dávajú v dotačnom mechanizme 60 000 ročne no tak sa pozrite koľko dávame my a dávame to preto, lebo to ten metropolitný región potrebuje. Poviem vám úplne otvorene, že mám jednu túžbu, lebo ja neviem kto bude ďalším županom, ale veľmi by ma mrzelo, keby tá nielen ten župan, ale aj, alebo županka, ale aj tí poslanci nepokračovali v tomto trende v priateľskom fungovaní s celým regiónom aj s mestom, hej? My tam nerobíme žiadne rozdiely, preto sme si vyberali aj na tie cesty tých najslabších partnerov mestské časti a v žiadnom prípade by som si neželal aby sa od toho ustúpilo v prospech nejakých ťahaní straníckych, alebo nedajbože nejakých politických trikov, biznisov, alebo už neviem čoho. Na tejto župe naozaj, je finančne zdravá, za to musím poďakovať, takže rozumiem, že kde kto by si myslel, že sa tu dá nejako rozparcelovať, ale dúfam, že k tomu nedôjde. Takže na základe dobrých výsledkov hospodárenia hovoríme nasledovnú vec, že pokiaľ vieme spraviť, pokiaľ vieme naše dlhy, ale máme bohužiaľ v tom. To sa volá investičné dlhy, vlastne vo všetkých tých budovách, ktoré máme, ktoré sme nemohli opraviť z eurofondov a verte mi, že či Barbora Lukáčová, či Petra Masácová, či Stano Bruna, ale aj všetci podžupani jak tu sedia aj tí bývalí sme sa snažili zo celých síl aby sme dostali eurofondy práve na tie školy, škôlky, DSSky, niečo málo sa podarí, ale zďaleka nie toľko čo v Trnave, alebo ďalším, tak hovoríme, zoberme prísne cielene úver a len zaplaťme časť týchto opráv. Vy sami ste vypraili, vybrali 80 projektov na ktoré proste v tejto chvíli bežia súťaže, môžete si to dať v rámci odpočtu, že ako ďaleko to je. Nezaplatí sa ani jeden cent bez toho, ani jeden cent sa nezobere bez toho aby tu nebola k tomu jasná protihodnota. Takže o tom je tento dnešný deň. Ja chcem oceniť, že keď sme o tom rozprávali v decembri, januári, ale to nie som si istý, vo februári, ale aj na poslednom zastupiteľstve, tak bola buď, že jednomyseľná zhoda na tom, alebo skoro jednomyseľná zhoda na tom, že časť tohto investičného dlhu budeme opravovať. Tak vás aj poprosím podporu tohto materiálu a teraz povedzte čo som zabudol.

*Ing. Marián Múdry, riaditeľ odboru financií*

Možno iba doplním, naozaj je to historická príležitosť realizovať rozvojové projekty. Len zhrniem prečo. Sú tu lacné peniaze na bankovom trhu, sú nízke ceny tovarov a služieb, relatívne, kvôli zápornej inflácií najmä a sú tu nenasýtené zdroje v stavebníctve, takže kedy keď nie teraz ísť aj cestou úverov, pretože tie argumenty sú úplne jasné čiže aj za odbor financií môžem odporučiť, tie materiály, ktoré máte dnes pred sebou schváliť. Ďakujem pekne.

*Ing. Pavol Frešo, predseda BSK*

Akurát sa hlási o slovo náš spolu architekt Anka Zemanová. Anka, nech sa páči. Určite tam máme chybu, teraz sledujte jak ju odhalí.

*RNDr. Anna Zemanová, poslankyňa BSK*

Ďakujem pekne za slovo. Nie, myslím si, že chyba tam nie je, sme materiál opakovane prechádzali spolu s finančným odborom a chcem sa poďakovať pánovi riaditeľovi aj rozhodne pani Ing. Bodiovej, ako aj tajomníčke, ktorá je aj tajomníčkou našej finančnej komisie sme viac krát nad pracovným znením sedeli, takže myslím si, že žiadne chyby tam nie sú, napokon aj stanovisko hlavného kontrolóra k záverečnému účtu nič takéto nehovorí. Práve naopak, ja by som chcela poukázať na to, že tento záverečný účet je prvýkrát po aplikácií v praxi novej smernice, ktorá, ktorú sa podarilo predať, prijať ešte v predchádzajúcom teda 2015 roku na inú tvorbu rozpočtu a záverečného účtu a vlastne dnes tento záverečný účet už je výsledkom aplikácie niektorých nových postupov. Vidno to najmä v nejakých detailnejších údajoch, ktoré sa nám tam dopodarilo zahrnúť jasnejšie, najmä do programového rozpočtu, resp. programového plnenia kde ten odpočet je detailnejší a taktiež pribudli aj presné detailné pnenia investičného plánu po čom sme dlhodobo volali, že sme takýto materiál a takto podrobne chceli mať na stole poslancov a nie len o ňom rozprávať v komisiách, pretože je to dôležité pre občanov aby sme vedeli im povedať na čo sa peniaze minuli. Takže toto považujem za veľký, veľký vklad tohto materiálu. Nehovorím, že by ešte nebolo možné ešte možno v tej smernici, v tých postupoch niečo vylepšovať, ale to je vždy tak a postupne myslím, že ľudia na úrade, ktorí tie plnenia píšu, možnože by bolo dobré zjednotiť trošičku takú tu formálnu stránku štylistickú aby tie jednotlivé odpočty boli trošičku také kompatibilnejšie, ale to nič nemení na jeho obsahovej kvalite. Chcem len zopakovať to čo vlastne bolo povedané aj pánom podpredsedom Zaťovičom, že bežný rozpočet skončil s prebytkom v sume 9 579 769,71 eura a kapitálový so schodkom 6 367 681,41 euro. Celkovo, celkovo vlastne zostatok finančných prostriedkov z r. 2016, ktoré sa navrhujú presunúť ako celok do rezervného fondu je viac ako 4 869 000 euro. Tu chcem povedať, že tento výsledok je aj z dôvodu, že niektoré projekty neboli zrealizované je výsledok z navýšenia, navýšenia daňových príjmov, ale verím teda, že je výsledkom aj dobrého hospodárenia. Na čo chcem ešte osobitne poukázať je v materiály kapitola úvery a pohľadávky. K úverom tu bolo povedané, podarilo sa nám splácať, župe sa podarilo splácať úvery tak ako bolo povedané, všetko išlo v poriadku a vďaka tomu naozaj aj pri rokovaniach s bankami bolo jasné, že sme dôveryhodná inštitúcia. Osobitne chcem poukázať na kapitolu prehlaď o záväzkoch a pohľadávkach kde vlastne prvýkrát v záverečnom účte máme pri dlhodobých pohľadávkach číslo 0. Prosím pekne, to si treba uvedomiť. Toto číslo 0 od r. 2001 je prvýkrát. Pretože od r. 2001 ako župa vznikla tak si ťahala za sebou bremeno rôznych dlhodobých pohľadávok, ktoré sme zdedili ako ako pri delimitiácii rôzneho majetku, proste bolo tam množstvo nevydobytných pohľadávok a naozaj chcelo to aj politickú odvahu do zastupiteľstva, ktorú vlastne sme od dá sa povedať od 2014 sme sa postupne pohľadávkami zapodievali a krok za krokom každú jednu sme preverovali či je dobytná, či nie je dobytná a napokon tá politická vôľa tohto zastupiteľstva za čo sa chcem poďakovať bola, že sme mali odvahu zdvihnúť ruku za aby sme upratali, upratali tento hnilý kôš, ktorý sme zdedili. Čo sú tam krátkodobé pohľadávky, to sú pohľadávky, ktoré sú z bežného styku, to je, nie sú žiadne veci, ktoré by boli chybou, je to sú to platy preklenujúce sa medzi, alebo platby medzi jednotlivými rokmi. Na záver už celkovo by som len chcela doplniť ešte predkladateľa aby sme si pozreli návrh uznesenia, najmä ten výrok, ktorý hovorí okrem časti A, B, že našim výrokom je, že zastupiteľstvo schvaľuje celoročné hospodárenie Bratislavského samosprávneho kraja za r. 2016 sa schvaľuje bez výhrad. Čiže takto je znenie a v podstate môže byť iba takéto, alebo s výhradami ak by nejaké boli avšak ja ich nevidím ani nejakým spôsobom nenavrhujem, práve naopak, práve naopak, navrhujem schváliť uznesenie, návrh uznesenia tak ako je predložený. Ďakujem.

*Ing. Pavol Frešo, predseda BSK*

Ďakujem pekne. Nech sa páči pán poslanec Káčer. Po ňom pán poslanec Šrámko.

*Ing. Juraj Káčer, poslanec BSK*

Ďakujem pekne za slovo. Samozrejme je to chvályhodné a odprezentované veľmi pekne tentostav, ktorý sa nám teda podaril dosiahnuť, ale treba naozaj veľmi férovo povedať už časť povedala kolegyňa, že najväčšiu zásluhu na tom má makroekonomická situácia, ktorá sa momentálne vo svete deje a teda minimálne v Európe a to je najnižšia miera úrokov v histórií, pretože ja by som za takéto zaťaženie úverov nikdy nehlasoval, keby tie peniaze neboli tak lacné. To treba povedať na rovinu. Čo mňa mrzí je práve to, že teraz keď máme práve tieto možnosti tak sa tu ideme naťahovať o čo, či je obyvateľom v bytovke, ktorý bolo úplne bežné, že moji rodičia si kúpili pozemok pod bytom, pod, pod domom kde dostali byt, ktorý dostali od štátu za nejakých lepších podmienok a my teraz sa tu naťahujeme práve v tejto situácií kedy berieme milióny a kedy naozaj si to môžeme dovoliť tak týmto ľuďom napríklad nie sme schopní ani dať vecné bremeno aby si mohli zatepliť bytovku. To je, to je veľmi smutné. Ďalej by som chcel ešte povedať, že ma mrzí keď sme v tomto stave, kedy si môžeme dovoliť robiť rozvojové projekty, kedy si môžeme dovoliť financovať rozbory zeminy SAVkou vo Vrakuni, kedy si môžeme dovoliť viac ako sú len tie naše priame kompetencie, že sme napríklad nepristúpili k nejakému promptnému riešeniu nemocnice v Malackách, lebo si myslím, že to je pre našich obyvateľov. Samozrejme sa tu my môžeme potom politicky naťahovať, že či tam alebo tam dali sme do Karlovky, mali sme dať aj do Malaciek. To len toľko k tomu návrhu záverečného účtu. Samozrejme je to všetko chvályhodné, hospodári sa dobre, len prihliadajme naozaj na to, že dneska je ekonomika v čase konjunktúry a postupne to bude len klesaťtakže nemyslím si, že bratislavský kraj ani samosprávy ani zďaleka nemajú vyhraté čo sa týka financií. Ďakujem.

*Ing. Pavol Frešo, predseda BSK*

Ďakujem veľmi pekne. Jednu vetu musím zopakovať Juraj. To prvé som hovoril, že ak bude zhoda v júni, nech sa páči urobme majetkovú operáciu, 30 dní vydrží asi aj to zateplenie, ako zhoda tu musí byť na tom, ale to druhé je vážnejšie s tými Malackami. Každý krát keď sme tu je tu strašná diskusia o tom prečo tam existujú poplatky. Každý krát keď donesieme materiál k Malackám, tak je debata aby poplatky neboli. Ja som jedinú vec poprosil riaditeľa úradu a on to robí, aby rokoval o tom aby sa to zmenilo a keď nemá výsledok preto nemáme materiál. To je jednoduchá logika a ja vás poprosím v tomto o trpezlivosť, akonáhle dojde k výsledku, máte to na stole, ale tentokrát to už bude na stole bez toho aby tu boli zasa všetky tie emócie, ktoré proste práve tie poplatky vzbudzujú. Nech sa páči pán poslanec Šramko.

*Ing. Peter Šramko, poslanec BSK*

Ďakujem. Stotožňujem sa s kolegom s argumentami ktoré povedal, myslím, že so všetkými. Len sa nestotožňujem, že to má byť v záverečnom účte, ale tie argumenty použijeme možno pri zmene rozpočtu a podobne, lebo záverečný účet je vizitka, vysvedčenie minulého roku. To je vlastne podklad na to, aby sme vedeli, že čo s tými peniazmi, keď tu schvaľujeme ten prebytok, ako s tým ďalej. A absolútne sa stotožňujem so všetkými argumentami, ale keďže hovoríme o vysvedčení, tak za vysvedčenie treba pochváliť aj učiteľov, aj žiakov aj všetkých. Treba povedať, že nemusíme sa hanbiť ako poslanci za to, že sme schválili rôzne investičné akcie, lebo vidno, že sme na to mali, že sa to splnilo. Takže chválim odvážnych poslancov, ktorí išli do odvážnych rozhodnutí pre dobré projekty. Urobili sme chvalabohu. Chválim všetky, celý ekonomický, je tu obrovské množstvo ľudí, možno tam niektorí ani nie sú podpísaní ktorých treba pochváliť, že áno robili sa veci tak aby sa nemrhali s peniazmi a dávali na to pozor aby sme ozaj urobili všetky tie cesty, školy, sociálne zariadenia, veľa tých rozhodnutí nechcem povedať všetky detaily, ale to všetko je v tých kapitolách a musím povedať, je vidno, že je za nami kus dobrej práce a chvalabohu s dobrým výsledkom, takže preto chválim všetkých, ktorí to takto urobili aj keď musím povedať, že trošku mi chýbali niekedy také porovnania, tak som si porovnával roky predchádzajúce a neni to tu. Hovoril som to možno pred 6, 7 rokmi, že pri rozpočtoch sa nám to dobre pozerá na to, že aké je naše rozhodnutie. Možno v tom záverečnom účte by to tak nemalo byť, ale nechcem komplikovať život a nepožadujem to, len je to trošku komplikovanejšie si to porovnávať, ale ozaj ďakujem všetkým. Ja neviem či existuje na záverečný účet nejaké hodnotenie jednotka, no ale tak jak povedala kolegyňa Zemanová, je to bez výhrad a keďže nemáme výhrady tak nepožadujeme tie náhrady tak asi je to jednotka takže všetkým ďakujem.

*Ing. Pavol Frešo, predseda BSK*

Pán poslanec Haramia.

*MUDr. Marián Haramia, poslanec BSK*

Ďakujem pekne. Ja len s krátkou faktickou pripomienkou k tomu, k tým poplatkom. Aj keď teda v tomto záverečnom účte trošičku vás zdržím pár minút, pár viet. Zdravotníctvo sa všeobecne zadlžuje, veď to všetci vidíme áno? Stále, každý rok sa, alebo každú dobu sa odlžuje. Teraz štátne nemocnice dostanú, alebo sa rokuje o 700 miliónov eur. Jednoeurové poplatky preberajú v Malackách je fakticky pokračovanie tzv. tých Zajacových 20 korunáčok, ktoré paradoxne boli asi ako jediná vec bola ako reformne v zdravotníctve v celku pozitívne vnímaná aj zo strany poskytovateľov aj zo strany, zo strany pacientov. Tieto peniaze, ktoré sa vyberajú slúžia na oddlžovanie, alebo na zníženie dlhu, ktorá by nemocničná ........... ako robí, ale sa poskytovateľ služieb pre ľudí. No a to chcem povedať, že tak ako sa všetko zdravotníctvo zadlžuje čo teda sa snaží aj minister Drucker akože nejako vyriešiť, ale nič nevyrieši, áno, tak to neni na to, že by sa niekto obohacoval, to sa len znižuje dlh, ktorý robia všetky segmenty zdravotníctva len bohužiaľ štátne sú odlžené a súkromne nie sú. A nemalo by to byť toto ako, ako argument pre to aby sme nedokončili niečo čo je tam už rozbehnuté a aby sa to zateplilo. Ďakujem. Ďakujem ináč všetkým tým, ktorí sa o túto podporu snažia. Ďakujem pekne.

*Ing. Pavol Frešo, predseda BSK*

Ďakujem veľmi pekne, poprosím návrhovú komisiu o prednesenie návrhu uznesenia.

*RNDr. Peter Mach poslanec BSK*

Ďakujem pekne. Návrhová komisia vám predkladá návrh uznesenia tak ako bolo písomne predložené spolu s materiálom, pričom vás poprosím aby ste si opravili jednu technickú chybičku a síce v bode B2 schvaľujeme výsledok hospodárenia za rok 2016, je tam žiaľ napísané 15, čiže uznesenie sa bude skladať z dvoch časti za A berieme na vedomie, za A1 stanovisko hlavného kontrolóra a za A2 správu nezávislého audítora. V bode B schvaľujeme, v bode B1 záverečný účet s výrokom, ktorý povedala pani predsedníčka finančnej komisie, v bode B2 výsledok hospodárenia v tabuľke, ktorá je tam uvedená a v bode B3 prevod zostatku zo základného účtu na účet reverz, rezervného fondu.

*Ing. Pavol Frešo, predseda BSK*

Poprosím veľmi pekne vážené poslankyne, vážení páni poslanci, prezentujte sa, hlasujte o návrhu tak ako ho predniesla návrhová komisia teraz. Za bolo 31 poslankýň z prítomných 31 čiže všetkými hlasmi. Ďakujem veľmi pekne. To je teda. Ďakujem. Prechádzame k bodu číslo 3, Návrh na zmenu rozpočtu Bratislavského samosprávneho kraja v r. 2017. Máte pred sebou predmetný návrh. Vážené pani poslankyne, vážení páni poslanci poprosím pána župana Zaťoviča, čo teda gratulujem k tomu predošlému bodu aby ho predniesol.

*RNDr. Martin Zaťovič, podpredseda BSK*

Ďakujem pekne, pán predseda. Navrhovaná zmena rozpočtu je navýšenie príjmov rozpočtu BSK na rok 2017 v sume 4 909 959, 12 eur. Po schválení navrhovaných zmien zostáva celý rozpočet BSK naďalej vyrovnaný. Konkrétne údaje sú podrobne uvedené v návrhu uznesenia a v dôvodovej správe predloženého materiálu. V tabuľkách číslo 1 a 2, ktoré sú súčasťou materiálu sú plánované rozvojové a investičné projekty na ktoré by bolo možné čerpať úverové zdroje. Materiál bol prerokovaný v príslušných komisiách BSK a je odporúčaný po zapracovaní pripomienok na schválenie. Ďakujem za pozornosť.

*Ing. Pavol Frešo, predseda BSK*

Ďakujem veľmi pekne za pozornosť. Nech sa páči pán poslanec Karman.

Ing. Ján Karman, poslanec BSK

Ďakujem pekne za slovo. Vážení páni poslanci, vážene pani poslankyne, vážení hostia. Rád by som využil túto príležitosť navrhnúť doplňujúci bod do Návrhu zmeny rozpočtu Bratislavského samosprávneho kraja. Skúsim vysvetliť podrobnejšie. Určite ste zachytili, že v Petržalke na petržalskom zastupiteľstve sme riešili tak trochu náš problém, župný problém. Tým, že bola vyhlásená obchodná verejná súťaž na budovu Znievskej a následne sa teda objavili nejaké hlasy aby sa budova nepredávala a následne sme aj urobili verejnú výzvu, že táto súťaž bude stiahnutá. V Petržalke sme sa zaoberali tým, či samotná mestská časť má záujem o túto budovu a ako by ju mohla využiť. Dokonca bolo prijaté uznesenie, že Petržalka má o túto budovu záujem, chce si ju odkúpiť za 1 euro, alebo prenajať s tým, že by našla pre ňu využitie v podobe materskej školy, základnej školy, alebo dokonca nejakých iných využití, to už je všetko v kompetencii mestskej časti. Problém ale je, že starosta Bajan toto uznesenie nepodpísal. Ten horúci zemiak sa tak nejak trochu vracia opäť ku nám a mali by sme prebrať za túto situáciu pnú zodpovednosť. Na petržalskom zastupiteľstve nás poctil návštevou aj náš pán predseda a doslova povedal, že prvé čo urobíme v našej vlastnej réžií budeme túto školu rekonštruovať, lebo je to naša povinnosť a už v tejto chvíli prebiehajú oceňovacie práce. Chápem aj to, že tam máme pomerne zložitú situáciu, že pozemok nepatrí nám. Toto všetko už vieme, už sme sa touto témou zaoberali, ale nedovoľme aby sme skončili volebné obdobie tým, že sa tu budeme okolo toho handrkovať dlhú dobu a skončí to naozaj tak, že tam ostane stáť to zhorenisko a ľudia sa na to budú stále pozerať. Spravme prvý krok, prvý nevyhnutný krok a tým je zbúranie tej budovy až po základy tak aby sa to nemuselo automaticky vrátiť mestu, to znamená, že aj v zmysle stavebného zákona pokiaľ tam tie základy ostanú stále je to našim majetkom a nedarujeme pozemok mestu. Chcel by som využiť túto príležitosť pri zmene rozpočtu aby sme spravili pomerne jednoduchým návrhom presun financií v rámci schváleného rozpočtu z jednej kapitoly do druhej. Určite si spomínate ešte to bolo na decembrovom zastupiteľstve samotný pán župan potvrdil, že v rámci bodu propagácia a marketing kde som namietal spor so spoločnosťou See and Go so mnou, ktorý ešte doteraz nebol uzatvorený sám župan vyhlásil ešte v decembri, že sa s touto spoločnosťou nebude spolupracovať kým sa nevyrieši spor tejto spoločnosti so mnou. Doteraz sa chvalabohu tak ani nestalo, na druhej strane nám to otvára možnosť , čiže tieto peniaze doteraz neboli využité, resp. na celý rok sú vyrozpočtované a plánované. Tieto peniaze by sme mohli použiť na tak zmysluplnú vec, tak potrebnú vec aby tam to zhorenisko konečne zmizlo z očí obyvateľov stredu Petržalky. Chcel by som vás požiadať o podporu vážený páni poslanci. Skúsil by som vám prečítať návrh na doplnenie uznesenia k bodu návrhu na zmenu rozpočtu s tým, že , s tým, že by sme ako bod C1 znížili výdavky v programe 2 Propagácia a marketing vo výške 180 000eur, ktoré boli rozpočtované na plnenie zmluvy spoločnosťou See and Go a ako C2 zvýšenie výdavkov vo výške 180 000eur v programe 33. Majetok, investície, údržba na úhradu nákladov na zbúranie objektu bývalej škôlky na Znievskej 4 v Petržalke a bezpečnú likvidáciu nebezpečného azbestu. Ja vám veľmi pekne ďakujem a dúfam, že o tomto podiskutujeme a takýto návrh jednohlasne aj schválime. Ďakujem pekne.

*Ing. Pavol Frešo, predseda BSK*

Pani poslankyňa Pätoprstá.

*Ing. Arch. Mgr. Art. Elena Pätoprstá, poslankyňa BSK*

Ja by som vás chcela veľmi pekne poprosiť o podporu tohto materiálu vzhľadom na to, že tam naozaj ide o čas. Tento objekt ako viete je spálený, obsahuje azbest, decká tam dorastajú a stáva sa to predmetom atrakcie. Ja by som bola veľmi rada, keby sa splnilo prianie obyvateľov, ktorí tam mali verejné zhromaždenia a prosili nás aby sa tam urobil buď park, alebo dopravné ihrisko, niečo čo by tie deti vlastne využívali práve na to, čo tam teraz využívajú veľmi, veľmi nevhodne pre svoje zdravie, takže vás poprosím o naozaj zmysluplný návrh.

*Ing. Pavol Frešo, predseda BSK*

Ďakujem pekne, pán poslanec Bendík.

*Ing. Igor Bendík, podpredseda BSK*

Ďakujem pekne za slovo. Tento návrh má ešte aj tú druhú rovinu a to je tá o ktorú sa snažil pán poslanec Karman na petržalskom zastupiteľstve. Totiž zriaďovanie škôlok je v kompetencii mestskej časti a na tento účel sú alokované peniaze v eurofondoch. Je pravda, že prvá výzva už bola uzatvorená, ale ako čítam podľa vyjadrenia hovorcu ministerstva ak sa tieto peniaze týchto eurofondov, ktoré sú určené práve na výstavbu materských škôlok nevyčerpajú, bude vyhlásená ďalšia výzva a na to aby mestská časť Petržalka mohla vôbec pomýšľať na to, že by chcela takéto peniaze čerpať sa potrebuje pripraviť, lebo z eurofondov napríklad sa nedá likvidovať nebezpečný odpad, to znamená azbest. To musíme urobiť my. Je to naša budova, je to naša hanba. Za 8 rokov sa to nepodarilo vyriešiť, aj preto je ten návrh s ktorým ja sa plne stotožňujem, pretože je to na nás aby sme túto ťarchu nenechávali na ďalšie zastupiteľstvo. Môžeme to teraz vyriešiť, máme peniaze, ktoré sa nečerpali tak ako to povedal pán župan v decembri pri schvaľovaní rozpočtu, ja si myslím, že každý, každý komu záleží na tom aby sme sa zodpovedne starali o svoj majetok tento návrh podporí. Ďakujem pekne.

*Ing. Pavol Frešo, predseda BSK*

Pán poslanec Baxa.

*Ing. Pavol Baxa, poslanec BSK*

Ďakujem za slovo. Vážený pán župan, kolegyne, kolegovia. Myslím si, že ak sa máme baviť o téme verejnej obchodnej súťaže máme zaradený do programu do tohto rokovania návrh na zrušenie verejnej obchodnej súťaže a pri tomto bode, keďže bol zaradený do na dnešné rokovanie by sme mali asi túto časť diskusie o zmene rozpočtu presunúť. Lebo tam keď sa rozhodneme zrušiť tú súťaž, to je to písmeno A abecedy treba dopovedať celú abecedu, čo bude s tým ďalej. A naozaj tuna dávam kolegovi Bendíkovi za pravdu, že my ktorí sme niekoľko rokov mali mohutný dotačný program pre materské školy, teraz čo chceme povedať? Nebol účinný, že ešte aj sami ideme stavať? Viete ako je to absurdita, mňa strašne mrzí, že samospráva mestskej časti nie je schopná sa chopiť iniciatívy aj keď ja mám v mnohých rizikách, ktoré túto príležitosť sprevádzajú, ale to je o rokovaní mestskej časti Petržalky s mestom. A čo my od toho očakávame, čo my od toho chceme? Teraz my budeme dávať peniaze na výstavbu materskej škôlky a potom jej prevádzku dáme komu? Alebo pri tej materskej škôlke vytvoríme pobočku našej jak sa to volá pedagogickej a sociálnej akadémie, alebo tá naša škola v Modre? Čo chceme s tým urobiť ďalej? Urobíme, previažeme mašličkou a odovzdáme? Ako my vieme donútiť, alebo presvedčiť Petržalku a mesto aby si sadli spolu za jeden stôl a povedali obyvatelia Petržalky potrebujú aj tú ďalšiu materskú škôlku, tak poďme do toho. Chceme to urobiť tak, že ešte pre istotu Bratislavskej samospráve dáme veľkú dotáciu na opravu ciest? Alebo už chceme hovoriť o tom, že Bratislava mesto a mestské časti nie sú v stave sa dohodnúť na tom čo potrebujú ľudia a potom strategicky hovorme o tom, že naozaj má význam obecnú samosprávu a žu regionálnu samosprávu v Bratislave zlúčiť lebo samo o sebe to nefunguje. Prepáčte mne to pripomína už ako v tej Čapkovej tuším Ukrižovaný, alebo ako sa to volá kde vysvetľujú prečo ten Kristus musel zomrieť lebo bol uprostred medzi dvoma lotrami tam to bolo tak povedané zjednodušene. Dvoma lotrami. Ako to má byť župa vždycky nárazníkovým pásom pri riešení akéhokoľvek problému mesta a mestskej časti? Ja by som to povedal veľmi jednoducho. Dobre, zakonzervujme ten stav aký tam je, vyzvime mesto a mestskú časť nech sa dohodnú. Dajme im na to lehotu, ešte nemajú na šťastie volebný rok, čiže teoreticky sa môžu aj dohodnúť, áno? A povedzme, máte na to dva mesiace, alebo 3 mesiace a v septembri o tom rozhodneme. Nedohodnete sa, pustí sa to tretiemu. Ak sa dohodnete je to vaše. Ale prosím riešme iba tam problémy inej, iného správcu územia kde je to naozaj fatálne a nesmierne vážne. Kde to nezlyháva na nejakých kvázi, možnože žabomyších vojnách, vnútorných nezhodách. Ako ja rozumiem kolegom, ktorí sú aj tam zástupcami, viem, že oni môžu hovoriť tam aj neviem akým jazykom, keď raz niekto nechce počúvať a nechce sa dohodnúť tak sa nedohodne, len prosím neprenášajme tému. Ďakujem.

*Ing. Pavol Frešo, predseda BSK*

Ďakujem veľmi pekne, nech sa páči pani poslankyňa Pätoprstá.

*Ing. Arch. Mgr. Art. Elena Pätoprstá, poslankyňa BSK*

Ale ja diskutujem k inému diskusnému príspevku, prepáčte ale ja diskutujem k inému

*Ing. Pavol Frešo, predseda BSK*

Ale veď sa snažíme dodržiavať, čo bolo zlé teraz?

*Ing. Arch. Mgr. Art. Elena Pätoprstá, poslankyňa BSK*

Ale ja diskutujem k inému diskusnému príspevku

*Ing. Pavol Frešo, predseda BSK*

K jakému inému teraz šak?

*Ing. Arch. Mgr. Art. Elena Pätoprstá, poslankyňa BSK*

K tomu ktorý hovoril pán Baxa.

*Ing. Pavol Frešo, predseda BSK*

No dobre, nech to povie, ja si dám na to pozor. Dobre.

*Ing. Arch. Mgr. Art. Elena Pätoprstá, poslankyňa BSK*

Pán Baxa zbytočne ste vytvoril slameného panáka, do ktorého bijete. To nie je predmetom vašej kritiky. Nikto nechce tu robiť škôlku. Kým by sme postavili tú škôlku deti nám odrastú a budú chcieť školu. My chceme vyriešiť veľmi vážny zdravotný problém pre deti v tomto okolí, ktorí chodia a navštevujú, alebo sa hrajú v areáli kde je spálenisko a kde je azbest. Treba to okamžite riešiť. Okamžite to treba riešiť, to znamená zbúrať. To je veľmi dôležité. A vytvorenie nejakého slameného panáka do ktorého bijete je úplne zbytočná téma, zbytočne se o tom hovoril.

*Ing. Pavol Frešo, predseda BSK*

Nech sa páči pán poslanec Šramko.

*Ing. Peter Šramko, poslanec BSK*

Ďakujem pekne. Ja si myslím, že sa tu pred kamerami zase zbytočne veľa projektuje. Ak je tam nejaký nebezpečný azbest, viem si predstaviť náklady na odstránenie nebezpečného azbestu a čo s tým robiť ďalej by mali byť nejaké projekty, ale takisto nemám tu na stole výsledok rokovania mestskej časti Petržalka s majiteľom pozemkov, čo je hlavné mesto. Keby nás požiadali o pomoc, že nedostali sme to čo sme chceli, ale vďaka vám sa vieme dostať k niečomu. Jednoducho robíme za niekoho to čo povedal aj pán Baxa. Robíme niečo a možno to čo urobíme nebude to správne.

*Ing. Pavol Frešo, predseda BSK*

Pani poslankyňa Zemanová a potom, Igor ty si nebol prihlásený na faktickú a potom by som ja povedal aký je stav a pohľad župy nech si môžete možno mnohé z tých vecí sú už v tejto chvíli jasné. Pani poslankyňa Zemanová.

*RNDr. Anna Zemanová, poslankyňa BSK*

Ďakujem pekne za slovo. Mňa veľmi mrzí, že tá situácia sa dostala do takéhoto stavu a že takto nám schátral majetok a dnes povedzme si pravdu, že nebyť pred voľbami, žiaľ asi by sme o tom takto nehovorili a to je škoda. Preto súhlasím s tým, aby bez ohľadu na to v akom sme období sa odstránili nebezpečné časti tejto budovy, aby to urobil kraj ako majiteľ budovy, lebo sme za to zodpovední, čokoľvek sa tam stane budeme braní za zodpovednosť my. Tie výdavky na nejaké stráženia, alebo podobne nás zodpovednosť za škodu určite nevyvinia a preto súhlasím s tým aby sme v rozpočte našli finančné prostriedky na tieto práce bez ohľadu na to či sa nejaký predaj, alebo nejaká dohoda s mestskou časťou urobím, ale áno nájdime to, poďme do toho a čím skôr nech sa to odstráni, pretože nech nie je nejaká škoda. Avšak bola by som rada keby sa k tejto navrhovanej zmene vyjadril aj pán riaditeľ finančného odboru, že či by nebolo vhodnejšie preformulovať návrh uznesenia nejakým iným spôsobom, ktorý by sa dal naozaj dobre aplikovať a z rozpočtu teda nájsť tie prostriedky. Tak keď by sme prípadne vedeli navrhnúť úpravu uznesenia tak, aby sme tie prostriedky vedeli, resp. sa chcem opýtať či vôbec je potrebné či aj bez zmeny rozpočty tieto práce by sme nemohli realizovať. Toto je moja otázka či na pána riaditeľa úradu. Je to moja otázka na pána riaditeľa úradu v súvislosti s touto zmenou, že či vôbec je potrebná tá zmena rozpočtu urobiť, či nevieme to aj bez zmeny rozpočtu sa do týchto prác ich obstarať a zrealizovať, lebo nie je to taká vážna vec, ktorú by sme museli ako riešiť úplne detailne. V rozpočte nemáme takto detailne spracovaný rozpočte, čiže túto odpoveď by som poprosila.

*Ing. Pavol Frešo, predseda BSK*

Ja veľmi pekne vás poprosím aby sme tu mali nejakú úroveň, že len čo dám dobehnúť Bendíka, Igora Bendíka a pána Baxu tak 2 vyjadrenia. Jedno moje a jedno pána riaditeľa Múdreho. Kľudne i naopak a potom fakt sa tá diskusia podľa mňa urýchli. Nech sa páči Igor.

*Ing. Igor Bendík, podpredseda BSK*

Ďakujem pekne za slovo. Povedzme si naozaj krátko o tom, že mestská časť naozaj nechce búrať túto budovu, pretože nenesie za stav tejto budovy zodpovednosť. To je naša zodpovednosť. Uvedomme si to prosím. Mestská časť, to znamená nechce financovať to zbúranie a nebude rokovať s mestom dotiaľ dokiaľ tam tá budova bude stáť. My hovorím, že my čakáme na to kým sa mestská časť a mesto nedohodnú. No takto sa tu budeme točiť prosím pekne ďalších 5 rokov. Točíme sa tu takto osmy rok, ôsmy rok je tak nebezpečný azbest. Teraz keď to chceme riešiť tak teraz zrazu vidím, že by to mohol byť nebodaj aj problém, ale v každom prípade to čo hovoril pán Baxa, možnože správna pripomienka. Dávam procedurálny návrh aby sme prerušili rokovanie o tomto bode a najprv aby sme rokovali o tom či chceme súťaž zrušiť, lebo to by malo byť ako prvé.

*Ing. Pavol Frešo, predseda BSK*

Ďakujem pekne, šak by sme radi rokovali, si to mal predložiť. Nech sa páči pán poslanec Baxa.

*Ing. Pavol Baxa, poslanec BSK*

Ďakujem, už mám. Už mi to svieti. A ja len zareagujem na kolegyňu Pätoprstú z jedného dôvodu, že samozrejme ak tam je nebezpečný odpad, je našou doslova psou povinnosťou ho okamžite odpratať a myslím si, že na to netreba žiadnu zmenu rozpočtu. Je to plne riešiteľná v rámci oprávnení župana vykonať rozpočtové opatrenie. Toto je to podstatné a možnože som ťa pán župan predbehol, že si to chcel povedať. Ďakujem.

*Ing. Pavol Frešo, predseda BSK*

Matúš, ale on už mal poslednú faktickú. Musíš proste počkať na riadny príspevok. Ja teraz pár vecí k tomu poviem, ktoré si myslím, že by mohli tu diskusiu vrátiť tam kde je ten náš štandard ako zvykom. Celé to začalo tým, že vlastne sme tu debatovali o tom, že to je prebytočný majetok, všetci jak tu sedíte ste za to hlasovali, k tomu nebolo pol slova nejakej debaty. Igor urobil svoju prácu ako správny akože majetkár, to znamená dal návrh na vypísanie súťaže dokonca ona tuším aj bežala a vlastne vtedy keď sme ju mali vyhodnotiť bola debata či naozaj to treba predať preto, lebo je to na mestskom pozemku. Ináč mimochodom veľmi správna debata. Vtedy sme si urobili, ja to len pripomeniem, lebo viacerí si na to nevedeli potom spomenúť v niektorých ďalších vystúpeniach, ale ja to musím pripomínať lebo pravda je len jedna. Vtedy sme urobili jednoduché rozhodnutie spoločné, že opýtame sa mestskej časti čo s tým urobíme ďalej. Tak sme sa opýtali, medzitým boli viaceré tlačovky, mnohé z nich klamlivé, ale taký už je život proste každý má tú svoju karmu. Ale pravda je taká, že stiahli sme ten materiál, išli sme do Petržalky. Jano Karman veľmi slušne aj s Táňou Mikušovou aj koniec koncov aj s Elenou Pätoprstou sa snažili z toho urobiť proste nejaký zmysluplný spoločný záver. Ja to môžem povedať až pri tom ďalšom bode, lebo by som vás fakt chcel vyzvať, že to nechajme do toho bodu zrušenie obchodnej verejnej súťaže, je to zbytočné teraz pri zmene rozpočtu o tom diskutovať. Ten záver, naozaj Petržalka ako taká nemala, nemala jednotný. Ten Janov záver bol pomerne zrozumiteľný, môže vám ho tu predstaviť, ale to čo je výsledkom je, že ak chceme postupovať ďalej zmysluplne tak musíme zrušiť tú súťaž, hej? To je to čo Igor proste pokiaľ on nedal, dal to Rudo je to v pohode podporíme to, perfektné, zrušíme súťaž ako takú. Ale čo bude druhé, čo už v tejto chvíli sa deje na susednej škole oprava strechy, to znamená Znievskej 2 a takisto my máme na to predsa aj kontrakt, ktorý majetková komisia spoluvytvárala môžeme urobiť čokoľvek na tej Znievskej 4. len vás upozorním na nasledovné. O čom ja mám vnútornú pochybnosť. Ja mám vnútornú pochybnosť o tom aby sme vracali ten pozemok mestu, lebo sa stane predmetom špekulácie. Hovorím vám to úplne otvorene. A pozemok, nie pozemok aby sme vracali mestu, nie ja viem čo hovorím. Budem vás nahovárať pri tom Rudovom bode, koniec koncov Igorovom lebo on takisto navrhoval zrušenie tej súťaže čo je normálne, lebo šak nikto v tom nechce pokračovať. Budem vás nahovárať aby sme poprosili mestskú časť o pomoc aby mesto oba pozemky, lebo to sú susedné Znievská 2, Znievská 4 dala župe. Tu sme sa rozhodli čo s tým spravíme, tu nájdeme jednotu po dohode s Petržalkou a nedovolili aby lokálne politické triky to rozbili. Hovorím vám to jasne jak klacku. Ja som na tom zastupiteľstve bol niekoľko hodín a to vás ubezpečujem, že je to tam a teraz skúsim hľadať diplomatický slovník, dosť chaotické. Čiže ja hovorím, nedávajme, nepúšťajme to od seba preto, lebo sa stane naozaj predmetom špekulácie developerov v tomto zastupiteľstve, ani za minulom, ani v tomto a trúfam, dúfam si povedať, že ani v budúcom nikto nebude tam stavať baraky na tých pozemkoch, preto tie pozemky dostaňme k sebe, budovy už naše sú. Tú časť , ktorá hovorím o škole, to je susedná tú teraz opravujeme, to je proste normálna prenajatá škola, ale opravujeme, takisto sa nebude predávať. Tú časť o ktorej hovoríme o škôlke, to je Znievská 4 teraz hovorím, že naozaj si tu sadnime, pokúsme sa dostať ten pozemok, je azbestov, ale nie je bezprostredne nebezpečná. Ak niekto hovorí, že sa tam chodia hrávať deti, no ten objekt je uzavretý. Ten objekt je uzavretý. Ale treba s tým konať a naozaj ak povieme, že tam treba ten azbest vybrať my na to dokonca máme aj zmluvu v tejto chvíli vysúťaženú, legálnu, úplne platnú, viacerí z vás za to zdvihli na majetkovej komisii ruky. Čiže my akékoľvek riešenie sa rozhodneme už vieme realizovať, ale najväčší problém je nie či toto zrušíme, šak tuto za pár minút prebehne zrušenie, už sme to ohlásili prakticky pred pár týždňami, že tá súťaž už nebude. Ale to čo je najväčší problém v skutočnosti je dostať tie pozemky k nám. Nechcem vás unúvať touto vecou dlhšie ako sa patrí práve pri záverečnom účte, ale vás veľmi pekne poprosím o takú trpezlivosť a na to júnové normálne donesme komplexné riešenie. Ja som si istý, že sme za jedno. To je zbytočné sa proste tromfovať. Nič lepšie ako to, že pozemky dajme župe a nech tu rozhodnete vy o tom nevymyslíte. Nič lepšie sa vymyslieť v skutočnosti nedá. Ja sa zúčastním akejkoľvek diskusie, ale venoval som tomu x hodín aj priamo na tom území, aj v susednej škole, aj medzi tými ľuďmi, ktorí tam bývajú aj na petržalskom zastupiteľstve a hovorím vám úplne vážne, že neexistuje lepšie riešenie, len to dostať pod našu správu aby to nezostalo mestské a skončilo to v nejakom developerskom víre, alebo aby to neskončilo v nejakom takomto polotovare, že si to budeme pinkať medzi Petržalkou, ktorá to ale nechce podľa niektorých poslancov a nami, ktorí to opraviť chceme, môžeme a máme na to peniaze. Tak to jednoducho odblokujme. Viac neviem k tomu povedať, ešte poprosím potom aby sa Majo múdry vyjadril a poďme na to. Edo Demel.

*Ing. Eduard Demel, poslanec BSK*

Ďakujem za slovo. Ja len chcem pripomenúť, že sme v bode Prijatie úverov a k tomu celému bodu, rozpočtu, pardon. Sme v úplne inom bode, už som sa tiež v tom stratil, lebo tu rozprávame o niečom čo nemá v podstate s týmto bodom nič spoločné. Ja len chcem pripomenúť, že sme v decembri minulého roku schválili uznesenie na presun resp. predaj pozemkov za 1 euro v ktorých bolo zahrnuté aj škola Znievska a mám tu list na základe interpretácie jedného poslanca z hlavného mesta kde pán primátor odpovedá, že doteraz nebol z Bratislavského samosprávneho kraja oslovený aby tieto pozemky previedol. Ten list tu mám, ja ti ho ukážem a to je to, nie to hovorí pán primátor, nie je tu. No, takže ja by som len chcel poprosiť teraz Palo aj riaditeľa úradu, lebo asi riaditeľ úradu neni partner, to nehovorím ja, to asi hovorí pre hlavné mesto, za hlavné mesto aby ste v podstate vyvinuli tú iniciatívu a poprosil by som týmto aby sme tú ďalšiu debatu možnože presunuli k tomu bodu zrušenia predaja Znievskej a pokračovali v tomto bode. Ďakujem.

*Ing. Pavol Frešo, predseda BSK*

Ja ti ďakujem pekne za to a ja na to musím zareagovať. To sú presne tie lži, že sa nestaráme o majetok. Preto sa tu tak rozčuľujem nad tým od rána, lebo je to lož. Igor Bendík stokrát ich žiadal presne o toto aby všetky majetky sme vysporiadali pod našimi budovami je to 4 roky podžupan pre majetok. Ja nepodpíšem ani, ani servítku bez toho aby to neodobril ale teda nenechám aby niekto vyprával, že sme nepožiadali, Igor je to tak? Bol si lenivý 4 roky? Nebol si. Žiadal opakovane o stretnutia, bol na meste, konal s nimi. Jednoducho staral sa o to. To je totálna drzosť povedať, že ich neoslovil. Samozrejme, že ich oslovil, robil svoju robotu poriadne. Ale nerob si z toho. Fakt vám hovorím vážne robil tu robotu poriadne a samozrejme, že mesto oslovil, samozrejme, že tam x-krát bol a samozrejme si vymýšľajú, že sme ich neoslovili. Igor prosím potom aj povedz s kým si rokoval, lebo to začína byť normálne nudné, alebo to povedz pri tom ďalšom bode, nech o fakt nevyzerá, že sa o to nestaral. Jano Karman.

*Ing. Ján Karman, poslanec BSK*

Reagujem faktickou teda k tvojmu vystúpeniu pán predseda. Myslím si totižto, že tam bolo niekoľko nepresností. V prvom rade naozaj berme do úvahy len fakty to znamená, že zákon jasne určuje, že pokiaľ na pozemky, na pozemku jestvujúce základy, prípadne nejaká ďalšia, ďalšia konštrukcia jedná sa stále o stavbu, hej? A špekulácia môže byť aká chce, jednoducho toto je nevyvrátiteľné. Čo sa týka nejakých takých argumentov, že objekt je uzavretý, no skúste niečo zakázať deťom. Keď im poviete tam nechoď, tak just tam pôjde, hej? Ako toto je naša zodpovednosť a my by sme sa mali postarať o to aby tam ten odpad, nebezpečný odpad nebol. A to, že to Petržalka nechce podľa niektorých poslancov, bolo odsúhlasené uznesenie, je tam demokracia, to znamená väčšina poslancov to chcela, žiaľ musím podotknúť, že bohužiaľˇ aj ty si prispel k tomu, že to Bajan nepodpísal. Žiadal som ťa a to dúfam nepoprieš, hovoril som ti vyslovene, potvrď pred všetkými na mikrofón, že župa oficiálne ponúkla Petržalke budovu za 1 euro. Ešte si mi spomínal, že áno, poviem to, napokon si to nepovedal. Bajan sa toho, presne tohto sa chytil a to si dal ako dôvod prečo nepodpísal uznesenie, čiže presne tak to dopadlo. Nehovorme to už, nesľubujme, neodkladajme to a začnime prosím už konať.

*Ing. Pavol Frešo, predseda BSK*

Pán podžupan Bendík.

*Ing. Igor Bendík, podpredseda BSK*

Ďakujem pekne za slovo. Taktiež krátka faktická, teraz sme v bode zmena rozpočtu, nie sme ani v záverečnom účte ani v prijatí úverových rámcov. Bolo by dobré keby poslanci dávali trošku pozor. A kde inde máme schvaľovať návrh na doplnenie k zmene rozpočtu? Keď chceme zmeniť rozpočet kde to budeme schvaľovať? Ja neviem, PHSR alebo niekde inde? Veď už nerobme si z toho už naozaj komédiu. To druhé čo chcem povedať to je len otázka do pléna keď chceme získať pozemok, čo tam chceme my ako župa stavať? Strednú školu? Lebo znova poviem, že ak chceme využiť eurofondy, ktoré napríklad nejakú výzvu, ktorá bude zameraná na výstavbu škôlok tak to musí žiadať oprávnený žiadateľ a tým oprávneným žiadateľom napríklad pri tejto výzve bude mestská časť. Ak si povieme, že chceme stavať strednú školu v tejto lokalite tak si to raz, tak si to povedzme teraz. A povedzme si chceme tam mať strednú školu a tým pádom budeme oprávneným žiadateľom my. A tým pádom chcime ten pozemok. Ale ja mám stále pocit, že my stredných škôl máme veľa a dokonca máme obsadené strednú združenú na 50% takže neviem, keby som dostal odpoveď na túto otázku, lebo naozaj toto mi pripadá už len taká hra do stratena.

*Ing. Pavol Frešo, predseda BSK*

No aby sme to mali úplne presne. Takže Jano ja som povedal, že sa hlásim ku slovám Igora Bendíka, môjho podžupana ktorý hovoril, že im to zajedno akože ponúka. Ja som to tam povedal, že sa k tomuto hlásim a ja som sa k tomuto vždy prihlásil ku konaniu svojho podžupana. Nikdy som nerobil to, že by som sa od toho strihal. Nie, nie je to moja politika, ja som to jasne hovoril a hovoril som zároveň dokonca, že sa hlásim k tvojmu návrhu, ktorý si tam dal v Petržalke. Aj k tomu som hovoril, že je to veľmi múdre aj som to presne popísal prečo. A teraz prečo hovorím, že Petržalka to nechce? Nechce to preto, že nepodpísal starosta uznesenie, hoci som mu hovoril aby to dal. Nechce to preto, lebo hovorí, že to síce chce, ale aby sme to my zaplatili, hej? Čiže my to máme dať im, ale peniaze na to im máme dať takisto my. Preto som povedal úplne jediný logický argument na ktorý vás budem presviedčať, ale fakt to v tomto bode nebaví, akože ostatných nebaví, šak mi tu signalizuje aby som to nechal tak. Ale ja vám poviem jediný logický argument. Keď máme pod sebou pozemky a my sa dohodneme s Petržalčanmi čo tam má byť tak my sme tí kto má na to peniaze a nástroje na to nájdeme. Prosím vás veď to robíme v 100 iných prípadoch, my sa ale rozhodnime. A nenúťte proste robiť komplikované štruktúry proste prevodov medzi ľudí, ktorí sa nevedia dohodnúť pomaly akože o ničom. Fakt je to tak, pozrite si ten záznam z toho petržalského zastupiteľstva. A to je všecko čo poviem k tomuto bodu, ja sa k tomu vyjadrím potom ďalej v tom bode keď sa bude rušiť tá súťaž samotná. Už je to si myslím naozaj aj dlho na tých ostatných. Nech sa páči pán poslanec Švaral. Pardon, pardon Peťo, ja som povedal, že Majo Múdry zareaguje technicky prepáčte ja sa ospravedlňujem. Majko.

*Ing. Marián Múdry, riaditeľ odboru financií*

Ďakujem pekne. Je veľká škoda pán poslanec, mohli ste sa opýtať či je takáto zmena rozpočtu vôbec možná, to je za prvé. Za druhé s investičným odborom sa tiež porozprávate či tých 180 000 rieši situáciu. Za prvé ako som spomenul táto zmena rozpočtu bohužiaľ nie je možná a nie je možná z pragmatických dôvodov. Vy ste schvaľovali v decembri rozpočet na rok 2017 program 2 propagácia v celkovej sume 600 000eur. Z nijak na dožiadanie ste obdŕžali od od pána Húsku nejaký pracovný návrh mediálneho plánu to nazvem na rok 2017 kde sa vyskytovala nejaká položka See and Go v nejakej pracovnej sume v zmysle nejakej súvis dodatku k zmluve 180 000 eur. Od decembra je jasné, že tento mediálny priestor využívať nebude. Jasne to povedal župan a tak tomu aj je a tak tomu aj bude. Ani jeden cent sa na tento mediálny priestor nečerpal a čerpať nebude. Čiže See and Go nie je téma. Teraz odbor komunikácií opakujem mal nejaký pracovný návrh svojho mediálneho plánu tak od toho okamihu kedy sa povedalo, že See and Go nebude no tak samozrejme, že túto dieru musí niečím aj zaplátať .Čiže odbor komunikácie normálne pracuje, využíva iné média na vlastnú komunikáciu a vy nemôžete jednoducho prísť tesne pred zastupiteľstvo a povedať, že stále je tam nejaká rezerva. No nie je. Tak ako spomenula pani predsedníčka finančnej komisie, ona to úplne chápe. Je je totižto máj. Čiže už cca v princípe 50% rozpočtu by malo byť aj minutých. A samozrejme zvyšok zazmluvnených. Ten rozpočet sa skladá najmä z položiek napríklad noviny, ktoré župa distribuuje, tlačí atď., atď. Je tam množstvo vecí, ktoré sa netýkajú čisto mediálnej prezentácie. Čiže aby som to skrátil, nedá sa tento táto zmena rozpočtu takýmto spôsobom urobiť. Ja odporúčam naozaj počkať na to júnové zastupiteľstvo, pripravíme materiál, ktorý by lebo ho malo pripraviť v prvom rade investičný odbor a my odbor financií nájdeme možné, možný spôsob financovania. Je možné, že odbor komunikácií z toho svojho programu ušetrí ja neviem, nejakých 50 000, ale toto musíme prekonzultovať. Takže ak vás môžem poprosiť, podľa mňa najlepšia cesta ako riešiť Znievsku je naozaj pripraviť keď tak materiál s vyčíslením toho čo tá sanácia na tých nebezpečných materiálov bude stáť pretože ja to neviem, nikto to z investičného nepotvrdil. A pripraviť tento materiál naozaj na jún. Budeme poznať zároveň prognózu čo sa týka daňových príjmov 15. júna, takže 23.júna vieme povedať čo sme schopní na tej Znievskej a z akých zdrojov realizovať. Možno aj z nejakej časti ušetrených peňazí zo See and Go, ale v tejto chvíli, v tejto sekunde sa nedá povedať

*RNDr. Martin Zaťovič, vicežupan BSK*

Ďakujem pekne. S faktickou pán vicežupan Bendík.

*Ing. Igor Bendík, podpredseda BSK*

Ďakujem pekne za za slovo. Aby som úplne, úplne povedal čo povedal župan. Župan povedal v decembri, že kým nedojde k urovnaniu sporu, ale to nie je podstatné. Predpokladali sme teda, že ak padol výrok, že kým nedôjde k usporiadaniu sporov medzi poslancami a firmou, že sa toto čerpať nebude. Oukej, predpokladám, že tých 50% ešte tam máme, to znamená, nejaké peniaze sú, ale tuto padla otázka či sa to nedá zrealizovať z programu 3.3, či sa to nedá zrealizovať z, či sa nedá to odstránenie Znievskej zrealizovať z programu, alebo pod programom 3.3 to je majetok, údržba, investície, ja som na túto otázku nepočul odpoveď, to znamená ak sa to dá, myslím, že pani poslankyňa Zemanová sa pýta, pýtala, ak dostaneme túto odpoveď tak sa možnože nemáme o čom baviť, ale poprosím úradníkov aby odpovedali. Ďakujem.

*RNDr. Martin Zaťovič, vicežupan BSK*

Ďakujem. S ďalšou otázkou pán poslanec Švaral. Nech sa páči, 3 minúty.

*Mgr. Peter Švaral, poslanec BSK*

Koľko mám? 3 minúty? Tak aby som sa k niečomu dostal. Je jedna sága Boj o tróny tam zaznela fráza, že zima sa blíži. Tuna tiež začala sága Boj o tróny, môžeme si povedať, že voľby sa blížia takže skúsme sa trošku ukľudniť. Budem komentovať len tento bod čo je zmena rozpočtu, nebudem sa teraz venovať škôlke a ďalej. Takže budem sa venovať len tomuto bodu programu. Ten návrh sa mi zdá byť divný. Tuna pán kolega prišiel s návrhom presunúť nejaký balík peňazí na nejakú aktivitu. O tej aktivite nikto nič nevie, nie je žiadnym spôsobom vyčíslená, tá suma 180 000 je vycucaná z prsta a ešte pred, ešte pred pár dňami sme tú budovu predávali. S tou budovou sa nič neplánovalo. Čiže akým spôsobom, odkiaľ sa vzišlo tých 180 000? To je ničím nepodložených návrh rozpočet. Ako ja myslím si a tak ako povedal pán riaditeľ takým spôsobom predložiť návrh na zmenu rozpočtu je úplne divné. Ku škôlke sa možno vyjadrím potom neskôr aby som nezdržoval.

*Ing. Pavol Frešo, predseda BSK*

Ďakujem pekne. Pán poslanec Karman.

*Ing. Ján Karman, poslanec BSK*

Ja len doplním odkiaľ bola vycucaná z prstu tá suma 180 000. Je to odhad práve tohto úradu ešte z minulého obdobia, ktorý sa robil myslím pri prvých pokusoch ako sa vlastne naložiť s touto budovou. To znamená tých 180 000 pochádza priamo z odhadu na sanáciu. Samozrejme predpoklad je, že tá suma by mala byť nižšia nakoľko by tam bola takisto vyhlásená nejaká súťaž na dodávateľa.

*Ing. Pavol Frešo, predseda BSK*

Ďakujem pekne. Igor dohodli sme sa, že nebudeme dávať faktické na faktické, fakt vydrž, prihlás sa normálne. A čo teraz ideš zase? Ale veď on mal faktickú. Tak to povedz. Ale tak sa potom prihlás zavčasu šak to neni tak, že si to rozmyslíš proste 5 minút potom čo skončí. Že ešte niečo chceš povedať.

*Ing. Igor Bendík, podpredseda BSK*

Nie to. Ja len chcem reagovať na pána poslanca Švarala, ktorý mal hlavný príspevok. Takže treba si prečítať rokovací poriadok. Riadny príspevok. Tých, tá suma 180 000 bola daná ešte v čase keď tu pán Chynoranský nebol, ale bol tu pán Vojtko a riešila sa vtedy, vtedy sme v roku 2014 sme riešili žiadosť mestskej časti Bratislava - Petržalka aby sme im túto budovu predali a vtedy sme sa pýtali investičného oddelenia, že koľko je suma, ktorá by bola potrebná na odstránenie. Treba si povedať, že to bol odhad ...... to znamená, verejné obstarávanie by nám tu sumu znížilo, ale je to odhad tohto úradu, investičného oddelenia.

*Ing. Pavol Frešo, predseda BSK*

Ďakujem pekne. Pani poslankyňa Mikušová.

*Ing. Tatiana Mikušová, poslankyňa BSK*

Prepáčte. Ďakujem pekne. Trpezlivo som si počkala kým som sa štandardne dostala na radu. Na jednej strane chápem absolútne Janka Karmana aj Elenu Pätoprstú prečo tlačia tento problém, lebo je naozaj pravda, že tá budova je v strede Petržalky, je to bývalá škôlka, chcem ale upozorniť, že takýchto škôlok s touto technológiou je v Petržalke podstatne viac a fungujú a deti chodia do nich naďalej. Ale je tento problém, ktorý, ktorý musíme riešiť. To znamená naozaj tá budova sa nemala dostať do tohoto stavu ale aby som nezdržovala. To čo sa s ňou bude robiť by sme mali tu na župe povedať, pretože každý strieľa od pása, aj od poslancov mestskej časti, aj od poslancov župných čo všetko by sa tam dalo urobiť. V prvom rade by župa mala riešiť tento stav keď naozaj vyčleníme peniaze a zbúrame tú schátralú budovu už vtedy by sme mali vedieť čo s ňou chceme robiť a preto som o tom absolútne presvedčená, že najprv chceme mať na stole čo s ňou chceme robiť a vtedy musíme schváliť všetky kroky naraz. Nie najprv nechať schváliť peniaze na zbúranie a potom meditovať čo s ňou budeme robiť. Preto naozaj sa prikláňam k tomu. Aj v júni budeme mať materiál zmena rozpočtu, pretože sme si to takto schválili. Žiadajme úrad, buďme súčasťou, nejakou pracovnou skupinou, povedzme my petržalskí poslanci možno s finančnými poslancami finančnej komisie aby sme vytvorili jeden kvalifikovaný návrh čo sa bude s týmto objektom diať lebo aj my sme sa zo zodpovední aby sme ho dali spolu doporiadku. Až potom riešme o to koľko treba peňazí na zbúranie, ale najprv si vydebatujme. Možno aj naozaj vtiahnime do tohto debatu poslancov mestskej časti, ktorí o to majú záujem veď aj sú, aj vy ste nimi až potom urobme toto rozhodnutie a nech je to naozaj v júni.

*Ing. Pavol Frešo, predseda BSK*

Máme asi chybu v tom zariadení. To potom preveríme, lebo Jano Karman môže mať kľudne faktickú na predrečníka, neni problém.

*Ing. Ján Karman, poslanec BSK*

Ďakujem. Ďakujem aj za celý tento príspevok. Bolo to cítiť, že hovorila Petržalčanka, ale predsa len si nedovolím jednu reakciu. Petržalčania už veľa, veľa rokov čakajú na to, že kým sa my konečne dohodneme, alebo zainteresované strany, že čo s tou škôlkou bude, resp. čo s tou budovou bude. Nedočkali sa a nedočkajú sa ani naďalej, jednoducho tá budova, ten azbest je tam odkrytý, to je rozdiel mimochodom oproti ostatným škôlkam. Pokiaľ ten azbest je zakrytý no tak v podstate nie je nebezpečný, tuna je množstvo miest, ktoré sú odkryté sú, čiže v prvom rade to potrebujeme zrovnať so zemou aby to nestrašilo obyvateľov a potom sa kľudne môžeme baviť, že čo s tým bude ďalej.

*Ing. Pavol Frešo, predseda BSK*

Ďakujem pekne. Jano Karman. Tak preto stále neviem prečo je to zapnuté. Elena Pätoprstá.

*Ing. Arch. Mgr. Art. Elena Pätoprstá, poslankyňa BSK*

Pani Mikušová, naozaj Petržalčania už 8 rokov čakajú na diskusiu čo im povime čo chceme. My vieme presne čo tam chceme. Nechceme tam to zhorenisko s azbestom. Ako architekt vám môže povedať, že už sa to s tým nedá urobiť vôbec nič, iba zbúrať, iba zbúrať a jediné čo ja chcem aby nám vedenie povedalo z akých financií sa to najskôr ako havarijný stav zbúra, ale iba po základy. To znamená pozemok nám nezobere mesto, ostanú tam základy, tie nie sú problémom. Problémom nie sú. To znamená ak to zbúrame po základ stále ostávame vlastníkom budovy, ktorá tam síce nebude existovať a nebudú sa tam deti hrať v tom azbeste, ale máme možnosť potom diskutovať či tam chceme dopravné ihrisko, či to prenajmeme s osobitným zreteľom na školskú budovu, ale teraz je to havarijný stav a ja sa pýtam z akých financií sa to okamžite bude riešiť. Lebo je to havarijný stav.

*Ing. Pavol Frešo, predseda BSK*

Ďakujem pekne. Poprosím pán riaditeľ chce povedať z akých financií sa to bude riešiť.

*MUDr. Valerián Potičný, MPH riaditeľ Úradu BSK*

Áno, ďakujem pekne. Za prvé určí sa výška investície, koľko to bude stáť odstránenie tohto dezolátneho stavu, to za prvé a za druhé bude sa to riešiť ak sa tak dohodneme z kapitoly 3.3 čo je investície z práv a majetku, to znamená z financií, ktoré sú na to určené. Ďakujem pekne.

*Ing. Pavol Frešo, predseda BSK*

Výborne, Jano Karman znova, pani Zemanová.

*Ing. Ján Karman, poslanec BSK*

Som veľmi rád, že môj príspevok padol práve po takomto oznámení, pretože medzičasom ja som aj cez faktické povedal to čo som plánoval povedať v tomto mojom riadnom príspevku. Ale tým pádom sa nám tu otvára úplne nová situácia, akurát by som pán riaditeľ ešte veľmi pekne poprosil aby tam nebol ten dovetok ak sa tak dohodneme. Hej? Tak buď teda máme nejaké ubezpečenie, že tá investícia pôjde a pôjde to z toho bodu 3.3, ale nie s nejakou podmienkou, že ak sa tak dohodneme. Takže poprosím buď teda zopakovať bez toho dovetku, alebo neviem teda v akej situácii sa to nachádza. Samozrejme potom by som ten svoj návrh stiahol, pretože pokladám tento výsledok za určitý kompromis a hlavne krok vpred očakávam že sa táto situácia naozaj začne riešiť okamžite.

*Ing. Pavol Frešo, predseda BSK*

Môžem Janko, môžem Ti na to odpovedať? Ak sa tak dohodneme, smeroval k tomu vlastne k Petržalským aj župným poslancom. Našim. To znamená, ty budeš súčasťou tej dohody, čo sa tam bude robiť. Ty si nemysli, že proste, že niečo tam sa bude búrať, alebo robiť bez toho, aby sme sa spolu poradili. Však ja neviem, žijete so mnou toľko rokov, ste sa to nenaučili? Tak myslel toto presne. Myslel presne to, že miestne príslušných poslancov. Táňa Mikušová.

*Ing. Tatiana Mikušová, poslankyňa BSK*

V podstate nadväzujem na Janka Karmana, p. predseda, alebo p. riaditeľ, bude na júnovom Zastupiteľstve materiál, ktorý bude hovoriť o tom, čo sa bude, aké sú možnosti, aby sme schválili, čo sa v tomto objekte.. nie, budem to teraz riešiť, lebo ináč na júnovom Zastupiteľstve nebudeme mať žiaden materiál. Bude pripravený taký materiál, ktorý bude riešiť objekt Znievska na júnovom Zastupiteľstve?

*Ing. Pavol Frešo, predseda BSK*

Pani poslankyňa Zemanová.

*RNDr. Anna Zemanová, poslankyňa BSK*

Ďakujem pekne. Tak asi hádam záverečné slovo k takémuto dôležitému materiálu. Ja by som sa chcela vrátiť k meritu tohto materiálu a síce čo je obsahom navrhovanej zmeny rozpočtu, že ide vlastne o dofinancovanie kľúčových programov rozpočtu v oblasti vzdelávania, sociálnych služieb a dopravy a taktiež zámer realizovať výdavky tretej etapy rozvojových projektov kraja v roku 2017. Prosím a tu zvlášť upozorňujem, ktoré vychádzajú zo schváleného investičného plánu z Uznesenia z decembra, z roku 2016 ako aj plánu verejného obstarávania na rok 2017. Tento materiál je z toho dôvodu tu na stole, že vtedy, keď sa schvaľovalo v decembri, sme sa dohodli, že, aby nevznikali žiadne pochybnosti, aby sa nestalo, že Úrad do materiálu...

*Ing. Pavol Frešo, predseda BSK*

Pardón Anka, lebo tuto Elen to nepochopila, tak to znova budem musieť zopakovať. Prepáč.

*RNDr. Anna Zemanová, poslankyňa BSK*

Ďakujem pekne, len sa mi zdá dôležité práve táto veta, táto časť môjho príspevku, ktorú chcem povedať, že práve preto je to takto predložené, že sme sa dohodli, aby sme mali pod kontrolou, čo sa ide z tej rezervného fondu a z úverov financovať a že takto sa to per partes na každom Zastupiteľstve budeme o tom hovoriť, hoci vtedy sme, bola aj politická vôľa, že sa to schváli ako anblok, ale práve sme si povedali nie, keďže je volebný rok, tak, aby bolo všetko čierne na biele, každý jeden krok, aby bol extra schvaľovaný. Takto to treba vnímať, o tomto hovorí tento materiál a ja prosím naozaj, aby sme ho schválili. Iná vec je to, čo v rámci debaty a celkom prirodzene v tomto bode námet kolegu Jána Karmana bol, ja verím, že teda napokon tuná tá zhoda je, že ideme, že je teda potrebné asanovať túto budovu z bezpečnostných dôvodov, ja by som bola rada naozaj, aby sme sa s tým poriadne zapodievali, garantujem, teda neviem ako nakoniec sa rozhodne kolega Karman, či nechá Uznesenie návrh, hlasovať o ňom, alebo nie, ale podľa toho, aký bude výsledok prípadného hlasovania, že garantujem, poprosím, aby Finančná komisia sa s tým špeciálne zapodievala, spolu s investičným odborom, aby bol predložený materiál, ktorý sa riadne prerokuje a podľa výsledku teda dnešného ešte debaty o tomto bode, ak to bude potrebné na tom júnovom Zastupiteľstve, aby sa to uzavrelo s cieľom a ten cieľ je zabezpečiť ochranu, zdravie obyvateľov okolo tam. Nehovorme teraz o majetku, o budúcom využití, ale hovorme o zdraví a bezpečí obyvateľov, ktorí tam sú a to musíme všetci uznať, že to tam je naozaj rizikové.

*Ing. Pavol Frešo, predseda BSK*

Ďakujem pekne. P. podžupanka Ožvaldová.

*PhDr. Alžbeta Ožvaldová, podpredsedníčka BSK*

Ďakujem za slovo. Ja len s faktickou. Prosím vás pekne, bavíme sa tu už hodinu o tom, čo je predvolebný, predvolebná téma. Bavíme sa, materiál máme zmena rozpočtu. Ja viem, že potrebujete tam do toho dostať nejaké financie, ktoré hovoria o tom, že chceme zbúrať tú budovu. Jedna vec, budova je naša, ktorá je v dezolátnom stave. Všetci ako sme tu sme hlasovali za to, že ten materiál, že tá budova je prebytočná. Zrazu niekto zistil, že je tam azbest. Zrazu, pomaly už umierajú naše deti, ani Petržalka v živote, ako mestská časť neupozornila túto župu, aby ten azbest odstránil, čiže zas hráme nejakú hru všetci, preto, lebo sme v predvolebnom období. Už konečne, prosím vás, budovu zrušiť. 8 rokov, p. poslankyňa ja som vás tu 8 rokov nepočula o tom, že by ste rozprávali o azbeste na Znievskej. Ja si to nepamätám, že na každom Zastupiteľstve, že by ste to riešili. Lebo, keby ste to riešili, tak dávno tá budova už tam neexistuje. Budovu treba, sme povedali, že nejako zlikvidovať, pozemok je mestský a je to mestskej časti. Takže nech to rieši mesto s mestskou časťou a my, keď zlikvidovať potrebujeme, tak ako povedal p. riaditeľ, potrebujeme na to nejaký rozpočet, ktorý hovorí o tom, že koľko nás to bude stáť. A je to o tom. Prosím vás pekne, vráťme sa k pôvodnému materiálu. Ďakujem.

*Ing. Pavol Frešo, predseda BSK*

Ďakujem pekne. Pán podžupan Bendík.

*Ing. Igor Bendík, podpredseda BSK*

Ďakujem pekne za slovo. Pán župan, k tebe chcem hovoriť. Môžeš prosím ťa? Normálne, akože ľudsky povedať, že áno, objekt na Znievskej 4 sa bude búrať, z podprogramu 3.3, to znamená, bez nejakých slov, že ak sa dohodneme. Lebo naozaj si povedzme, to čo chcú ľudia snáď počuť, že nie, ak sa dohodneme, ale bude sa to búrať, bude sa to likvidovať z podprogramu 3.3, respektíve Táňa Mikušová sa pýtala, či bude prípadne predložený v júni nejaký materiál, veď pre Boha odpovedajme tým poslancom. Lebo naozaj, ja už nemám záujem, aby potom som tu na tomto Zastupiteľstve počúval, že ja sa nestarám o majetok župy. Ja jednoducho chcem, aby táto budova jednoducho, keď, že nevieme pre túto budovu nájsť iné využitie, jednoducho nevieme. Musíme si to povedať otvorene, nevieme. Tak, tak a v každom prípade nech sa realizuje akýkoľvek variant, či tam bude budeme my stavať strednú školu, alebo bude tam mestská časť stavať materskú školu. Tá budova sa musí jednoducho zbúrať. To je ten prvý krok, ktorý musíme urobiť. A potom to riešme ďalej. Ale ten prvý krok, poprosím urobme, aby a hlavne tú odpoveď potrebuje Jano Karman, aby vedel, či ten materiál, teda, či ten svoj návrh má stiahnuť, alebo nemá. Poprosím teda fakt jasnú odpoveď.

*Ing. Pavol Frešo, predseda BSK*

Lukáš. Pardón. Lukáš faktická.

*Mgr. Lukáš Pokorný, poslanec BSK*

Kolegyne, kolegovia, prosím vás. Veľmi často používate slovo zbúrať. Slovo zbúrať znamená, podľa zverovacieho protokolu potom aj následný vzťah k pozemku upraviť. Prosím vás, zhodnime sa na termíne technicu, udržať, vykonať udržiavacie práce. Lebo ten objekt nám zostáva, to znamená, že prosím vás, používajme terminus technicus udržiavacie práce, lebo, my v podstate búracie práce, to nie je úplne presné. My tam vykonáme udržiavacie práce plus zabezpečíme časť tých pavilónov, ktoré sa tam nachádzajú. To je jedna vec. Druhá vec. Prosím vás kolegovia, ak chceme do toho investovať, uvedomte si jednu vec, musíme to vyradiť z dubiózneho majetku. My nemôžeme investovať do majetku, o ktorom dopredu vieme, že je neupotrebiteľný. Čiže všetky tie Uznesenia, ktoré tu sú na zrušenie OVSky a tak ďalej, musia v sebe obsahovať aj zrušenie Uznesenia o prebytočnosti majetku, lebo inak je tá investícia neoprávnená. Prosím vás, udržiavacie práce a vrátiť sa k pojmu dubiózny majetok v tomto prípade tohto objektu. Že sa budeme baviť o tom, čo s tým ďalej, to je druhá vec. Ďakujem veľmi pekne, ale už som to nemohol vydržať, prepáčte, že som vás zdržal.

*Ing. Pavol Frešo, predseda BSK*

Ďakujem pekne, takže Jano môžem? Úplne, aby som ťa presvedčil normálne. To udržiavanie v zmysle takom, že odstránenie tej azbestovej hrozby, to urobíme normálne, že hneď. Hneď znamená proste z príslušnej kapitoly, to, čo hovoril riaditeľ Úradu, lebo na to máme kontrakt. Aj by som povedal, že začneme zajtra, ale poviem rovno, že v pondelok. Keďže vedľa už robíme úpravy tej strechy, tak to len presunieme akože tie kapacity ku sebe aj na túto Znievsku. Tým pádom azbest nebude hrozbou. Čo ďalej. Donesieme na júnové Zastupiteľstvo, aby sme sa na tom zhodli, ja vás budem veľmi pekne prosiť, veľmi pekne prosiť, (máme tam znalecký posudok, o tom, že tam je azbest) a veľmi pekne vás budem na jún prosiť, aby sme došli k zhode, aj čo s tým celým ako objektom areálom ako celkom a nemuseli to prejednať pri žiadnom tajnom bode, dáme na to extra bod. Pevne verím, že Rudov návrh na to, aby sme zrušili OVSku prejde, takže vybavená vec. To bude úplne na to, úplne logické vyústenie. Nech sa páči, Jano Karman.

*Ing. Ján Karman, poslanec BSK*

Padol tu jeden taký názor, že takéto veci sa riešia len pred voľbami a že teraz sa tu robí veľa kriku, ja v podstate nenamietam a ešte musím prizvukovať, že niekedy mám pocit, že takéto dôležité a ťažké rozhodnutia sa dokážu vyriešiť len pred voľbami. Takže ja som veľmi rád, že sme sa napokon, že celá táto diskusia skončila tak, že tento problém sa bude riešiť. Ako povedal náš predseda, už na najbližšom Zastupiteľstve bude aj predložený ďalší bod, kde sa o tom budeme baviť a azbest bude odstránený. Samozrejme týmto sťahujem svoj návrh. Ďakujem.

*Ing. Pavol Frešo, predseda BSK*

Ďakujem veľmi pekne, výborná práca. Poprosím Návrhovú komisiu o prečítanie návrhu Uznesenia, aby sme mohli hlasovať a ja poprosím, ak tu máme niekoho z protokolu, aby ste ľudí vonku upozornili, že sa už ide hlasovať. Takže poďme, nech sa páči, Mach.

*RNDr. Peter Mach, poslanec BSK*

Ďakujem pekne. Návrhová komisia vám predkladá na hlasovanie návrh Uznesenia tak, ako ste ho písomne dostali spolu s materiálom. Uznesenie sa skladá z dvoch častí, v časti A. v bode A.1. schvaľujeme zmenu rozpočtu uvedenú formou tabuľky a v bode A.2. schvaľujeme plánované investície znova vo forme tabuľky. V bode B. ukladáme úlohu riaditeľovi Úradu Bratislavského samosprávneho kraja.

*Ing. Pavol Frešo, predseda BSK*

Ďakujem veľmi pekne, vážené p. poslankyne, vážení p. poslanci poprosím, prezentujte sa a hlasujte o návrhu Uznesenia tak, ako ho predniesla Návrhová komisia teraz. Za bolo 29 poslankýň, poslancov, 1 nehlasoval z prítomných 30, takže sme schválili predmetné Uznesenie. Prechádzame k bodu č. 4 – Návrh na čerpanie úverov v zmysle Uznesenia Zastupiteľstva Bratislavského samosprávneho kraja č. 123/2016, pred sebou máte predmetný materiál a poprosím p. podžupana Zaťoviča, aby nám ho uviedol.

*RNDr. Martin Zaťovič, podpredseda BSK*

Ďakujem veľmi pekne p. predseda. Tento materiál nadväzuje na predchádzajúce schválené materiály Zastupiteľstva BSK a predstavuje ďalší krok k zabezpečeniu financovania rozvojových projektov. V prvom rade vychádza z Uznesenia č. 123/2016 na základe, ktorého bol poverený Úrad BSK a Finančná komisia BSK vykonať kroky, ktoré povedú k otvoreniu úverových rámcov v Európskej investičnej banke a tuzemských bankových inštitúcií. Ďalej nadväzuje na schválené úpravy rozpočtu v tomto roku, v rámci, ktorých bol presne zadefinovaný zoznam projektov, ktoré sa budú rozpočtovať z prijatých úverov. Po schválení tohto materiálu a podpísaní úverových zmlúv bude možné prakticky okamžite financovať rozvojové projekty schválené v Investičnom pláne. K dispozícií máte Stanovisko hlavného kontrolóra o čerpaní úverov. Ďakujem pekne a poprosím o podporu.

*Ing. Pavol Frešo, predseda BSK*

Ďakujem veľmi pekne, vážené p. poslankyne, vážení p. poslanci poprosím, otváram diskusiu k tomuto bodu, aj poprosím pozornosť, lebo sme trošičku v sklze, nech sa páči Anka Zemanová.

*RNDr. Anna Zemanová, poslankyňa BSK*

Ďakujem pekne za slovo. Ja len v skratke, v krátkosti. Tak ako povedal predkladateľ, tento materiál nadväzuje na predchádzajúce, predchádzajúci bod, kde sme schvaľovali zmenu rozpočtu kraja. Tu by som chcela ešte upozorniť, že v časti A. schvaľuje, sa schvaľujú aj konkrétne podmienky z čerpania z komerčnej banky s tým, že už sú, táto, výber banky bol uzavretý, sme sa s tým podrobne zapodievali ako Finančná komisia. Čo sa týka Európskej investičnej banky, tak ohľadom marží, marže, tak to ešte bude táto informácia následne doplnená, avšak je predpoklad, že tá výška bude nejaká obdobná ako je pri Slovenskej sporiteľni. Úverové podmienky sú naozaj výhodné a zoznam projektov, ktoré sú tuná navrhnuté, že sa budú z tejto marže čerpať, sú tak pripravené, že šanca by mohli byť projekty v tomto roku ukončené, práce sú rozbehnuté, takže vás tiež poprosím o podporu tohto materiálu. Ďakujem.

*Ing. Pavol Frešo, predseda BSK*

Pán poslanec Šramko.

*Ing. Peter Šramko, poslanec BSK*

Ďakujem pekne, ja len chcem pochváliť ozaj, že vedeli sm v rámci poslaneckých klubov a všetkých tých komisií nájsť konsenzus a všetky tie projekty, ktoré majú byť realizované, aby tu boli schválené a chcem len povedať, že takto to má vyzerať transparentne, že vieme, čo s peniazmi a škoda, že tu neni p. primátor, lebo včera práve na mestskej rade to bolo schvaľované len nejaký objem, ale nevedelo sa, že na ktoré projekty, takže škoda, že p. primátor odišiel, toto som chcel povedať, že takto nech to pripraví na Zastupiteľstvo. Ďakujem.

*Ing. Pavol Frešo, predseda BSK*

Ďakujem za túto pochvalu a teda nie pre seba, ale pre celý tím a hlavne aj pre vás všetkých, lebo ten vysoký štandard nevznikol náhodou, vznikol našou spoločnou spoluprácou 4, respektíve až 8 rokov. Poprosím prednes za, Návrhovú komisiu o prednesenie návrhu Uznesenia.

*RNDr. Peter Mach, poslanec BSK*

Ďakujem pekne. Návrhová komisia predkladá na hlasovanie návrh Uznesenia tak, ako je písomne predložený spolu s materiálom. Uznesenie sa skladá z 2 častí, v časti A. schvaľujeme v bodoch A.1., A.2. čerpanie úverov z EIB a Slovenskej sporiteľne, v bode A.3 použitie týchto peňazí a v bode B. schvaľujeme dve úlohy pre riaditeľa Úradu.

*Ing. Pavol Frešo, predseda BSK*

Vážené p. poslankyne, vážení p. poslanci, poprosím prezentujte sa a hlasujte teraz. Za bolo 27 poslankýň, poslancov, 2 nehlasovali z prítomných 29, takže návrh bol schválený. Prechádzame k bodu č. 5, to máme Návrh na zrušenie obchodnej verejnej súťaže predaja nehnuteľného majetku stavby súp. č. 3235 situovanej na pozemku parc. č. 1948 v k. ú. Petržalka vedenej na LV 3302. Podstatu toho celého uvedenia hovoril p. poslanec Kusý, Rudo, dám ešte raz zopakovať? Alebo môžem otvoriť diskusiu? Ďakujem veľmi pekne Rudo, veľmi pekne za dôveru, otváram diskusiu k tomuto bodu. Nech sa páči. P. poslanec Baxa.

*Ing. Pavol Baxa, poslanec BSK*

Ďakujem. Ja by som chcel upozorniť na príspevok kolegu Pokorného, ktorý upozornil na to, že ak chceme niečo ďalej robiť s tým majetkom, tak by sme ho mali vyňať z toho nepotrebného majetku. Ďakujem.

*Ing. Pavol Frešo, predseda BSK*

Ďakujem pekne. Rudolf Kusý, potom Anka Zemanová.

*Mgr. Rudolf Kusý, poslanec BSK*

Ja len veľmi stručne. Kolegyne, kolegovia, bolo tu veľa diskusií o bývalej škôlke. Ja myslím, že všetci sa zhodneme na tom, že ideme zrušiť súťaž. Tak nediskutujme o tom, čo bude, čo nebude, ako bude. P. poslanec Pokorný to povedal veľmi pekne, veľmi správne. Keď zrušíme súťaž, treba tam urobiť normálne udržiavacie práce, my tú budovu predsa búrať nechceme, tým pádom by neexistovala. My chceme iba urobiť udržiavacie práce a potom sa dohodnúť, čo ďalej s tou budovou, do akej podoby ju rekonštruujeme. Ale na to máme čas. 7 rokov budova ležala, tak bude ležať ešte ďalšie 2, 3, 4 mesiace. Nič sa nedeje. Teraz ide o to, zrušiť súťaž a ľuďom vydať jasný signál. Nebude patriť súkromníkovi, ktorý by tým pádom vložil nohu do dverí a mohol tam stavať. A to je jasné. Ďakujem pekne.

*Ing. Pavol Frešo, predseda BSK*

Ďakujem veľmi pekne. Nech sa páči faktická poznámka p. podžupanka Ožvaldová.

*RNDr. Alžbeta Ožvaldová, podpredsedníčka BSK*

Ďakujem za slovo, správne hovorí kolega Kusý, čiže bavíme sa o tom, že rušíme súťaž. Poprosím ostatných, aby sme sa zas nezamotali do budovy, riešenia budovy. Ďakujem veľmi pekne.

*Ing. Pavol Frešo, predseda BSK*

Ďakujem veľmi pekne. Ondro Dostál, po ňom Edo Demo.

*Mgr. Ondrej Dostál, poslanec BSK*

Ďakujem. No, ja nemám problém podporiť tento návrh, nebudem dlho hovoriť. Chcel by som pripomenúť, že sme o tomto návrhu hlasovali o vyhlásení súťaže 16. decembra, pričom z 32 prítomných boli 30 za, 1 sa zdržal a 1 nehlasoval. Ten, čo sa zdržal, som bol ja, takže, keď teraz tú súťaž zrušíme, tak iba vyjdeme v ústrety pochybnostiam, ktoré som vtedy mal a ktoré nesúviseli, priznávam, s tým, že by som si myslel, že treba tam urobiť škôlku, lebo až také detailné poznatky o tej téme nemám. Ak sa to bude dať, tak fajn. Moje pochybnosti vychádzali z toho, že tam bola zvláštna situácia ohľadom rozdielneho vlastníctva stavby a pozemku a ak by sa to malo predávať, tak som považoval za rozumnejšie nejako sa dohodnúť s mestom a predať to naraz, lebo mne nebolo jasné, načo by niekto kupoval ruinu, okrem toho, že by tým potom získal nejaké výhodnejšie postavenie voči hlavnému mestu, keby chcelo kúpiť ten pozemok. Čiže ja tento návrh podporím a ak nájdeme nejaké zmysluplné využitie pre ten priestor, ktoré nebude nebude smerovať k tomu, že budeme mať z toho nejaké financie, ale že tam budeme poskytovať nejakú službu, ktorú samospráva poskytuje svojim obyvateľom, tak budem za.

*Ing. Pavol Frešo, predseda BSK*

P. poslankyňa Pätoprstá.

*Ing. arch. Mgr. art. Elena Pätoprstá, poslankyňa BSK*

Ondro, my sme sa vlastne posunuli a vieme viac tým, že sa vypísala tá súťaž, ja som osobne presvedčená, že keby ju vyhrala vyhrala Správa vzdelávacích budov, bohužiaľ nevyhrala, my máme s ňou veľmi dobré skúsenosti v Petržalke pri škole Fénix, zrejme by ten osobitý, alebo teda by ten predaj prešiel, žiaľ, získala to iná skupina a my sme naozaj nevedeli, či nevyužije územný plán podľa a bude tam stavať. Čiže toto je, toto je výsledok tej súťaže. Nič iné sme sa nedozvedeli a osobne si myslím, že niekedy tá kombinácia, že majetok niekomu patrí v nejakej mestskej časti, alebo teda samospráve a inému, inej samospráve, alebo inému štátnemu orgánu patrí pozemok. Niekedy je to aj ochrana práve pred tým, aby sa, aby sa tam nedostalo, nedošlo k predaju, ktorý by nebol výhodný pre obyvateľov. Čiže svojim spôsobom to je aj istá forma ochrany.

*Ing. Pavol Frešo, predseda BSK*

Ďakujem pekne. Edo Demel.

*Ing. Eduard Demel, poslanec BSK*

Ďakujem za slovo. Ja na margo toho predchádzajúceho bodu, do ktorého som vstúpil, chcel by som prečítať jeden list, ktorý mi bol doručený v sobotu, je to interpelácia poslanca na hlavnom meste k stavu riešenia pozemkov pod strednými školami Bratislavského samosprávneho kraja a medzi ktoré, na ktorých v podstate stojí aj menovaná škola. Vážený p. poslanec, na základe písomnej, list je z 25. apríla 2017 a je pod ním podpísaný p. primátor. Vážený p. poslanec, na základe písomnej interpelácie podanej dňa 29.3.2017 vo veci prenájmu, resp. predaja pozemkov v areáloch stredných škôl vo vlastníctve Bratislavského samosprávneho kraja si vám dovoľujem oznámiť, že na hlavné mesto SR sa mailom obrátil Ing. Eduard Demel poslanec Bratislavského samosprávneho kraja s požiadavkou na majetkovo právne usporiadanie vlastníckych vzťahov pozemkov pod stavbami vo vlastníctve Bratislavského samosprávneho kraja. Hlavné mesto SR zabezpečuje v súčasnosti podrobné majetko právne preverenie všetkých pozemkov a ich častí nachádzajúcich sa v areáloch stredných škôl vo vlastníctve Bratislavského samosprávneho kraja. V údajoch Katastra nehnuteľností pre katastrálne územie v Bratislave postupne prichádza k zápisom, rozhodnutí o obnovených evidenčných pozemkoch, ďalej len ROEP, zapisované údaje je potrebné zosúladiť so stavom skutočným. Informácie o vzniku zmene a zániku práv k nehnuteľnostiam sú poskytované Okresným úradom v Bratislave, Katastrálnym odborom vo vydaní a doručení rozhodnutia, teda až po nadobudnutí právoplatnosti jednotlivých rozhodnutí. Aby sa predišlo chybám v písaní, prípadným nezrovnalostiam ohľadom výmeny pozemkov, ich hodnote, bonite, spôsobov využitia, prichádza zo strany hlavného mesta SR Bratislavy v súčasnosti s Okresným úradom Bratislava, Katastrálnym úradom, ku vzájomnej kontrole údajov. Vzhľadom k tomu, že požiadavka je obsiahla, majetko právne preverenie nebolo doposiaľ ukončené. Po preverení údajov vedených v Katastri nehnuteľností, ich zosúladení so stavom užívateľa bude možné zabezpečiť stanoviská odborných útvarov hlavného mesta SR Bratislavy k požadovanej forme usporiadania vlastníckych vzťahov. Zároveň hlavné mesto SR Bratislava preveruje reštitučné nároky, súdne a správne konanie vedené k daným pozemkom. Dovoľujem si vás informovať, že hlavné mesto SR Bratislava doposiaľ neeviduje požiadavku Bratislavského samosprávneho kraja na riešenie vzniknutej situácie. Hlavné mesto SR je oprávnené spracúvať a predkladať materiály na usporiadanie vlastníckych vzťahov k nehnuteľnostiam len na základe podaných žiadostí zo strany subjektu, ktorý je oprávnený na seba prebrať právne práva a záväzky. Požiadavke na vysporiadanie vlastníckych vzťahov k nehnuteľnostiam nebola predložená oprávneným subjektom. Podpísaný p. Nesrovnal.

*Ing. Pavol Frešo, predseda BSK*

Ja ďakujem veľmi pekne. Skôr ako dostane Igor infarkt, hej? Môžem? Tu sme prijímali ináč Uznesenie, kde sme ich vyzvali, aby to urobili, hej? Ivo za neho hlasoval, takže im to Uznesenie pošleme a potom im pošleme kópie všetkých listov, čo im Igor a riaditeľ Úradu posielal. Igor prosím ťa vyjadri sa, lebo fakt to vyzerá, že 4 roky si nenapísal ani list.

*Ing. Igor Bendík, podpredseda BSK*

Už mi to pripadá naozaj ako taká srandovná historka, keď p. Bajan, ktorý, keď sa rozprávame o objekte na Znievskej, tak on nevie, že hlavné, že Bratislavský samosprávny kraj ponúkol oficiálne objekt. On jednoducho nevie. Tu máme ďalšieho ďalšieho, dokonca primátora, ktorý zase nevie, hej? Sedí v tomto Zastupiteľstve, ja už fakt neviem, čo mám na to ja povedať? Nemôžem nikoho vodiť, nemôžem nikoho vodiť za ručičku.

*Ing. Pavol Frešo, predseda BSK*

Edo Deno.

*Ing. Eduard Demel, poslanec BSK*

Ďakujem. Ja som tento list dostal v sobotu, takže som o ňom nevedel a emailom v podstate bol preposlaný na Komisiu investičných činností mestskej časti Petržalka. A ja pokiaľ to, čo som rokoval ako je tam napísané v tom liste s p. Bialkom, by Bratislava hlavné mesto bolo rado, aspoň tak som to pochopil, kebyže dostane oficiálny list podpísaný priamo predsedom Bratislavského samosprávneho kraja, majú Uznesenie, no neviem, to už je taká možno, že ješitnosť medzi mužmi, že že od koho chcú ten list mať, ale oni by boli radi, kebyže takýto list dostanú podpísaný priamo, žiadosť o presun za 1 euro, priamo podpísaný županom. Ja som to z toho pochopil z toho rokovania. To je len na margo toho.

*Ing. Pavol Frešo, predseda BSK*

Ja to nebudem naťahovať, môžeš mi povedať prosím ťa pekne meno toho úradníka, za ktorým máme s Igorom zájsť? Jak sa volá? Bialko? Dobre som počul? Že jemu chýba podpísaný list odo mňa? Keď má Uznesenie, že to mu je málo? Nech viem, ako sa volá. Ako sa volá?

*Ing. Eduard Demel, poslanec BSK*

Pán, bol to p. Bialko, myslím si že.

*Ing. Pavol Frešo, predseda BSK*

P. Bialko. Takže Igor, p. Bialko, to je ten, ktorému proste pôjdeme vysvetliť, že náš rešpekt a všetko a vysvetlíme mu naše Uznesenie a donesieme mu aj celú korešpondenciu s p. Bialkom.

*Ing. Eduard Demel, poslanec BSK*

Takže v súčasnosti prebieha tá nejaká dokumentácia a stav prechodu pozemkov, kedy toto skončí, to nevieme, ale v prípade, že by som prišiel na rokovanie Zastupiteľstva hlavného mesta a bude vôľa tieto pozemky zveriť za 1 euro Bratislavskému samosprávnemu kraju, je asi je riešenie je Znievskej veľmi veľmi jednoduché. Pozemok bude náš a budeme môcť búrať. To je všetko.

*Ing. Pavol Frešo, predseda BSK*

Presne tak. P. poslanec Švaral. Poďme do finále.

*Mgr. Peter Švaral, poslanec BSK*

Ja mám pocit, že tu kvantum času strácame kvôli neschopnosti a neochote komunikovať medzi mestom a BSK, medzi mestom a mestskými časťami a potom dookola robíme tie isté veci stále znova. A jedenkrát to schválime a za pol roka to proste zrušíme, lebo proste niekto urobil tlačovku, alebo 3, 4, 5. Jedna taká asociácia. Vážny zdravotný problém kvôli enviro záťaži bol aj na Račianskej chemickej priemyslovke, keď bola vyhlásená verejná súťaž a keď proste súťaž prebehla a ten vážny proste problém, to riziko zdravotné zmizlo. Hneď, keď sa tam nahlásila Cvernovka. Zrušila sa súťaž, dala sa Chemická priemyslovka Cvernovke a celá tá záťaž chemická zmizla. Toto je tá istá asociácia, vážny zdravotný problém zrazu máme, bude asi dovtedy, kým sa nezruší táto súťaž a tá súťaž, p. kolegyňa nehnevajte sa, tá súťaž sa vlastne ide rušiť len preto, lebo tú súťaž nevyhral ten kto chce, kto sme chceli, aby to vyhral. Však to ste povedali, však to je do neba volajúce. A potom takto môžeme šaškovať, no neviem, každého polroka sa zaoberáme tým istým.

*Ing. Pavol Frešo, predseda BSK*

P. poslanec Káčer, po ňom p. poslankyňa Pätoprstá. Prosím vás, poďme potom do toho finále. To ja som nejak prepočul, že niečo také by povedala, no.

*Ing. Juraj Káčer, poslanec BSK*

Ďakujem pekne za slovo. Ja som asi jediný, kto sa ešte k Znievskej nevyjadril, tak využijem túto možnosť. Rád by som len zhodnotil faktický stav. Ďakujem p. Dostálovi, že sa ukázal ako vizionár a už vtedy, neviem, ktorý to bol dátum, vtedy ako jediný sa zdržal. Ja akékoľvek vyhlásenie verejno obchodnej súťaže beriem len ako prvý krok k tomu, kde sa určí cena a zámer a následne sa Zastupiteľstvo rozhodne, a či danému zámeru a danej cene vyhovie. Veľmi pozitívne ja chcem pochváliť, aj keď podľa mňa sa dobré chváli samo, preto nejak chválim v každom bode zamestnancov, ale tentokrát si dovolím pochváliť, lebo touto témou sa zaoberáme hlavne preto, že p. Demel a p. Kusý sa postavili na na toto a spustili nejakú verejnú diskusiu o tejto budove. Je, momentálne je pre mňa úplne irelevantné, či na konci dňa bude vlastníkom celého objektu aj pozemku mesto, alebo mestská časť, alebo Bratislavský samosprávny kraj. Musí prísť k nejakej normálnej debate, kde si povie, ktorý tento územný celok, kde sa povie, ktorý tento územný celok, má na to, má pre to reálne využitie. Keďže Bratislavský samosprávny kraj označil tento majetok za prebytočný, to znamená, že nemá pre neho žiadne využitie a neviem o tom, že by sa pomery nejakým spôsobom zmenili a zrazu by využitie malo, takže nemyslím si, že je momentálne efektívne prevádzať tento majetok, teda tento pozemok do rúk BSK. Pokiaľ sa veci zmenili, kľudne nás informujte, budem rád. No a potom už úplný záver, že ešte spájať, alebo hľadať súvislosť medzi Cvernovkou, ktorý je jeden podľa mňa z najúspešnejších projektov na Slovensku v rámci kreatívneho priemyslu a zbúranisku Znievskej, kde o tom azbeste vieme všetci a takisto vieme všetci o tom, že polovička základných škôl je budovaná z azbestového materiálu a chodia tam normálne deti, čiže zas nerobme z toho azbestu nejakú, túto, katastrofu. Buďme radi, že sme našli včas, včas sme sa správne rozhodli, včas to vedie k nejakému cieľu a za to si myslím, že si poďakujme, alebo majme sa všetci radi a nehľadajme teraz zase dôvody, kto čo kedy povedal, komu napísal. Smutné je, že tu poslanec Nesrovnal nesedí. Len on tu nesedí nikdy. Neviem načo mu je mandát župného poslanca, keď tu proste nesedáva. Je to osobne, neni tu, nemalo by sa to robiť, ale naozaj ma to začína hnevať. Ďakujem.

*Ing. Pavol Frešo, predseda BSK*

Ďakujem veľmi pekne, za ten konsenzuálny postoj. Elen Pätoprstá.

*Ing. arch. Mgr. art. Elena Pätoprstá, poslankyňa BSK*

Mňa to, trošku mrzí to, to vaše videnie sveta. Ja som dlhé roky bola protikorupčne aktivista, viem, že aký problém vždycky nastane, keď sa nevhodnému investorovi predáva pozemok bez toho, aby sa zabezpečilo, čo na tom pozemku bude. To je vždycky veľký problém. Čiže to už potom ľudia žiadnymi petíciami nezmenia a keď ten územný plán dovoľuje tam stavať aj vyššie budovy, už to nezmeníte. Naozaj je dôležité, aby sme zvažovali komu a akej osobe, alebo akému investorovi predávame ten pozemok. To je naša zodpovednosť.

*Ing. Pavol Frešo, predseda BSK*

Ďakujem pekne. Táňa Mikušová.

*Ing. Tatiana Mikušová, poslankyňa BSK*

Ja myslím, že táto debata sa trošku naťahuje, pretože už sme sa vyrozprávali na začiatku, ale predsa len aj ja k tomu kúsoček poviem. Juraj, vynikajúco si povedal všetko, čo si povedal. Ale ten dôvetok ti ešte chcem povedať. Prepáč, musím. Tam, kde človek býva, nie je len môj vlastný byt, ale aj to, čo sa pozerám zvonku a je to dôležité pre môj život, že či sa pozerám niekomu priamo do pusy akú zubnú pastu používa, alebo či vidím pred sebou nejaký kúsok zelene, alebo nejakú nejakú prírodu, alebo jednoducho to životné prostredie je dôležité. Toto miesto a preto sa o ňom my Petržalčania aj vyjadrujeme je v, dá sa povedať v strede Petržalky, teda, alebo respektíve vo veľmi zabývanom území a je naozaj pred ním tá, vidíme tú zeleň tam. Preto aj tí ľudia, ktorí v tom okolí bývajú sú z toho veľmi ostražití, čo na tom mieste, ako to bude vyzerať. Preto je aj tá diskusia naozaj veľmi dôležitá. To nie je o tom, že zhorenisko, nezhorenisko, ale, že čo tam ďalej bude s tým. Ja naozaj neviem a preto budem veľmi rada a budem nápomocná v tej diskusii, čo je tam to naj, to vhodné do toho územia, to už všetky tie funkcie Elena viackrát aj spomenula aj na mestskej časti, k tomu naozaj treba, ale nezbavujme sa toho majetku a povedzme naozaj čo tam chceme mať, ale je dôležité, aby sme si to vedeli vydefinovať. Nie je to tak, ja vás všetkých kolegov chápem, ktorí nie ste z Petržalky, že vás toto o nejakom zhorenisku unavuje a nie je to len o tom predvolebnom, o predvolebných diskusiách a súhlasím, absolútne s Elenou to, čo povedala – ak niečo predávame a je nám jedno komu to predáme, tak sme aj my za to zodpovední, čo tam vyrastie.

*Ing. Pavol Frešo, predseda BSK*

P. poslanec Baxa, p. poslanec Galamboš.

*Ing. Pavol Baxa, poslanec BSK*

Priznám sa p. župan, ja niekedy sa už strácam v tejto diskusii, že čo je vlastne predmetom rokovania. Máme zrušiť verejnú obchodnú súťaž. Keď sa hovorí o tom v diskusnom príspevku, že sú tu aj nejaké súvislosti, na ktoré upozornil kolega Pokorný, tak to prešlo veľkorysým mlčaním. Tak prosím mlčme aj o ostatných aspektoch, ktoré naväzujú na to, či zrušíme, alebo nezrušíme túto súťaž. Ďakujem.

*Ing. Pavol Frešo, predseda BSK*

Ďakujem pekne. P. poslanec Galamboš.

*Ing. Pavol Galamboš, poslanec BSK*

Ďakujem pekne za slovo p. župan. Čo tam bude stáť na tom pozemku, to určuje územný plán, nemôže tam byť nič iné, ako čo určuje územný plán. No. Druhá vec, plný facebook čítam – Zachráňme škôlku na Znievskej. Čo je teda tá záchrana tej škôlky? Zbúranie a nechať tam základy ako hovorí p. Karman, dáme dole azbest, to je záchrana, zhodíme to celé, to je záchrana. Teda ja neviem už, ako zachránime, neviem odpoveď na túto otázku. P. Karman, nevidel som ešte stavebné búracie povolenie s tým, že nehá stavebník základy v zemi. Naozaj ne, máme tu starostov, môžeme sa opýtať, či také povolenie búracie niekedy vydali. Ďakujem pekne.

*Ing. Pavol Frešo, predseda BSK*

Ďakujem veľmi pekne. No, jednu, jedno také, aby sme mali v tom úplne jasno, fakt to skúsme zjednodušiť. Samozrejme, že tam nie je žiadna škôlka, tá škôlka tam nie je 20 rokov. Škôlka je v nadpise len preto, aby sa to dobre číta a bolo to, že zúfala záchrana škôlky, ktorá tam môže byť. Je to budova, ktorá proste sa už 10 rokov nepoužíva. Ja rozumiem, že je predvolebné, len proste povedzme si pravdu. Lebo niektorí ľudia majú pocit, že ideme predávať škôlky. Nie, nejdeme predávať škôlku, je to proste naozaj zbúranisko, o ktorom opakovane toto Zastupiteľstvo rozhodlo, že sa má odpredať, respektíve, má sa s ním akože vyradiť z majetku ako takého. Realita je taká, že sme sa pokúšali opakovane to dohodnúť s Petržalkou ako takou, že čo tam postaví, aby to prebrala a respektíve ich posledný návrh bol ten, že jednoducho nech im to dáme, teda a nech proste to aj zaplatíme. Ja naozaj súhlasím s tým, že to, poďme z tej kratšej cesty, teraz rozhodnime o tom, uzavretí tej súťaže, to je pravda, nech to máme formálne za sebou. Aj, keď je jasné, že by sa tu už nič nepredávalo. Urobme tie opatrenia kvôli tomu azbestu, čo som povedal a to tretie, donesme na ďalšie Zastupiteľstvo, ja pevne verím, že dôjdeme ku konsenzu. A ja to chápem, ako normálne, že naozaj takú predvolebnú rétoriku, aj keď mňa si vždy osobne dotkne trochu, keď niekto teraz hovorí, že idem búrať škôlku, hoci tam 25 rokov škôlka nie je. Alebo hovorí, že proste, že som spôsobil, ja neviem, že výstavba nejakého strašného obrovského baráku, pričom sa to podpísalo 12 rokov predtým, než som sem vôbec došiel, hej? Takže to sú také nezmysly, ale musím si na to zvyknúť, že je aj generácia politikov, ktorí kľudne klamú a nevedia si to proste uznať. Mňa, keď pristihnete pri tom, že sa pomýlim, kedykoľvek som sa tu ospravedlnil, tu jak som sedel, xkrát. Xkrát, lebo narozdiel od ostatných, ako ste, hovorím, že jednoducho človek normálne robí chyby. Máme tu šancu to spláchnuť zo stola, uzavrime súťaž, donesieme ten materiál, dúfame, že sa s Petržalčanmi dohodneme a tá odpoveď je jednoduchá, prečo som ja chcel pozemok, nech to počujete odo mňa. Ja som chcel pozemok preto, lebo hovorím, akákoľvek aktivita, aj dočasná, keď ju tam chce Petržalka, kľudne im to prenajmime, ale preboha, nepustime to do developerského kolotoča. To je celé. Ja presne tu budem obhajovať, takto isto v júni. Presne budem obhajovať, že čo tam navrhujem. P. poslanec Šramko.

*Ing. Peter Šramko, poslanec BSK*

Ďakujem pekne. Som rád, že sa vrátil p. Bendík, lebo, keď minulo, na minulom Zastupiteľstve sťahoval ten bod, tak sa na mňa pozrel, že no teda to sťahujem a uvidíme teda ako to bude. Ja som rád, že sa to stiahlo, čiže urobili sme krok späť vtedy, teraz ešte krok späť, že zrušme aj tú súťaž a to čo povedal predseda, som presvedčený, že treba sa popasovať s tým azbestom, to je nutná vec a to ostatné, nech je tu niečo na papieri a potom to riešme. Ďakujem pekne.

*Ing. Pavol Frešo, predseda BSK*

Ďakujem pekne. Ďuro Kačo.

*Ing. Juraj Káčer, poslanec BSK*

P. župan, to už nebude k tej Znievskej, len si chcel, aby sme ťa upozornili, keď sa tu bude diať nejaká takáto pinpongáreň politická, tak len by som chcel povedať k tomu predaju DSS Rosa, kde bol p. Bendík označený ako zodpovedný, tak mi to príde veľmi veľmi nefér, pretože to nebol návrh p. Bendíka, ale bol to materiál pripravený Úradom BSK na základe žiadosti súkromného investora. Ďakujem. Tak je pravda a fakt.

*Ing. Pavol Frešo, predseda BSK*

Ja sa nechcem sporiť o tom, koho čo bol návrh. Ja som nepovedal, že to bol návrh p. Bendíka. Ako nechcem ťa chytať za slovo. Ja som to nepovedal, že to bol návrh p. Bendíka. Ja som povedal, že materiál celý ako taký určite gestoroval, pripravoval na 100 percent, to ti garantujem. Ani jedno písmeno tam nepísalo sa bez neho. Nech sa páči, Igor Bendík.

*Ing. Igor Bendík, podpredseda BSK*

P. župan, je to tak, povedal si, že to bol môj návrh, povedzme si naozaj otvorene, nemá to zmysel, lebo ľudí to nezaujíma. Materiály, ktoré idú do komisie pripravuje Úrad. Samozrejme, že sa zaujímam o to, ako sa ten materiál pripravoval, pretože, keby ste vážení poslanci videli, že čo sa pripravovalo, tak to by vám naozaj dupky, teda vlasy dupkom stavali. Tak samozrejme, že som chcel, aby ten materiál, ak by už išiel do OVSky, aby bol aspoň normálny, aby nebol nebol nevýhodný pre BSK. Áno, to som dozoroval a to budem vždy dozorovať. Ale ďakujem pekne Juraj, že si si ma zastal. Ďakujem.

*Ing. Pavol Frešo, predseda BSK*

Jano Karman.

*Ing. Ján Karman, poslanec BSK*

Opäť sa už posúvame do inej roviny. Ja by som rád, aby sme z nej opäť vyšli, ale musím len potvrdiť slová, p. poslanca Káčera, dokonca sme boli p. predseda na spoločnom stretnutí, kde si sám hovoril, že budeš nesmierne rád, keď toto volebné obdobie skončíme tým, že sa nám to podarí predať a potom ešte Igora označíš ako autora toho toho celého návrhu. Neviem ako, nemal by si…

*Ing. Pavol Frešo, predseda BSK*

Ja ja ja nechcem sa do tohoto nechať úplne zatiahnuť, ale ja by som veľmi rád počul, kde je to bol, kde som to hovoril, že budem rád, keď, aby sa to predalo. A hovorím vám to úplne zrozumiteľne. Ja som hovoril len toľko, že, keď spravujeme majetok, tak ho spravujme poriadne. Hovoril som o tom, že Igor je za to zodpovedný a hovoril som o tom, že bez jeho súhlasu sa tu ani písmeno v tých materiáloch neocitne. Takže. Ja som reagoval na to, že práve vaša strana povedala, že ja tu nejaký predaj tlačím. To neni pravda. Ani jeden som tu nepripravil bez toho, aby to Igor ako neurobil. Ani jeden. A keď sa máte problém prihlásiť k tým materiálom, ktoré ste sem o predaji, alebo prenájme dávali, tak to je váš problém. Ale ja sa kľudne našej práci zastanem. Každého jedného riadku. Každého jedného riadku. A môžem si dať špeciálnu debatu o Patrónke, to vítam, lebo si myslím, že tam máme čo hovoriť. Tam máme čo normálne hovoriť, že akým spôsobom to chceme riešiť a ja donesiem aj zoznam, kto sa kedy stretol s investorom a myslím si, že to pôjde veľmi seriózna debata. Takže normálne pokojne sa hlásme k svojej práci, o nič špeciálneho nejde. Netreba sa za to nejako hanbiť, netreba sa za to nejako biť, rozhodujeme sa tuná v zbore a v konsenze. Igor.

*Ing. Igor Bendík, podpredseda BSK*

Ja si myslím, že to čo malo byť povedané, bolo povedané. Naozaj, už tu nepredlžujme tu, nerobme si tu politický meeting, poďme hlasovať o tom, že ideme zrušiť OVSku na predaj na tejto budovy. Ďakujem pekne.

*Ing. Pavol Frešo, predseda BSK*

Ďakujem pekne. Nech sa páči Návrhová komisia predneste návrh Uznesenia.

*RNDr. Peter Mach, poslanec BSK*

Ďakujem. Návrhová komisia predkladá na hlasovanie návrh Uznesenia, ktorý ste písomne dostali uvedený v materiáli, ktorý bol dnes ráno rozdaný. Obsah Uznesenia je – Zastupiteľstvo po prerokovaní zrušuje obchodnú verejnú súťaž a je špecifikované, ktorej stavby.

*Ing. Pavol Frešo, predseda BSK*

No, nech sa páči. Vážené p. poslankyne, vážení p. poslanci prezentujte sa a hlasujte o návrhu tak, ako ho predniesla Návrhová komisia teraz. Za bolo 26 poslankýň, poslancov, 1 nehlasoval z prítomných 27, takže Uznesenie bolo prijaté tak, ako ho predniesla Návrhová komisia. Prechádzame k bodu č. 5 – Informácia o aktuálnom stave gymnázií s 8 – ročným štúdiom v Bratislavskom samosprávnom kraji. Máte pred sebou predmetný materiál, poprosím vás. Ja mám Informáciu o aktuálnom stave gy. Pardón, pardón, ospravedlňujem sa, pardón. Návrh na zmenu účelu určenia časti majetku vo vlastníctve Bratislavského samosprávneho kraja zapísaného na LV 3223, katastrálne územie Rača – Bratislava III. P. podžupanka, predmetný materiál máme pred sebou a p. podžupanka Németh ho uvedie.

*PhDr. Gabriella Németh, podpredsedníčka BSK*

Ďakujem pekne za slovo p. župan. Vážené kolegyne, kolegovia. Predmetný objekt bol v roku 2008 určený na poskytovanie sociálnej služby, formou domovu, penziónu pre dôchodcov. V roku 2008 došlo k zmene zmene účinnosti Zákona o sociálnych službách a táto zmena priniesla potrebu zmeny poskytovaného druhu sociálnych služieb na zariadenie pre seniorov. V zmysle tohto zákona v tejto budove sa môže poskytovať sociálna služba len osobám bez obmedzenia mobility. Z toho dôvodu, že poklesol záujem o túto formu využitia sa stali niektoré priestory prebytočnými. Preto navrhujeme zmeniť účel využitia týchto prebytočných priestorov a ďalšie využitie navrhujeme ako ubytovanie pre zamestnancov Zariadenie sociálnych služieb zriaďovateľskej pôsobnosti Bratislavského samosprávneho kraja. Realizáciou uvedeného návrhu samozrejme nebude dotknutá hlavná náplň DSS a ZPS Rača ako poskytovateľa sociálnych služieb. Predmetný materiál bol prejednávaný v 6 komisiách, kde jednohlasným súhlasom podporili tento návrh, takže ja vás tiež prosím, aby ste materiál podporili. Ďakujem pekne.

*PhDr. Alžbeta Ožvaldová, podpredsedníčka BSK*

Ďakujem veľmi p. podžupanke za úvodné slovo a otváram k tomuto bodu hneď diskusiu. Nech sa páči. Keďže nemáme nikoho prihláseného ukončujem diskusiu. Návrhová komisia má slovo.

*RNDr. Peter Mach, poslanec BSK*

Ďakujem pekne. Návrhová komisia predkladá na hlasovanie návrh Uznesenia tak, ako bol písomne predložený spolu s materiálom. Jeho stručný obsah je: Po prerokovaní materiálu Zastupiteľstvo schvaľuje zmenu účelového určenia.

*RNDr. Alžbeta Ožvaldová, podpredsedníčka BSK*

Ďakujem. Kolegyne, kolegovia, hlasujeme teraz. Dajaká chyba ako keby nastala, lebo však to je zamrznuté. Poprosím. Kolegyne, kolegovia, je málo poslancov prítomných. Chceme prestávku? Lebo, poniektorí tu plnia svoje poslanecké povinnosti sú tu, poniektorí asi sú vonku, tak prosím, aby sa dostavili, alebo spravíme prestávku. Dáme prestávku? Je tu všeobecná zhoda a potom zopakujeme hlasovanie o tomto? Lebo, a nadarmo, tak nie je nás tu dosť. Tak poprosím vás, prerušujeme toto hlasovanie, zopakujeme ju a o 20 minút, to znamená, že 12.15? Pokračujeme. Ďakujem.

**3:08:00 – 3:12:09 BEZ ZVUKU**

*Ing. Pavol Baxa, poslanec BSK*

Ďakujem veľmi pekne. Toto je klasický výkrik do tmy, keď štát nevie, čo robiť. Zavedie nejaké kvórum, alebo nejaký limit, nejaký strop a myslí si, že tým sa vyrieši problém, len on možno, že vyrie vyrie, sám seba sa uspokojí, že niečo urobil, ale problém nevyriešil, len ho skomplikoval. Čiže v tomto smere ja veľmi vítam tento materiál, že a že sa o tom bavíme už aj na Zastupiteľstve, že takéto nesystémové riešenia, v oblasti orientácie mladých ľudí, alebo detí a mladých ľudí pre jednotlivé smery, alebo študijné, alebo vzdelávacie a študijné odbory a zamerania chceme spraviť. To je nesmierne dôležité, ale aj napriek tomu by som navrhoval predsa len trošku preformulovať tú časť B. Uznesenia a síce navrhujem, aby ten text znel: Splnomocňuje predsedu Bratislavského samosprávneho kraja presadzovať návrhové systémové riešenia postavenia 8 – ročného gymnaziálneho štúdia. V tom materiáli sú navrhnuté niektoré systémové riešenia. Chystá sa nejaká nová reforma školstva, alebo zase bol prezentovaný a beží verejná diskusia k novému strategickému materiálu pre školstvo. A pre školstvo a vzdelávanie. Takže, preto chcel by som aj v tom novo navrhnutom texte poverenia, alebo splnomocnenia pre župana hovoriť o tom, že nám nejde vôbec o výnimku pre Bratislavský kraj. Nám ide o to, aby sa našlo a presadilo aj v zákone a v týchto koncepčných dokumentoch systémové riešenie 8 – ročného štúdia na gymnáziu. A keď to systémové riešenie bude systémové, tak tam v tom, sa tá postavenie, odlišné postavenie Bratislavského kraja musí jednoducho ukázať. Lebo zas, keď bude Bratislava pýtať výnimku, viete ako je to, no zase Bratislava v centre pozornosti. Poďme radšej na systémové riešenie a Bratislava musí vedieť s tým systémovým riešením vyhrať. Ďakujem. Dávam to ako pozmeňujúci návrh.

*PhDr. Alžbeta Ožvaldová, podpredsedníčka BSK*

Ďakujem pekne. To sme sa rozprávali s p. poslancom, ja si myslím, že je to v poriadku, čo navrhuje. Takže ja si to autoremedúrou osvojujem.

*Ing. Pavol Frešo, predseda BSK*

Ďakujem pekne. Nikto ďalší prihlásený do diskusie, veľmi pekne poprosím Návrhovú komisiu o prednesenie návrhu Uznesenia.

*RNDr. Peter Mach, poslanec BSK*

Ďakujem pekne. Návrhová komisia predkladá na hlasovanie návrh Uznesenia, ktorý ste dostali písomne predložený spolu s materiálom, upravený autoremedúrou, kde p. predkladateľka akceptovala návrh p. poslanca Baxu, ktorým sa časť B. Uznesenia upravuje tak, že: splnomocňuje predsedu BSK presadzovať navrhnuté systémové riešenia postavenia 8 – ročného gymnaziálneho štúdia.

*Ing. Pavol Frešo, predseda BSK*

Ďakujem veľmi pekne. Poprosím vás, p. poslankyne, p. poslanci, prezentujte sa, hlasujte o návrhu tak, ako ho navrhla Návrhová komisia teraz. Za bolo 26 poslankýň, poslancov, nehlasoval 1 z prítomných 27, takže návrh bol schválený. Prechádzame k bodu č. 10, pardón, 8 - Správa o činnosti krajskej organizácie cestovného ruchu Turizmus regiónu Bratislava. Poprosím vás, máte pred sebou predmetný materiál, poprosím p. podžupana Zaťoviča, aby nám ho uviedol.

*RNDr. Martin Zaťovič, podpredseda BSK*

Ďakujem pekne. Máte pred sebou materiál, bez úvodného slova, viac informácii p. Dobrocký na otázky. Ďakujem pekne.

*Ing. Pavol Frešo, predseda BSK*

Tak to bolo rázne. Poprosím vás veľmi pekne, otváram diskusiu k tomuto bodu, Táňa Mikušová.

*Ing. Tatiana Mikušová, poslankyňa BSK*

Ja myslím, že z mojej strany ako predsedníčky gesčnej komisie sa aj celkom očakáva, že sa k tomuto materiálu vyjadrím. Ja musím naozaj veľmi pochváliť prácu našej krajskej organizácie. V prvom rade za to, že naozaj sme dosiahli stav, že ideme tak, ako sme si nastavili a schválili stratégiu rozvoja cestovného ruchu. Naša marketingová organizácia, krajská organizácia cestovného ruchu, robíme spoločne na veciach a naozaj sa nám celkom dobre darí, našu destináciu, tak povediac, predávať. Ten materiál ako ho máte predložený, nie len to, že je farebný a dostatočne výstižne obsahovo nám preukazuje, že tá organizácia je akcie schopná a pracuje celý rok s pár ľuďmi, ale pracuje veľmi veľmi dobre, na čele s Lukášom Dobrockým, Matúšom Lajčákom, s Majkou Jeseňákovou, ale aj s p. Ambrózy. Málo ľudí nám robí veľkú muziku, za čo som im veľmi vďačná a som veľmi rada, že sa nevenujú len tým, jednak edičnej činnosti, ale aj vyvíjajú nové produkty. Aj tento rok uvidíte, čo sa v meste, aj v celom regióne bude diať. To, čo sa dialo minulý rok už tu máme popísané a to, čo som veľmi rada, čo musím podčiarknuť, že práve naša krajská organizácia preukazuje naplno zmysluplnosť, že potrebujeme aj krajské oblasť, organizácie cestovného ruchu. To, čo bolo v návrhu v parlamente, že sú nie potrebné, práve destinácia sa prejavuje ako región a tá regionálna marketingová úroveň je pre rozvoj destinácie neuveriteľne potrebná. To, že sa nám v uplynulom čase podarilo dať dokopy oblastné organizácie na celom území Bratislavského kraja je veľmi dobrá a správna cesta, pretože spoločne sa nám podarí tú destináciu podstatne lepšie predávať a to znamená, že zachytíme ten narastajúci trend návštevnosti v našom kraji. Je to príležitosť, ako sa predať, že sme konkurencie schopní, že sme svieži, zaujímaví a k tomu nám práve krajská organizácia výrazne pomáha. Ďakujem veľmi pekne, len tak ďalej.

*Ing. Pavol Frešo, predseda BSK*

Poprosím Lukáš Pokorný.

*Mgr. Lukáš Pokorný, poslanec BSK*

Vážený p. predseda, kolegyne, kolegovia. Ja rovnako pochválim. Ja sa chcem v prvom rade poďakovať za to 200 percentné zlepšenie oproti tomu, keď sme sem prišli pred 4 rokmi a propagácia destinácie Bratislavský kraj bola skoro katastrofálna. Dnes je to ucelený komplex akcií, je to podľa mňa ucelený ucelený celok, ktorý ponúka všetko možné, od zážitkovej, po tú úplne tradičnú tradičnú turisti teda tradičný turistický ruch. Veľká vďaka a tie dobré výsledky svedčia aj o tom, že už sme aj Vysoké Tatry preskočili, takže to je čo povedať. Všetkým, vrátane p. podpredsedu, p. poslankyne Mikušovej osobitne, komisie a všetkým zúčastneným veľká vďaka.

*Ing. Pavol Frešo, predseda BSK*

Ďakujem veľmi pekne. Poprosím ešte, nikto. Takže poprosím Návrhovú komisiu o návrh Uznesenia.

*RNDr. Peter Mach, poslanec BSK*

Návrhová komisia predkladá návrh Uznesenia tak, ako je predložený spolu s, písomne spolu s materiálom, má 2 časti, v časti A. berieme na vedomie správa a v časti B. ukladáme úlohu riaditeľovi Úradu BSK.

*Ing. Pavol Frešo, predseda BSK*

Ďakujem veľmi pekne. Vážené p. poslankyne, vážení p. poslanci, prezentujte sa, hlasujte o návrhu tak, ako ho predniesla Návrhová komisia teraz. Za bolo 24 poslankýň, poslancov, 2 nehlasovali z prítomných 26, takže návrh bol schválený tak, ako ho predniesla Návrhová komisia. Poprosím, p. poslanec Dobrovodský, vy ste nehlasovali? A pardón. Dobre, poďme k bodu č. 9 – Správa o činnosti kultúrnych zariadení v zriaďovateľskej pôsobnosti Bratislavského samosprávneho kraja za rok 2016. Nech sa páči, p. podžupanka Ožvaldová, máte slovo k materiálu, ktorý, ale poslankyne, poslanci majú pred sebou, na, ako, pred, v čom je rozdiel. No oni to majú pred sebou. Dohodnuté.

*PhDr. Alžbeta Ožvaldová, podpredsedníčka BSK*

Ďakujem veľmi pekne, ďakujem pekne za slovo. Vážené kolegyne, kolegovia, máte pred sebou materiál ako každoročne vieme, že Oddelenie kultúry Úradu BSK spracováva, predkladá do Zastupiteľstva Správu o činnosti kultúrnych zariadení. Predložená Správa v stručnej forme rekapituluje plnenie hlavných funkcií, činnosť a aktivity, podujatia kultúrnych zariadení v zriaďovateľskej pôsobnosti BSK za rok 2016. Beriem príklad od kolegu Žaťoviča – na úvod stačí, takže ak máte nejaké otázky. Ďakujem veľmi pekne. Poprosím o podporu tohto materiálu.

*Ing. Pavol Frešo, predseda BSK*

Ďakujem pekne, keďže nikto nie je prihlásený do diskusie, tak diskusiu uzatváram. Poprosím návrh Uznesenia prečítať Návrhovú komisiu.

*RNDr. Peter Mach, poslanec BSK*

Ďakujem. Návrhová komisia predkladá na hlasovanie návrh Uznesenia tak, ako je písomne predložený spolu s materiálom. Skladá sa z 2 častí, v časti A. schvaľujeme správu a v časti B. ukladáme úlohu pracovnej skupine.

*Ing. Pavol Frešo, predseda BSK*

Ďakujem veľmi pekne. Poprosím vás, p. poslankyne, p. poslanci prezentujte sa, hlasujte o návrhu tak, ako ho predniesla Návrhová komisia teraz. 26 poslankýň, poslancov hlasovalo za, z prítomných 26, čiže všetkými hlasmi bol návrh schválený tak, ako ho predniesla Návrhová komisia. Prechádzame k bodu č. 10 – Návrh na II. zmenu Uznesenia Zastupiteľstva Bratislavského samosprávneho kraja č. 133/2016 zo dňa 16.12.2016. Je to technický návrh, Igor, prosím p. podžupana Bendíka poprosím, aby nám ho uviedol. Je to technický návrh Igor. Poprosím ťa, aby si to uviedol a ideme na to. Máte samozrejme materiál pred sebou.

*Ing. Igor Bendík, podpredseda BSK*

Ďakujem pekne za slovo. Toto sa jedná o čiste technickú zmenu, mení sa, keďže vieme, že p. Ján Keselý už nie je riaditeľom odboru, tak namiesto neho tam je p., nový riaditeľ p. Chynoranský. Ďakujem.

*Ing. Pavol Frešo, predseda BSK*

Ďakujem veľmi pekne, otváram diskusiu k tomuto bodu. Nevidím nikoho prihláseného do diskusie. Poprosím o návrh Uznesenia, Návrhovú komisiu a samozrejme uzatváram diskusiu.

*RNDr. Peter Mach, poslanec BSK*

Ďakujem pekne. Návrhová komisia predkladá na hlasovanie návrh Uznesenia, ktorý ste písomne dostali dnes v upravenej podobe, ktorý sa od tej pôvodnej líši len tým, že sa používajú legislatívne správnejšie texty na vyjadrenie toho, že sa nejaký text vypúšťa a nahrádza, dopĺňa.

*Ing. Pavol Frešo, predseda BSK*

Veľmi pekne poprosím poslankyne, poslanci, prezentujte sa a hlasujte o návrhu tak, ako ho predniesla Návrhová komisia teraz. Za bolo 26 poslankýň, poslancov z prítomných 26, takže návrh bol schválený. Prechádzame k bodu č. 11 – Plán dopravnej obslužnosti Bratislavského kraja, rozumej Bratislavskej župy, poprosím máte pred sebou materiál p. podžupana Bertu, aby nám ho uviedol.

*Ing. Martin Berta, CSc., podpredseda BSK*

Vážený p. predseda, ďakujem za slovo. Vážené poslankyne, poslanci, máte pred sebou materiál, ktorý sa spracoval zhruba rok, je to Plán dopravnej obslužnosti, tento dokument vzišiel ako požiadavka z diskusie v rámci 3. etapy prípravy Intergrovaného dopravného systému v Bratislavskom kraji. Tento materiál je skutočne veľmi dôležitý, pretože dlho sme diskutovali na tému taktovanej dopravy, na tému štandardov a ďalších dôležitých vecí. Tento plán v podstate všetky tieto čiastkové diskusie dáva do jedného spoločného dokumentu. Cieľom tohto plánu je zabezpečiť hospodárnosť prevádzky, ďalej rešpektovanie oprávnených požiadaviek cestujúcej verejnosti a takisto aj prihliadnuť na prevádzkové a kapacitné možnosti dopravcov. Čo sa týka štruktúry samotného materiálu, tak je spracovaný v 6 etapách, alebo fázach, v rámci k týmto etapám boli 3, v podstate, áno 3, termíny kedy bolo možné diskutovať a stretnúť sa s riešiteľmi a dávať pripomienky, ktoré boli zachytené zápisnične a následne aj premietnuté do samotného dokumentu. Čo sa týka samotného zavedenia Plánu dopravnej obslužnosti určite ste si všimli, že je v 3 etapách. Je tam etapa A, B, C. Tá etapa A má byť spustená už v roku 2018. Čo je najdôležitejšie, je treba povedať, že už táto etapa predpokladá zavedenie taktovanej dopravy, ďalej nové cestovné poriadky a čo je predovšetkým dôležité, dôležité zlepšenie nadväznosti jednotlivých liniek. Etapa B je predpokladaný koniec, teda, alebo zavedenie rok 2022. Predpokladá výrazné navýšenie počtu spojov, ďalej prestupné terminály a zvýrazne zlepšenie infraštruktúry, ktorá momentálne je predovšetkým na železniciach je výrazne slabšia a neodráža potreby Integrovaného dopravného systému. Potom je to etapa C, to je až rok 2030, kedy sa predpokladá, že sa prejde na nosný dopravný systém, ktorým bude železnica. Takisto sa predpokladá dobudovanie terminálov, parkovísk a ďalšej nevyhnutnej infraštruktúry, ktorá by mala byť v tom čase už úplná a mala by spĺňať všetky predpoklady Integrovaného dopravného systému. Čo sa týka samotného materiálu na, alebo teda aj tej dôvodovej správy, takže v závere dôvodovej správy máte aj akési finančné ohodnotenie toho, čo nás tento Integrovaný dopravný systém bude stáť a určité predpoklady týchto jednotlivých etáp. Takže asi všetko. Ďakujem pekne za pozornosť.

*Ing. Pavol Frešo, predseda BSK*

Poprosím pán, otváram diskusiu, p. poslanec Šramko.

*Ing. Peter Šramko, poslanec BSK*

Ďakujem pekne. P. predseda, neviem, či má byť nejaká prezentácia, alebo či ideme len teda z textových podkladov, ja by som bol rád, keby, keďže máme dostatočne, nie, máme dostatočne dobré podklady, takže stačí len takáto diskusia, (nie, áno) chcem vás presvedčiť, že netreba a chcem povedať toľko, že ako člen Dopravnej komisii, myslím, že takmer všetci členovia Dopravnej komisie sa zúčastňovali postupne prezentácií a na tvorbe tohto materiálu. Chcem povedať, že ozaj všetky zásadné pripomienky, ktoré sme mali k tomu, boli zapracovávané a dopracované a chcem povedať, počul som o tom, priznám sa, ani som nečítal, vraj dneska behal nejaký mail, že, aby sme o tomto nehlasovali, treba až po voľbách, ja neviem, či voľby sú tie, ten termín, kedy všetci zmúdrejú, alebo čo sa udeje, ale ja si myslím, že toto je práve o tom, že to není žiadne rozhodovanie podľa nejakého citu, ale podľa zodpovedného a technicky podloženého materiálu a chcem povedať, že Bratislava veľakrát meditovala o metre, odborníci jasne povedali, že veľkosť Bratislavy nie je taká, aby sa tu metro uživilo a som presvedčený o tom, že to, čo vychádza aj z tohto materiálu, že železnica by mala byť nosnou konštrukciou a električkové trate z hľadiska všetkých tých technických podkladov by mali byť nosným systémom, na ktorý treba sa napájať. Sú tu niektoré návrhy tých a všetky tie zdôvodnené technické zmeny, taktovaná doprava, ja si myslím, že tí, ktorí mali záujem, si mali možnosť toto prečítať a som všetkými desiatimi za to, aby sme to schválili a spustili, tento program, ktorý bude jasným zlepšením dopravy pre Bratislavu a lákadlom pre všetkých, ktorí rozmýšľajú, či chodiť autobusmi, teda miesto osobných áut autobusmi, samozrejme, nerád lákam bicyklistov, keby nebolo dneska lepšie počasie, tak som tu zase určite na bicykli, takže preferujem aj cyklistickú dopravu. Ďakujem.

*Ing. Pavol Frešo, predseda BSK*

Ďakujem veľmi pekne. Ďakujem, ja jednu vec poprosím, že naozaj teda ak nemusíte špeciálnu prezentáciu, máte nejakú? Dobre, nemusíte, ale k tomu, že behal nejaký email, hej? Prosím vás pekne, akože to je také moderné a hrá to vlastne na to, že sme nejakí staromódni ľudia, ktorí akože neovládajú pomaly, že emaily, alebo niečo podobného. Každý, kto je seriózny p. starosta, každý seriózny pripomienkovač vám to nepošle 5 minút predtým. Už ste videli voľakedy, však vy si pamätáte to isté čo ja, veksláci pred Kyjevom jak fungovali? Všetko bolo treba urobiť rýchlo. Keď si pozriete, moje decká to pozerávajú, taký seriál, že Podvodníci. Tak jedno z pravidiel je, že vždy, keď je rýchlo, tak hľadaj za tým podvod. Hej? Takže, keď tu chodí aj nejaký email, ak tu je jeho autor, tak nech si zoberie svoje 3 minúty, vystúpi, kľudne mu ich teraz dám, ale ak by sme fakt mali fungovať tuná podľa nejakých emailov, tak aspoň jeden z vás sa nájdete, ktorý ho prečítate a budete chcieť o ňom rokovať, ja vám hovorím, že to nerobte a normálne ináč hlasujme, otváram a poďme ďalej k tej diskusii. Lukáš Pokorný.

*Mgr. Lukáš Pokorný, poslanec BSK*

Vážený p. predseda, kolegyne, kolegovia. Takže opäť poďakujem. Veľká vďaka spracovateľom z Technickej univerzity v Žiline, spracovateľom z našej Bratislavskej integrovanej dopravy, p. riaditeľke aj celému tímu a ja chcem povedať jednu vec. Tento materiál, ktorý máme na stole je strategickým materiálom, ktorý posúva integrovanú dopravu o ďalšie kroky dopredu. Ja neviem, či dostaneme ľudí z áut do hromadnej dopravy, veľmi by som za to stál, aby sme to urobili, alebo, aby sa ľudia takto rozhodli, alebo, aby sa ľudia posadili na bicykle, ale každopádne, Bratislavský samosprávny kraj ako objednávateľ týchto služieb týmto materiálom jednoznačne deklaruje, že vie, čo chce, vie ako to chce a urobí všetko pre to, aby tento cieľ dobrej, plynulej, integrovanej dopravy na území Bratislavského kraja dosiahol. Ešte raz veľká vďaka všetkým.

*Ing. Pavol Frešo, predseda BSK*

Ďakujem pekne. P. poslankyňa Pätoprstá.

*Ing. arch. Mgr. art. Elena Pätoprstá, poslankyňa BSK*

Ďakujem. Ja mám 2 poznámky. Určite tento materiál podporím. Bola som účastná aj pri prezentácii, mala som len jednu poz, jednu prosbu, sú tam veľmi zaujímavé čísla a materiál je naozaj taký, že by bolo výborné, keby všetci starostovia ho na svojich weboch zverejnili. Ja teda dúfam, že sa tak aj udeje. A druhá poznámka, by som sa chcela poďakovať p. Želke Holčíkovej, riaditeľke BIDky, že aktívne pristupuje k tomu Uzneseniu, ktoré prijalo hlavné mesto a tým vás chcem zároveň aj informovať – jedná sa o bezplatné cestovanie pre deti a ZŤP dochádzajúce do špecializovaných škôl v Bratislave, jedná sa o deti, ktoré naozaj z celého Slovenska prichádzajú, nemajú ten rozpočet v rodine veľmi vysoký a veľmi by sa im hodilo, neni ich také veľké množstvo, takže jej ďakujem za ten jej aktívny prístup a že ju nemusím do toho tlačiť. Ďakujem veľmi pekne.

*Ing. Pavol Frešo, predseda BSK*

Ďakujem pekne, p. podžupan Berta.

*Ing. Martin Berta, CSc., podpredseda BSK*

Ďakujem pekne za slovo. Ja by som len zrekapituloval hlasovanie komisií, Komisia dopravy jednoznačne prijaté, Komisia regionálneho rozvoja takisto jednohlasne prijaté a Finančná komisia takisto jednohlasne prijaté. Treba ešte povedať jedno, že schválením tohto materiálu vytvárame aj priestor pre čerpanie eurofondov a čo je dôležité, niektoré obce skutočne čakajú na systémové riešenie vzhľadom na to, že je tá dopravná situácia tam veľmi komplikovaná. Ďakujem pekne.

*Ing. Pavol Frešo, predseda BSK*

Ďakujem veľmi pekne. Nevidím nikoho prihláseného do diskusie, poprosím uzavrime diskusiu a poprosím Návrhovú komisiu o prednesenie návrhu Uznesenia.

*RNDr. Peter Mach, poslanec BSK*

Ďakujem pekne. Návrhová komisia nedostala žiadne pripomienky ani návrhy na doplnenie Uznesenia a preto vám ho predkladá v tej podobe, ako je písomne uvedené spolu s materiálom, Uznesenie sa skladá z 2 častí, v časti A. schvaľujeme strategický dokument a v časti B. ukladáme úlohu riaditeľovi Úradu BSK.

*Ing. Pavol Frešo, predseda BSK*

Poprosím prezentujte sa, vážené p. poslankyne, vážení p. poslanci a hlasujte teraz. Za bolo 25 poslankýň, poslancov z prítomných 26, takže Uznesenie bolo prijaté tak, ako ho navrhla Návrhová komisia. Ešte tuto p. podžupanka Ožvaldová, krátka vsuvka. A ideme k ďalšiemu bodu.

*PhDr. Alžbeta Ožvaldová, podpredsedníčka BSK*

Prosím vás faktická poznámka, všímajte si, ako krásne pracujú naše školáčky. Pozrite sa všetky na p. poslankyňu Virágovú. Je síce mladá, ale vyzerá o 20 rokov mladšie. Teraz sa vrátila, poprosím vás.

*Ing. Pavol Frešo, predseda BSK*

Ďakujem pekne. Poďme v tempe. Bod č. 12 – Návrh na schválenie zámeru výskumu možnosti dekontaminácie enviromentálnej záťaže Bratislava – Vrakuňa – Vrakunská cesta, skládka CHZJD, to znamená Chemický závod Juraja Dimitrova. Poprosím vás vážené p. poslankyne, vážení p. poslanci tento materiál sme po debatách predsedov klubov a predsedov komisií dali ako zámer, alebo prepracovaný ako zámer sme ho dali. Poprosíme ho o podporenie tohto zámeru, lebo máme veľké, veľmi veľký, veľkú vôľu takú spoločnú tej Vrakuni pomôcť a nie len Vrakuni, ale viackrát sme to mali, tieto témy vôbec skládok ako takých na území mesta, dáva nám to mandát spolupracovať s Univerzitou Komenského a Akadémiou vied hľadať spôsoby akými to zafinancovať a to je dôvod, prečo ho sem predkladáme. Ak treba ešte niečo, tak Barborka Lukáčová, prípadne p. poslankyňa Schwartzová a ďalší, ktorí na tom spolupracovali budú môcť, radi to vysvetlia o čo sa jedná. Nech sa páči, otváram diskusiu. Zuzka Schwartzová a Lukáš Pokorný za ňou, nech sa páči.

*Ing. Zuzana Schwartzová, poslankyňa BSK*

Ďakujem veľmi pekne za slovo. My síce na tejto župe hovoríme o tejto problematike bližšie od októbra minulého roku, kedy mestská časť Bratislava – Vrakuňa vstúpila do ostrého štrajku pred Ministerstvom životného prostredia. Od toho času vlastne ako jediná samospráva sme dostali od župy pomocnú podanú ruku pri riešení tejto problematiky a nie len problematiky skládky, ale vlastne o informovanosti ľudí, čo sa vlastne v tej skládke nachádza. Práve preto aj na budúci týždeň vo štvrtok zasadá parlamentný výbor, ktorý si privolal na svoje zasadnutie aj Úrad verejného zdravotníctva a úradníkov z Ministerstva životného prostredia, aby vysvetlili pred tým parlamentným výborom prečo doteraz nekonala a neinformovala nie len samotných Vrakunčanov verejnou výzvou a takisto okolité obce o probléme, že tu studňovú vodu nemôžu používať na pitie, na zavlažovanie svojich poľnohospodárskych plodín, koreňovej zeleniny a ovocných stromov. A práve preto aj vás poprosím všetkých mojich kolegov, kolegýň o podporu tohto materiálu. Ďakujem veľmi pekne.

*PhDr. Alžbeta Ožvaldová, podpredsedníčka BSK*

Keďže p. župan sa vzdialil, nasleduje p. poslanec Pokorný, nech sa páči.

*Mgr. Lukáš Pokorný, poslanec BSK*

Pani predsedajúca, kolegyne, kolegovia, tú zásadnú časť povedala už p. kolegyňa Schwartzová. Ja chcem vyzdvihnúť predovšetkým poďakovať župe, že do tohto projektu vťahuje Prírodovedeckú fakultu a Slovenskú akadémiu vied. Považujem za zásadný moment v snahe analyzovať túto vzniknutú situáciu a ten zásadný moment je, že mladí ľudia, ktorí dneska študujú na univerzite, budú do tohto procesu plne vtiahnutý. Považujem to za dobrý nápad. Prosím, aby sme sa aj zaoberali potom nejakými finančnými plneniami, ktoré by mohli vyplynúť z tohto zámeru a nemyslím dnes, samozrejme treba to spresniť, nastaviť, ale tento zámer tak, ako je predložený je zásadný a myslím si, že prináša taký veľmi štandardný prvok, ktorý sa v našej práci objavil už opakovane, či predtým v dopravnej obslužnosti, kedy sa univerzity podieľali na analýzach a definovali možné východiská pre nás. Čiže poprosím o podporu a veľmi pekne ďakujem.

*PhDr. Alžbeta Ožvaldová, podpredsedníčka BSK*

Ďakujem. S faktickou p. poslankyňa Pätoprsá, nech sa páči.

*Ing. arch. Mgr. art. Elene Pätoprstá, poslankyňa BSK*

Doplním p. kolegu, ako člen dozornej rady Bratislavskej vodárenskej spoločnosti, by som vás chcela teda upozorniť, že aj Bratislavská vodárenská spoločnosť má veľmi dobré kapacity a veľmi je priaznivo naklonená riešiť tento problém. Určite poznáte p. riaditeľku Trančíkovú, ktorá má na starosti životné prostredie, čiže vám odporúčam využiť aj túto možnosť, vzhľadom na to memorandum, ktoré sme teraz podpísali s Bratislavským, s Bratislavskou vodárenskou spoločnosťou.

*PhDr. Alžbeta Ožvaldová, podpredsedníčka BSK*

Ďakujem, nech sa páči, nasleduje s faktickou p. poslankyňa Schwartzová. Prosím vás dajte slovo p. Schwartzovej.

*Ing. Zuzana Schwartzová, poslankyňa BSK*

Ďakujem vám veľmi pekne. Ja len na upresnenie, p. Pätoprstá my s p. Trančíkovou aktívne spolupracujeme, takže je do toho, do tejto problematiky plne zaťažená.

*PhDr. Alžbeta Ožvaldová, podpredsedníčka BSK*

Ďakujem. Nasleduje p. poslanec Šramko.

*Ing. Peter Šramko, poslanec BSK*

Ďakujem veľmi pekne. Chcem len pochváliť, že tu na župe sa ozaj zaoberali tými myšlienkami, čo sme mali v stredu a treba zapojiť do toho viac zdrojové vlastne plnenie a som presvedčený, že keď sa budeme mať podieľať, tak je to dobre, len nech to všetko nepadne na naše bedrá, tá zodpovednosť je veľmi veliká, drahá, ale si myslím, že dajme viacej hláv dokopy a viacej tých mešcov, potom určite to vyriešime. Ďakujem.

*PhDr. Alžbeta Ožvaldová, podpredsedníčka BSK*

Ďakujem. Nasleduje p. poslanec Baxa.

*Ing. Pavol Baxa, poslanec BSK*

Ďakujem. Takýto návrh vždycky ako vyvoláva určité diskusie a tie sú veľmi zdravé, ale môžu byť aj nebezpečné, že či nie je náhodou župa napríklad hyperaktívna tým, že sa snaží riešiť, alebo prispieť k riešeniu problémov, ktorý kompetenčne až tak jej nie je. Toto si treba vždycky zodpovedať a vracia sa na to v rôznych podobách, ale myslím si, že my vieme na tento problém odpovedať. Je to problém našich obyvateľov. Týka sa viacerých obcí. Tým pádom, tým prirodzeným, kto by mal za územnú samosprávu byť frontmenom, je župa. Prvá vec. Druhá vec, to čo naznačil môj predrečník. Ja to nazývam tak žartovne, že Inštitút lepkavých peňazí. K nášmu centu nech sa nalepia aj iné centy. My vyjadríme, alebo máme záujem a diskutujeme o tom, ako vyjadriť náš záujem pomôcť obyvateľom našej župy riešiť tento problém. Ten záujem budeme ochotní pevne verím vyjadriť aj celkom slušnou finančnou čiastkou. Ale teraz my nie sme až tak, z hľadiska príslušných právnych predpisov príslušní na riešenie tohto problému. Pre nás je to ten, povedal by som dobrovoľný cvik. A ja si myslím, že by bolo veľmi dobré, aj na základe takto schváleného zámeru, vyzývať tých, ktorí to priamo majú vo vienku, že sú povinní vyriešiť tento problém, než tomu, nech k tým našim „lepkavým centom“ nalepia aj tie svoje. A vedia o tom už nejaký taký dosť slušný čas, že je tam vážny problém a kým sa o tom nezačalo až tak naozaj úplne nahlas hovoriť, tak čo nie je vidno, to nie je. Lenže, bohužiaľ, toto platí možno, že v politike, ale neplatí to v reálnom svete. Aj keď nie je vidno znečistenú spodnú vodu, ona tam je. A ona sa nedá znechutiť tým, že politici o to nemajú záujem. Som rád, že my tuná chceme reprezentovať politikov, ktorí o to záujem majú, aby sa tento problém vyriešil. Preto vás poprosím o podporu.

*PhDr. Alžbeta Ožvaldová, podpredsedníčka BSK*

Ďakujem. Ak dovolíte, tak pri tejto téme ja by som ešte povedala jednu vec, že nesmieme zabudnúť na to, že konečne, p. poslanec Haramia ďakujem, že počúvate, konečne Ministerstvo vyčlenilo nejaké finančné prostriedky, má nejaký projekt na zabezpečenie likvidácie tej, tej záťaže čo sa nachádza vo Vrakuni, má plán práce, ktorý musí ešte samozrejme odsúhlasiť Okresný úrad, podal o stavebné povolenie, územné rozhodnutie do Vrakune a viem, že je vypísaný nejaká súťaž už na obstarávateľa. Je to, to je jedna záležitosť.Toto spraví ministerstvo. Treba povedať, že velikánske ďakujem patrí ináč Zuzke Schwartzovej, lebo z Vrakune ona vždy, pri každej udalosti, keď sa to týkalo tejto skládky, sa toho zúčastnila a fakt pracuje na tom, aby konečne odtiaľ tá skládka zmizla. Dúfam, že raz, raz to stane a chcem povedať, že mestské časti, ako aj Ružinov, kolega Pekár, ako aj Kuruc, dúfam, však on je z Vrakune, aj ja určite vyzveme vládu okrem toho, že ideme aj v rámci samosprávneho kraja, aby vyčlenili prostriedky zo svojej vládnej rezervy, dali na túto prácu pre Slovenskú akadémiu vied nejaké finančné prostriedky, aby sa posunuli veci dopredu. Takže toľko, ďakujem.

*Ing. Pavol Frešo, predseda BSK*

Ďakujem veľmi pekne, ešte mám na vás takúto prosbu, prišiel p. profesor Šajgalík, čerstvo zvolený to, šéf Akadémie vied a ja by som veľmi bol rád, keby k tomu krátko vystúpil a do tých troch, trojminútový limit. Ja vás poprosím, musíme formalidne hlasovať o tom, aby ste podporili jeho vystúpenie. Takže dávam hlasovať o vystúpenie p. profesora Šajgalíka. Za bolo 24 poslankýň poslancov, 2 nehlasovali z prítomných 26, takže sme odsúhlasili, nech sa páči p. profesor, máte slovo.

*Prof. RNDr. Pavol Šajgalík, DrSc., predseda Slovenskej akadémie vied*

Vážený p. župan, ctené predsedníctvo, ctené Zastupiteľstvo, ďakujem veľmi pekne, že som dostal možnosť vystúpiť. Ja poviem veľmi obecne pár viet a keby ste chceli technické podrobnosti, je tu so mnou p. Siman, ktorý je člen predsedníctva, ktorý má celý tento projekt na starosti. Slovenská akadémia vied sa rozhodla, teda nedávno sme promovali projekt Otvorená akadémia. Otvorená akadémia má znamenať to, že budeme vyhľadávať, alebo budeme radi, keď budeme oslovení s celospoločenskými problémami, ktoré trápia slovenskú spoločnosť a Slovenská akadémia vied má to sebavedomie, že si dovolí povedať, že máme dosť expertov na to, aby sme nejaké problémy riešiť vedeli. Jeden z nich je celkom iste vrakunská skládka, ktorá v tomto projekte, ktorý my navrhujeme, je to ako keby doplnkový projekt k tomu, ktoré rieši Ministerstvo životného prostredia. My sa snažíme zasiahnuť existujúcu znečistenú vodu, snažíme sa, alebo teda navrhujeme, aby táto voda bola čistená už v priebehu toho, ako bude stavaná, postavená tá vaňa, alebo tá zádržná stena, aby tá voda neunikala ďalej. Čiže je to riešenie, ktoré by mohlo nastúpiť takmer okamžite. Zo Slovenskej akadémie vied je do toho zapojených viacero ústavov, máme na to know how, dokonca na niektoré časti čistenia tej vody máme aj teda patenty, čiže je to pokryté aj týmto spôsobom. Poslednú vetu, ktorú k tomu ja chcem povedať je tá, že my si to dokonca predstavujeme ako laboratórium v prírode, kde by nakoniec keby ten projekt bol schválený a išiel úspešne, by sa mohli zúčastňovať aj študenti, ktorí by videli, ako takto, ako takáto práca v reáli prebieha a z nášho pohľadu zase by sme to chceli využiť ako motiváciu pre ľudí, aby išli študovať práve tie technické a prírodovedné smery, ktoré ako sa ukazuje v Slovenskej republike sú menej a menej atraktívne. Čiže pre nás je tento projekt významný nie len z toho enviromentálneho hľadiska, ale aj z toho, že slovenskej spoločnosti, alebo spoločnosti žijúcej na území Slovenskej republiky ponúkneme Slovenskú akadémiu vied ako odborného partnera pre riešenie vážnych problémov. Ďakujem.

*Ing. Pavol Frešo, predseda BSK*

Pekne, ďakujem, ďakujem veľmi pekne. Nemáme nikoho ďalšieho prihláseného do diskusie, poprosím Návrhovú komisiu o prednesenie návrhu Uznesenia.

*RNDr. Peter Mach, poslanec BSK*

Návrhová komisia predkladá návrh Uznesenia tak, ako je písomne predložený spolu s materiálom. Uznesenie sa skladá z 2 častí, v časti A. schvaľujeme projektový zámer a v časti B. udeľujeme 2 splnomocnenia B.1. a B.2. predsedovi Bratislavského samosprávneho kraja.

*Ing. Pavol Frešo, predseda BSK*

Ďakujem veľmi pekne, poprosím vážené p. poslankyne, vážení p. poslanci prezentujte sa a hlasujte o návrhu tak, ako ho predniesla Návrhová komisia teraz. Za bolo 26 poslankýň, poslancov z prítomných 26, takže všetkými hlasmi. Prechádzame k bodu č. 13, poprosím Informácia o stave realokácie IROP a progrese prípravy obchvatu Modra – Pezinok s napojením na D1. Prosím vás, je to pomerne zložito napísané, ale chceme vám dať čerstvú informáciu o urýchlení obchvatu Modra – Pezinok – Svätý Jur, to znamená veľmi významnej, významnej cesty v rámci, v rámci Pezinského okresu, aj časti Seneckého, takže vás poprosím, aby kolegyne a kolegovia vám to mohli krátko prezentovať, materiál máte pred sebou, Barborka poprosím o nejaký stručný zrozumiteľný úvod, dajme dôraz na to, čo urýchľujeme, jak to súvisí s Triblavinou a nech to máme za sebou. Ďakujem.

*Mgr. Barbora Lukáčová, riaditeľka Odboru stratégie územného rozvoja a riadenia projektov*

Ďakujem veľmi pekne. Ja sa povenujem najskôr možno k tomu čarovnému slovíčku realokácia, ide o presun finančných prostriedkov v rámci jednej prioritnej osi, ktorá sa venuje celkovo riešeniu dopravy a jeho financovaniu zo európskeho regionálneho fondu. Už pri schvaľovaní samotného, samotnej stratégie, podľa ktorej my sa riadime, vlastne celým programovým obdobím na území Bratislavského kraja, to je tá, to je to slovo, čarovné slovíčko rius, sme boli upozornení, na zo strany európskej komisie a zo strany Ministerstva dopravy, že by sme mali viacej prostriedkov rezervovať, alebo inak povedané alokovať, na opatrenia nemotorovej dopravy a udržateľnej dopravy, veď koniec koncov o tom boli aj predchádzajúce materiály, ktoré sa dotýkajú Plánu dopravnej obslužnosti. Túto podmienku sme si osvojili na Rade partnerstva, teda so súhlasným stanoviskom všetkých členov, ale začali sme pracovať aj na tom, do akej miery je vôbec schopnosť v území realizovať projekty. Projekty nie sú, nie sú, teda sú náročné. Ide o projekty, ktoré, do ktorých vstupujú Železnice Slovenskej republiky, sú to projekty výstavby líniových ciest, respektíve cyklotrás. Zhruba od decembra prebiehalo toto šetrenie v území, nakoniec sa zistilo, že ten záujem je a preto vznikla, preto vznikla aj požiadavka na realokáciu zo strany Bratislavského kraja, spolu tu maximálnej súčinnosti musím povedať aj s hlavným mestom. Druhá podmienka za, alebo druhá podmienka, za ktorej sme si osvojili požiadavku realokácie, inak povedané presunu peňazí z ciest na opatrenia nemotorovej dopravy bolo, že musí vzniknúť totálnym konsenzom v území. My už pri písaní programu o Regionálneho operačného programu sme hovorili, že máme jasnú ambíciu sa uchádzať o výstavbu, či už časti, alebo celého obchvatu. Podľa toho, koľko by bolo peňazí. Hovorím o obchvate Modra – Pezinok s napojením na D1, lebo tak hovoria pravidlá. Na základe tej realokácie bolo nutné opätovne otvoriť debatu v území, teraz hovorím o mikroregióne Malokarpatsko a rozobrať naozajstnú pripravenosť samotného obchvatu a nastoliť také riešenia, ktoré budú akceptované tak zo strany Európskej komisie, ale predovšetkým, aby boli akceptované zo strany miest a obcí v tomto mikroregióne. Našlo sa riešenie, našlo sa riešenie, ktoré myslím, že je situácia win win pre obe strany, pretože ponukou Ministerstva pôdohospodárstva ako riadiaceho orgánu sa dneska dostávame do stavu, že by sme mohli mať finančné prostriedky na projektovú dokumentáciu celého úseku. To sú nemalé naozaj finančné prostriedky, ktoré my by sme nejakým spôsobom kúskovali. Dneska máme na stole ponuku, ktorá si myslím, že sa neodmieta. Na takúto ponuku zareagovalo veľmi pozitívne aj Združenie miest a obcí Malokarpatska, ktorý ju jednoznačne prijalo a rovnako odsúhlasilo, alebo dalo mandát svojmu predsedovi hlasovať za realokáciu. Zároveň, nezostávame len pri projektových dokumentáciách, naša ambícia je aj stavať a stavať prvú fázu v rámci obchvatu a to je takzvaná, ja budem hovoriť veľmi laicky, takzvaný obchvat grobov. Čiže tam, kde je ako keby najväčšia urbanizácia, najväčšia stavebná činnosť, ale aj najväčšie dopravné zaťaženie a radi by sme sa uchádzali o projekt, ktorý by bol výstavba vlastne obchvatu z grobov s napojením na Griňavu a z druhej strany s napojením na križovatku Triblavina. V súčastnosti je vyhotovená dokumentácia pre územné rozhodnutie v časti Chorvátsky Grob, takzvané Teplé pramene, štúdia trasovania od Teplých prameňov smerom na Griňavu. To znamená, že aj z našej strany vzišla požiadavka smerom na RCBčku, absolútne aktivizovať sa v tomto smere a rozbehnúť všetky ďalšie kroky, ktoré sú nutné z pohľadu stavebného zákona. Toto bolo odprezentované rovnako v regióne a dostali sme na to súhlas, čiže momentálne existuje zhoda, s tým, že sme uznali, že obchvat grobov je 1. fáza vôbec výstavby obchvatu a zároveň máme financie na projektovú činnosť v celom rozsahu. Ďakujem.

*Ing. Pavol Frešo, predseda BSK*

Ďakujem veľmi pekne. Ja jednu, ja poviem dve, dva dôležité komentáre, aby sme teda nejak to nezdržiavali, lebo neni nikto prihlásený do diskusie, len, aby ste to mali z prvej ruky. Prvé, na čom sme sa dohodli s primátormi, starostami Pezinského okresu Unizomo bolo, že sa vypracuje vlastne všetka dokumentácia, všetky potrebné kroky na to, aby po celej dĺžke tej trasy sa dal vlastne vybudovať obchvat. To je strašne dôležité. Prvá časť vlastne začína niekde pri Triblavine smerom ku Chorvátskemu, ku, dobre hovorím, Chorvátskemu, Slovenskému Grobu a potom smerom na Pezinok, čiže tá prvá trasa už je takisto rozhodnutá. My máme jednu skúsenosť. Aj s p. Lukáčovou aj s p. Brunom aj Masácovou a všetkými ostatnými, že keď sa končí programové obdobie, vždy sa nájdu voľné zdroje z eurofondov, že niekto niekde niečo zbabral. A ja som z toho poučený, že zároveň sa aj vždy nájde aj výnimka z Brusselu, prečo to zrazu ide použiť, pokiaľ máte, ale pripravený projekt. Mojou snahou je úplne jasne mať pripravený celý Pezinský obchvat, až pokiaľ to ide, až po Modru, až po napojenie takisto na Triblavinu, to znamená tú časť, ktorú vieme teraz robiť z eurofondov, samozrejme pustíme, ale keďže bude všetko pripravené, tak čokoľvek sa nájde, či už nám, alebo našim nasledovníkom, ešte v tomto volebnom, programovom období, aby to mohli možno, že postaviť aj na jednu šupu. Fakt si pamätám tie dosť hlúpe chvíle, keď sa vlastne rozhodlo o tom, že M+2? M+2, M+3 dokonca, že sa vlastne predlžuje to obdobie o 3 roky a pýtali sa na Úrade vlády, či nemáme nejaký živý projekt, do ktorého by sa dalo investovať, hej? Neboli sme vtedy takí chytrí, hej? Nerobili sme to zo šuplíka. Teraz už chytrý som, to znamená, že hovorím, Pezinský obchvat je jeden z priorít, totálne, ktorú takto dáme na stôl, keď tento jav nastane a preto sme aj poprosili tých primátorov, starostov o podporu, včera sme sa, minulý týždeň sme sa v štvrtok dohodli, včera sme to odhlasovali na Rade partnerstva, čiže aj ostatné regióny v rámci Bratislavskej župy a metropola samotná s tým súhlasia, takže sme našli znova to, čo ja mám rád, ja keď to chvíľu trvá, to znamená konsenzus za zrozumiteľný spoločný postup. Nech sa páči, p. poslanec Baxa.

*Ing. Pavol Baxa, poslanec BSK*

Ďakujem p. predseda, naozaj by som chcel poďakovať za túto veľmi dobrú správu. Myslím si, že by nám veľmi prospelo, kebyže takýchto informácií, alebo takýchto dobrých správ mávame viacej a je to možno, že aj taká odmena pre tých, ktorí vytrvali do konca, že naozaj sa niečo podarilo. Pevne verím, že sa týmto spôsobom naštartuje riešenie tohto naozaj boľavého problému, ktorý možno, že bol založený kedysi, kedysi dávno, ale dneska už začíname vidieť, jak sa hovorí, svetielko na konci tunela. Ďakujem.

*Ing. Pavol Frešo, predseda BSK*

Ešte jednu polovetu, aby ste to mali v tomto bode programu, čo ma teda mrzí, že neprišli tí, ktorí sa chceli vyjadriť aj k Triblavine a ku kolektorom, samozrejme tam sa nič nemení. To znamená, kolektory v našom územnom pláne platia, my to vyžadujeme, hej z tej pozície sem neustúpili a samozrejme, že to je to napojenie na ten kolektor do Bratislavy, je potom ako, to čo kam to logicky smeruje celý, vlastne celý ten Pezinský okres, takže berte to ako súčasť aj debaty o Triblavine a kolektoroch, Bratislavská župa má dlhodobo len jednu zrozumiteľnú pozíciu, ktorú mimochodom, nie, že my ju nasledujeme, my sme ju tu vytvorili, práve na tomto Zastupiteľstve. Poprosím Návrhovú komisiu o prednesenie návrhu Uznesenia, uzatváram diskusiu.

*RNDr. Peter Mach, poslanec BSK*

Ďakujem pekne. Návrhová komisia predkladá návrh Uznesenia tak, ako bol písomne predložený spolu s materiálom dnes ráno. Uznesenie má jednu časť – Zastupiteľstvo berie na vedomie informáciu.

*Ing. Pavol Frešo, predseda BSK*

Ďakujem veľmi pekne, poprosím vás vážené p. poslankyne, vážení p. poslanci o skoro posledné hlasovanie a podporu toho návrhu tak, ako ho predniesla Návrhová komisia. Za bolo 25 poslankýň, poslancov z prítomných 25, takže návrh bol schválený tak, ako ho predniesla Návrhová komisia, veľmi pekne ďakujem aj za tú podporu a ocenenie tej našej práce priamo v území a niekedy si o tom povieme možno viacej. Prechádzame do bodu – Rôzne. Rôzne a ja poprosím, aby sme v tomto bode, sekundu, ja to mám prihlásených nejakých ľudí. Jeden mám prihlásený, hej? Pán Makyta, to je ten človek, ktorý sa vyjadroval ku, párkrát tu bol kvôli Malackám, Malackám, bodka, hej? Poskytovanie zdravotnej starostlivosti, poprosím vás, musím dať hlasovať o tom, či môže vystúpiť, nech sa páči, prezentujte sa a hlasujte teraz. Za bolo 20 poslankýň, poslancov, 3 nehlasovali z prítomných 23. Pán Makyta nech sa páči, máte svoje tri minúty a ja poprosím dodržať časový limit.

*P. Makyta, občan Slovenskej republiky*

Dobrý deň prajem. Vážený p. predseda, vážení poslanci, dovoľte mi, aby som vás v krátkosti oboznámil s vyjadrením Márie Makytovej k odpovedi na interpeláciu, ktorú podala poslankyňa Anna Zemanová. S odpoveďou na interpeláciu doktorky Anny Zemanovej poslankyne BSK Bratislava od JUDr. Ing. Jany Ježíkovej – riaditeľky Odboru zdravotníctva, nemôžem v žiadnom prípade súhlasiť, nakoľko sa nezakladá na pravde a argumentuje sa nepravdivými skutočnosťami. Pani riaditeľka tvrdí, že zdravotnú starostlivosť mi poskytuje všeobecný lekár doktor Július Urban z Malaciek. Toto nie je pravda, tohto lekára vôbec nepoznám, nikdy som ho nevidela a neposkytuje mi vôbec zdravotnú starostlivosť. Od môjho opatrovateľa viem, že mi predpisuje iba plienkové nohavičky a nutridrinky na príkaz, čo dostal od Odboru zdravotníctva BSK, lebo môjmu lekárovi, doktorovi Rybárovi to zakázala Nemocničná akciová spoločnosť Malacky. Ďalej uvádza, že bola podpísaná dohoda o poskytovaní zdravotnej starostlivosti s doktorom Urbanom, čo taktiež nie je pravda. Žiadnu zmluvu som s ním nepodpísala, ani môj opatrovateľ a taktiež som nikdy nikoho nesplnomocnila. Nikdy som nebola pacientkou doktorky Račickej, nakoľko táto lekárka iba zastupuje doktora Rybára počas jeho neprítomnosti, PN a dovolenky. S doktorkou Račickou som nemala, ani nemám zmluvu o poskytovaní zdravotnej starostlivosti a tak jej odstúpenie od neexistujúcej zmluvy je irelevantné, čo by snáď doktorka Ježíková mala vedieť. I samotný Odbor zdravotníctva priznáva, že nedisponuje dokumentom, ktorý by preukazoval, že doktor Rybár by mi odmietol i naďalej poskytovať zdravotnú starostlivosť. To iba Nemocničná Malacky dala príkaz pracovníčkam klientskeho centra, aby ma odmietli zaregistrovať a tým znemožniť môjmu lekárovi Rybárovi poskytnúť zdravotnú starostlivosť. Dokonca vedenie nemocnice v Malackách sa neštíti vyhodiť môjho opatrovateľa SBSkou od dverí doktora Rybára, čomu sa nedá inak povedať, ako hyenizmus. Ďalej Odbor zdravotníctva tvrdí, že konal v súlade s platnými právnymi predpismi. Toto nie je pravda. Nakoľko Nemocničná akciová spoločnosť Malacky za výdatnej pomoci riaditeľky doktorky Ježíkovej z Odboru zdravotníctva BSK Bratislava mi ako 97 ročnej osoby ZŤP nezákonne upierajú...končím...jasné...nezákonne...jasné...

*Ing. Pavol Frešo, predseda BSK*

Pán Makyta, poprosím vás, máte na to presne 3 minúty, to teraz úplne, dokončite nejak jednu dve vety, ako však nech to neni v polovici a, a proste vybavené.

*P. Makyta, občan Slovenskej republiky*

Nezákonne mi upierajú právo na slobodný výber poskytovateľa zdravotnej starostlivosti v zmysle zákona paragraf 11 odstavec 6 Zákona 576/2004 o zdravotnej starostlivosti, čo mi doposiaľ 15 rokov poskytoval doktor Rybár. Vážený p. predseda, Ing. Pavol Frešo, verím, že budú prijaté také opatrenia, ktoré odstránia nezákonné konanie a porušovanie zákona Nemocničnou akciovou spoločnosťou Malacky. Na záver snáď iba ešte jednu vec, žiada poslankyňu Zemanovú, aby vykonala poslanecký prieskum v Malackách, nie len v tejto veci, ale aj poplatku 1 euro, ktoré sa stále vyberá, na takzvanej dobrovoľnosti a poslednú vec, žiada o vysvetlenie, prečo Ing. Marušák Štefan, hlavný kontrolór BSK Bratislava, môže kontrolovať všetky odbory, len nie ten najlepší, to je Odbor zdravotníctva. Ďakujem.

*Ing. Pavol Frešo, predseda BSK*

Ďakujem veľmi pekne. Ja len jednu takú poznámku, tam poslanecký prieskum, dokonca vás, čo ste z Malaciek, bol dokonca neviem či nie opakovane, minule sme o tom hovorili, môžeme na to kľudne aj písomne odpovedať. Pán poslanec Baxa, pani poslankyňa Pätoprstá, prosím sústreďme sa, už sme v závere, nech to má úroveň.

*Ing. Pavol Baxa, poslanec BSK*

Ďakujem za slovo. Vážené kolegyne, kolegovia, chcel by som vás len stručne informovať o činnosti komisie, ktorá mala, vymenovanej Zastupiteľstvom, zriadenej Zastupiteľstvom, ktorá má na starosti vytipovať pozemky a byty pre deinštitucionalizáciu zariadení sociálnych služieb. V súčastnosti pracujeme so štyrmi pozemkami, z toho jeden pozemok je v areáli Strednej odbornej školy v Pezinku, druhý je v správe Strednej odbornej školy vinárskej v Modre a dva pozemky sa nachádzajú v obci Častá. Hovorím vám to nie preto, aby som vás teraz zdržiaval, ale, aby som vám avizoval, že dá sa očakávať, s takmer 99 percentnou pravdepodobnosťou, že na najbližšom rokovaní, našom rokovaní v júni tohto roku, budete mať predložený návrh na odkúpenie, minimálne jedného pozemku a ak, je dosť pravdepodobné, že tam bude aj návrh na to, aby sme odčlenili časť pozemku od školy, od jednej z tých dvoch škôl, ktorú som spomenul, na to, aby sme ich použili práve na výstavbu súvisiacu s deinštitucionalizáciou. Ďakujem.

*Ing. Pavol Frešo, predseda BSK*

Ďakujem veľmi pekne. Nevidím nikoho prihláseného do diskusie, tak uzatváram tento bod a uzatváram aj dnešné rokovanie. Ďakujem pekne za účasť, užite si krásny víkend, tradične v Bratislavskej župe, nechoďte ďaleko, máte tu mnoho mnoho atrakcií, tak sa držte. Ďakujem pekne. Dovi.